title: খুংরিকাশি

text: খুংরিকাশির চিকিৎসার অন্যান্য পদ্ধতি নিয়ে গবেষণা করা হয়েছে, তবে সেসবের কার্যকারিতার সমর্থনে যথেষ্ট প্রমাণ পাওয়া যায় না৷ উষ্ণ বাষ্প বা আর্দ্র বাতাস নিজে-পরিচর্যা শ্বসন অর্থাৎ শ্বাসে টেনে নেওয়া একটি প্রথাগত চিকিৎসা পদ্ধতি, তবে গবেষণায় এর কোন উপযোগিতা পাওয়া যায়নি এবং বর্তমানে এটা খুবই কম ব্যবহার করা হয়৷ যেসব কাশির ওষুধ-এ সাধারণত ডেক্ট্রোমেথরফ্যান ও/বাগুইয়াফেনেসিনথাকে সেসব ব্যবহারও অনুৎসাহিত করা হয়৷ যদিও আগে, শ্বাসপ্রশ্বাসের চাপ কমাতে হিলি-অক্স (হিলিয়াম এবং অক্সিজেন এর মিশ্রণ) ব্যবহার করা হত, তবে এটি ব্যবহারের সমর্থনে অতি সামান্য প্রমাণ পাওয়া যায়৷ যেহেতু খুংরিকাশি সাধারণত ভাইরাসঘটিত, রোগ তাই এর সঙ্গে ব্যাক্টেরিয়ার আশঙ্কা না থাকলে অ্যান্টিবায়োটিকস ব্যবহার করা হয় না৷ ব্যাক্টেরিয়াঘটিত সংক্রমণে অ্যান্টিবায়োটিক ভ্যানকোমাইসিন এবং সেফোট্যাক্সিম এর পরামর্শ দেওয়া হয়৷ ইনফ্লুয়েঞ্জা  এ বা বি সংশ্লিষ্ট গুরুতর ক্ষেত্রে অ্যান্টিভাইরাল নিউরামিনিডেস ইনহিবিটর প্রয়োগ করা যায়৷


title: খুংরিকাশি

text: ভাইরাসঘটিত খুংরিকাশি সাধারণত স্বল্প-কালীন রোগ, খুব বিরল ক্ষেত্রে খুংরিকাশির ফলে শ্বাস বন্ধ হয়ে যাওয়া ও/বা কার্ডিয়াক অ্যারেস্টঅর্থাৎ হৃদপিন্ডের কাজ করা বন্ধ হয়ে মৃত্যু ঘটে৷ সাধারণত দুই দিনের মধ্যে উপসর্গের ক্ষেত্রে অগ্রগতি হয়   তবে সাত   দিন পর্যন্ত এই রোগ থাকতে পারে৷ অন্যান্য বিরল জটিলতা দেখা দিতে পারে তার মধ্যে রয়েছে ব্যাক্টেরিয়াল ট্র্যাকিযাইটিস, নিউমোনিয়া, এবংপালমোনারি ইডিমা অর্থাৎ ফুসফুসে শোথ রোগ।


title: খুংরিকাশি

text: সাধারণত ৬ মাস থেকে ৫-৬ বছর বয়সের, ১৫% শিশুর খুংরিকাশি হয়৷ এই বয়স শ্রেণীর হাসপাতালের রোগীদের মধ্যে প্রায় ৫% খুংরিকাশিতে আক্রান্ত হওয়ার ফলে হাসপাতালে ভর্তি হয়৷ বিরল ক্ষেত্রে মাত্র ৩ মাস বয়সের শিশুদের ও ১৫ বছর বয়সের কিশোর কিশোরীদেরও খুংরিকাশি হতে পারে৷ মেয়েদের তুলনায় ছেলেদের এই রোগে আক্রান্ত হওয়ার ৫০% বেশি সম্ভাবনা থাকে; শরৎকালে খুংরিকাশির প্রকোপ বেশি দেখা যায়৷


title: খুংরিকাশি

text: খুংরিকাশির ইংরেজি প্রতিশব্দ “ক্রুপ” (croup) শব্দটির উৎপত্তি আদি আধুনিক ইংরেজি ক্রিয়াপদ “ক্রুপ” থেকে, যার অর্থ “কর্কশ স্বরে কান্নাকাটি করা”; সর্বপ্রথম স্কটল্যান্ডে এই রোগের এই নামকরণ করা হয় এবং ১৮ শতাব্দীতে সর্বসাধারণের মধ্যে প্রচলিত হয়ে ওঠে৷ হোমার-এর প্রাচীন গ্রীস যুগ থেকে ডিপথেরিয়াজনিত খুংরিকাশির হদিশ জানা যায়৷ ১৮২৬ সালে, ব্রিটোনো ভাইরাসঘটিত খুংরিকাশি এবং ডিপথেরিয়াজনিত খুংরিকাশির মধ্যে প্রভেদের উল্লেখ করেন৷ ফরাসীরা ভাইরাসঘটিত খুরিকাশিকে “ফো ক্রুপ” নামে অভিহিত করত, তারা “ক্রুপ” বলতে ডিপথেরিয়া ব্যাক্টেরিয়াঘটিত রোগ বোঝাত৷ ফলপ্রসূটিকা আবিষ্কার হওয়ার পর থেকে ডিপথেরিয়ার ফলে খুংরিকাশি প্রায় দেখাই যায় না৷


title: যোগেশ্বর দত্ত

text: যোগেশ্বর দত্ত (), হলেন একজন ভারতীয় কুস্তিগির। তিনি ২০১২ গ্রীষ্মকালীন অলিম্পিকে পুরুষদের ৬০ কেজি ফ্রিস্টাইল কুস্তিতে একটি ব্রোঞ্জ পদক জয় করেছেন।


title: যোগেশ্বর দত্ত

text: যোগেশ্বর দত্ত হরিয়ানার সোনিপত জেলার বাঁসওয়ারা গ্রামের বাসিন্দা। তাঁর বাবা-মা শিক্ষকতা করেন। আট বছর বয়স থেকে তিনি কুস্তি অভ্যাস করেছেন। তাঁর অনুপ্রেরণা ছিলেন স্বগ্রামবাসী বলরাজ পেহলওয়ান। পরে তিনি কোচ রামফলের কাছে ট্রেনিং নেন।


title: যোগেশ্বর দত্ত

text: যোগেশ্বর ২০০৩ কমনওয়েলথ কুস্তি চ্যাম্পিয়নশিপে স্বর্ণ পদক পেয়েছিলেন।


title: যোগেশ্বর দত্ত

text: ২০০৪ এথেন্স গ্রীষ্মকালীন অলিম্পিকের পুরুষদের ফ্রিস্টাইল ৫৫ কেজি কুস্তিতে অংশ নিয়ে তিনি ১৮তম স্থান অধিকার করেন।


title: যোগেশ্বর দত্ত

text: ২০০৬ দোহা এশিয়ান গেমসে অংশ নেবার ন-দিন আগে যোগেশ্বরের পিতৃবিয়োগ হয়। এই গেমসে হাঁটুতে চোট পেলেও ৬০ কেজি ক্যাটেগরিতে তিনি একটি ব্রোঞ্জ পদক জয় করতে সক্ষম হন।


title: যোগেশ্বর দত্ত

text: এটি ছিল যোগেশ্বরের দ্বিতীয় অলিম্পিক। তিনি ৬০ কেজি ক্যাটেগরিতে অংশ নেন। ২০০৮ জেজু সিটি এশিয়ান চ্যাম্পিয়নশিপে স্বর্ণ পদক জয় করে তিনি এই অলিম্পিকে অংশ নেবার সুযোগ পান। ২০০৮ গ্রীষ্মকালীন অলিম্পিকে যোগেশ্বরকে প্রথম রাউন্ডেই বিদায় নিতে হয়েছিল। তিনি নবম স্থান পেয়েছিলেন।


title: যোগেশ্বর দত্ত

text: ২০১০ দিল্লি কমনওয়েলথ গেমসে যোগেশ্বর ভারতের হয়ে স্বর্ণ পদক জয় করেন।


title: যোগেশ্বর দত্ত

text: ২০১২ গ্রীষ্মকালীন অলিম্পিকে যোগেশ্বর পুরুষদের ৬০ কেজি বিভাগে ব্রোঞ্জ পদক পেয়েছেন। তিনি উক্ত অলিম্পিকে পদকজয়ী পঞ্চম ভারতীয়।


title: ভিক্টোরিয়া ইউনিভার্সিটি অব বাংলাদেশ

text: ভিক্টোরিয়া ইউনিভার্সিটি অব বাংলাদেশ (VUB) সংক্ষেপে  ভি ইউ বি বাংলাদেশের একটি বেসরকারী বিশ্ববিদ্যালয়।


title: প্রাইমএশিয়া ইউনিভার্সিটি

text:
প্রাইমএশিয়া বিশ্ববিদ্যালয় () বাংলাদেশের একটি স্বনামধন্য বেসরকারী বিশ্ববিদ্যালয়। এটি ঢাকায় বনানী তে অবস্থিত। তিনটি ভবন নিয়ে এই বিশ্ববিদ্যালয় প্রতিষ্ঠিত যার মাঝে দুইটি ১৬ তালা ভবন ও একটি ছয়তালা ভবন। এ বিশ্ববিদ্যালয়ের ছয়তালা ভবন টি শুধু মাত্র টেক্সটাইল ইঞ্জিনিয়ারিং এর ল্যাব ও ক্লাসরুমের জন্য। মূলত টেক্সটাইল ইঞ্জিনিয়ারিং এর জন্য এ বিশ্ববিদ্যালয় অধিক পরিচিত।
বিশ্ববিদ্যালয়টির ১৪ টি ডিপার্টমেন্ট, ১৯১ জন শিক্ষক, ৪৩৯৫ জন ছাত্রছাত্রী ও ২৮৩৭ টি কোর্স। এ


title: প্রাইমএশিয়া ইউনিভার্সিটি

text:
০১. ব্যাবসায় প্রশাসন
০২. ইন্টারন্যাশনাল ট্যুরিজম এন্ড হসপিটালিটি ম্যানেজম্যান্ট
০৩. তড়িৎ ও ইলেকট্রনিক প্রকৌশল
০৪. কম্পিউটার সাইন্স এন্ড ইঞ্জিনিয়ারিং
০৫. স্থাপত্য বিদ্যা
০৬. টেক্সটাইল ইঞ্জিনিয়ারিং
০৭. প্রাণরসায়ন
০৮. পাবলিক হেলথ এন্ড নিউট্রিশন
০৯. অণুজীব বিজ্ঞান
১০. ফার্মেসি


title: প্রাইমএশিয়া ইউনিভার্সিটি

text:
০১. বাণিজ্য অনুষদ
০২. প্রকৌশল অনুষদ
০৩. বিজ্ঞান অনুষদ
০৪. আইন অনুষদ


title: ইউনিভার্সিটি অব ডেভেলপমেন্ট অল্টারনেটিভ

text: ইউনিভার্সিটি অব ডেভলপমেন্ট অল্টারনেটিভ () বাংলাদেশের একটি বেসরকারী বিশ্ববিদ্যালয়।


title: বিশ্বরেকর্ড

text: বিশ্বরেকর্ড () হচ্ছে নির্দিষ্ট কোন ব্যক্তিগত কিংবা দলগত বিষয়ে সংশ্লিষ্ট ব্যক্তি, দল কিংবা দেশ কর্তৃক সবচেয়ে সেরা দক্ষতা, কুশলতা নির্দিষ্ট মানদণ্ড তথা শারীরিক সক্ষমতা ও বিচার-বুদ্ধির ভিত্তিতে প্রদর্শনের মাধ্যমে বিশ্ববাসীর কাছে পরিচিতি বহন করা। বিশ্বরেকর্ড গড়ার ফলে সংশ্লিষ্ট কর্তৃপক্ষের রেকর্ড বহিতে ব্যক্তি বা দলের নাম, স্থান, সময় ও তারিখ, সংশ্লিষ্ট বিষয়ের পারিসংখ্যানিক তথ্যাদি লিখিত বা গণমাধ্যমে তুলে ধরা হয়। এতে ব্যক্তি বা দলের সাফল্যজনক ভাবমূর্তি অনেকখানি অগ্রসর হয়। দেশের সীমারেখা ও গণ্ডি পেরিয়ে বিশ্ববাসীর কাছে বিশ্বরেকর্ডের বার্তা পৌঁছে যা দেশের জন্যে সুবিশাল গৌরব ও সম্মাননা বয়ে নিয়ে আসে। প্রযুক্তিতে উৎকর্ষতা, উপাধি ধারন-গ্রহণ, সবচেয়ে বড়-ছোট-মোটা-লম্বা ইত্যাদি বহুবিধ বিষয়াদির খুঁটিনাটি গিনেজ বিশ্বরেকর্ডে তালিকাভূক্ত করা হয়। তবে, বিশ্বরেকর্ডের সবচেয়ে বেশী প্রয়োগ ঘটে খেলাধূলা বিষয়ে।


title: বিশ্বরেকর্ড

text: যুক্তরাষ্ট্রে ওয়ার্ল্ড রেকর্ড বা বিশ্বরেকর্ড শব্দটি একটি অতি সাধারণ ঘটনা হিসেবে বিবেচিত হয়ে আসছে। তবে বিশ্ব সেরা শব্দটিরও প্রচলন রয়েছে যা অ্যাথলেটিক্‌স ক্রীড়া বিষয় হিসেবে ট্র্যাক অ্যান্ড ফিল্ড এবং রাস্তার দৌঁড় প্রতিযোগিতায় ব্যবহৃত হয়। তবে কিছু কিছু বিষয়াদি যেমন - ১৫০ মিটার দৌঁড় কিংবা ব্যক্তিগত ক্রীড়া হিসেবে ডেকাথলনের সেরা ফলাফল প্রয়োজনীয় শর্তাদি পূরণ না করায় আনুষ্ঠানিকভাবে বিশ্বরেকর্ডরূপে গণ্য করা হয় না।


title: বিশ্বরেকর্ড

text: রেকর্ড গড়া হয় পুরনো রেকর্ড ভঙ্গের জন্যে। মালয়েশিয়া এমন একটি দেশ যেখানে বিশ্বরেকর্ড গড়া ও ভাঙ্গা একধরনের জাতীয় ছেলেখেলা হিসেবে পরিচিত হয়ে আছে। ভারতে বহুবিধ বিশ্বরেকর্ড গড়েছে এবং তা ভাঙ্গাও অত্যন্ত জনপ্রিয় সংস্কৃতিতে পরিণত হয়েছে। দেশটিতে স্থানীয়ভাবে গিনেস বুক অফ রেকর্ডসকে অনুসরণ করে কোমল পানীয়ের নামানুসারে লিমকা বুক অব রেকর্ডস পুস্তক নিয়মিতভাবে প্রকাশিত হয়ে থাকে।


title: বিশ্বরেকর্ড

text: কিছু কিছু ক্রীড়া প্রতিযোগিতায় সৃষ্ট বিশ্বরেকর্ডগুলো সংশ্লিষ্ট ক্রীড়ার নিয়ন্ত্রক সংস্থা কর্তৃক স্বীকৃতিপ্রাপ্ত হতে হয়। তন্মধ্যে - অ্যাথলেটিক্‌সের সৃষ্ট বিশ্বরেকর্ডগুলো আন্তর্জাতিক অ্যাথলেটিক্‌স ফেডারেশন কর্তৃক নিয়ন্ত্রিত। ট্র্যাক অ্যান্ড ফিল্ড, রাস্তায় দৌঁড় এবং রাস্তায় হাঁটা প্রভৃতি ক্রীড়া বিষয়গুলোয় সেরা দক্ষতা প্রদর্শনের মাধ্যমে বিশ্বরেকর্ড সৃষ্টি হয়।


title: বিশ্বরেকর্ড

text: পুরুষদের ১০০ মিটার ও ২০০ মিটার দৌঁড়ে জ্যামাইকার অধিবাসী উসাইন বোল্ট বর্তমান বিশ্বরেকর্ডের অধিকারী। তিনি ২০০৯ সালে জার্মানির বার্লিনে অনুষ্ঠিত অ্যাথলেটিক্‌সের বিশ্ব চ্যাম্পিয়নশীপে এ রেকর্ড দু'টো গড়েন যথাক্রমে ৯.৫৮ এবং ১৯.১৯ সেকেন্ড সময় নিয়ে। আর নারীদের মধ্যে এ মর্যাদার অধিকারী হচ্ছেন মার্কিন যুক্তরাষ্ট্রের ফ্লোরেন্স গ্রিফিথ-জয়নার। ১৯৮৮ সালে তিনি উভয় বিষয়ে রেকর্ড দু'টো গড়েন ১০.৪৯ এবং ২১.৩৪ সেকেন্ডে। তন্মধ্যে মহিলাদের ২০০ মিটার দৌঁড়ের বিশ্বরেকর্ডটি গড়েন সিউল অলিম্পিকে।


title: দেশি গাঙচষা

text: দেশি গাঙচষা (বৈজ্ঞানিক নাম: "Rynchops albicollis") () Rynchopidae (রাইঙ্কোপিডি) গোত্র বা পরিবারের অন্তর্গত "Rynchops" (রাইঙ্কপস্) গণের এক প্রজাতির আজব ঠোঁটের জলচর পাখি। পানিকাটা নামেই এর পরিচিতি বেশি। দেশি গাঙচষার বৈজ্ঞানিক নামের অর্থ "ধলাগলার ঠোঁটওয়ালা" (গ্রিক "rhunkhos" = ঠোঁট, "ops" = মুখ; লাতিন: "albus" = সাদা, "collis" = গলার)। প্রায় ১ লক্ষ ৫৫ হাজার বর্গকিলোমিটার জুড়ে এদের বিস্তৃতি। বিগত কয়েক বছরে এদের সংখ্যা আশঙ্কাজনক হারে হ্রাস পেয়েছে ও বর্তমানে পাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। পৃথিবীতে মোট প্রাপ্তবয়স্ক দেশি গাঙচষার সংখ্যা আনুমানিক ৪,০০০ থেকে ৬,৭০০টি বলে বার্ডলাইফ ইন্টারন্যাশনাল উল্লেখ করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: দেশি গাঙচষা

text: ভারত ও পাকিস্তানে দেশি গাঙচষা সারা বছর থাকে ও দেশ দু'টি এদের প্রধান প্রজনন ক্ষেত্র। শীতকালে বাংলাদেশে দেশি গাঙচষার বিশাল ঝাঁক দেখা যায়। দেশটির পদ্মা ও মেঘনার ব-দ্বীপ ও চরসমূহ এদের প্রধান বিচরণস্থল। শীতকালে নোয়াখালী জেলার হাতিয়া উপজেলার জাহাজমারা-মোক্তারিয়া চ্যানেল নামের মেঘনা নদীর মোহনায় এবং এখানকার দমারচর নামের কাদাচরে এদের সবচেয়ে বড় দলটি বিচরণ করে। নেপালে খুব কম সংখ্যায় দেখা যায়। মায়ানমারেও খুব কম সংখ্যায় এরা টিকে আছে। অথচ একসময় সমগ্র ভারতীয় উপমহাদেশ থেকে ইন্দোচীনের মেকং নদ পর্যন্ত এদের বিস্তৃতি ছিল। সাম্প্রতিক সময়ে কম্বোডিয়া, ভিয়েতনাম ও লাওসে কোন দেশি গাঙচষা দেখা যায় নি। সম্ভবত এরা দেশগুলো থেকে বিলুপ্ত হয়ে গেছে।


title: দেশি গাঙচষা

text: দেশি গাঙচষা মাঝারি আকারের সাদা-কালো জলচর পাখি। এর দৈর্ঘ্য কমবেশি ৪০ সেন্টিমিটার, ডানা ৩৭ সেন্টিমিটার, ঠোঁট ৭.৭ সেন্টিমিটার, পা ২.৫ সেন্টিমিটার ও লেজ ১০.৮ সেন্টিমিটার। প্রজনন ঋতুতে প্রাপ্তবয়স্ক পাখির পিঠ কালচে-বাদামি রঙ ধারণ করে। দেহতল চকচকে সাদা। মাথার চাঁদি কালো, কপাল ও গলাবন্ধ সাদা। ঘাড়ের পিছন দিক, কাঁধ ঢাকনি, ডানা ও লেজের উপরিভাগ কালো। লেজতল ও ডানার মধ্য-পালকের আগা সাদা। ডানার পালকতল-ঢাকনিও সাদা। চোখ বাদামি। ঠোঁট লম্বা ও আকার ছুরির মত। ঠোঁটের গোড়া উজ্জ্বল লাল। আগা হলুদ। এদের ঠোঁট আসলে অন্যসব পাখির ঠোঁটের মত নয়। উপরের চঞ্চু নিচের চঞ্চুর তুলনায় খাটো। শিকার ধরার সুবিধার্থে এদের ঠোঁটের এমন আজব গড়ন। খাবারের খোঁজে এরা পানিতে নিচের চঞ্চু ডুবিয়ে একধার থেকে আরেকধারে শিকার উড়ে বেড়ায়। পানি "কেটে" বেড়ায় বলে এদের আরেক নাম পানিকাটা।


title: দেশি গাঙচষা

text: দেশি গাঙচষার পা খাটো এবং পা ও পায়ের পাতা উজ্জ্বল সূক্ষ্ম দাগে ভরা। প্রজননকাল ছাড়া পূর্ণবয়স্ক পাখির পিঠ অনুজ্জ্বল ও তুলনামূলক বাদামি। স্ত্রী ও পুরুষ পাখির চেহারা অভিন্ন। অপ্রাপ্তবয়স্ক পাখির কাঁধ-ঢাকনি ও ডানার পালক-ঢাকনির পাড় সাদাটে। ঠোঁট অনুজ্জ্বল কমলা ও ঠোঁটের আগা কালো।


title: দেশি গাঙচষা

text:
দেশি গাঙচষা বড় বড় নদী ও মোহনায় বিচরণ করে। সচরাচর বিচ্ছিন্ন দল বা বড় ঝাঁকে থাকে। এদের খাদ্যতালিকায় প্রধানত রয়েছে পানির উপর ভেসে বেড়ানো ছোট মাছ। এরা দলবদ্ধভাবে পানির ওপর ঘুরে ঘুরে গা না ভিজিয়ে মাছ শিকার করে। মাছ ধরার ফাঁকে ফাঁকে ধারেকাছের বালুচরে এরা বিশ্রাম করে। দীর্ঘ সময় একজায়গায় এক পায়ে বসে থাকতে পারে। বেশির ভাগ ক্ষেত্রেই গাঙচিল পানিতে ঝাঁপিয়ে পড়ে মাছ বা জলজ প্রাণী শিকার করে।ভোর ও গোধূলিতে এরা বেশি কর্মচঞ্চল থাকে। পূর্ণিমা রাতেও খাবার খায়। মাঝে মাঝে নাকি সুরে ডাকে: "ক্যাপ-ক্যাপ-ক্যাপ..."।
ফেব্রুয়ারি থেকে মে দেশি গাঙচষার প্রধান প্রজনন ঋতু। এ সময় বড় বড় নদীর নির্জন বালুচরে গাঙচিলের সাথে মিশে বালি খুঁড়ে এরা বাসা করে। বাসায় ৩-৪ টি ডিম পাড়ে। ডিমের বর্ণ পাটল রঙের, তাতে বাদামি বড় বড় ছোপ থাকে। ডিমের মাপ ৪.১ × ৩.০ সেন্টিমিটার।


title: বেদুঈন

text: বেদুইন বা বেদুঈন বা বেদুয়িন () আরবের একটি যাযাবর জাতি। সাধারণতঃ বেদুঈন লোকজন উত্তর আফ্রিকা এবং মধ্যপ্রাচ্যের বিভিন্ন এলাকায় বসবাস করেন। নিজেদেরকে তারা "তাবুর লোক" হিসেবে পরিচিতি ঘটান। সম্ভাব্য কারণ হতে পারে যে, তারা এক স্থান থেকে অন্যত্র স্থানান্তরে অভ্যস্ত ও স্বাচ্ছন্দ্যবোধ করেন। তার মানে - এ জাতিগোষ্ঠী বাড়ীতে বসবাস না করে সর্বত্র ঘুরে বেড়ান ও তাবুর নীচে বাস করেন। বেদুঈনরা সর্বদাই "মরুভূমির জাহাজ" হিসেবে খ্যাত উটে চড়ে বেড়ান এবং ভেড়া, ছাগল, গবাদিপশু লালন-পালন করেন ও বিক্রয় করেন। বর্তমানে অনেক বেদুঈন জনগোষ্ঠী যাযাবর জীবন ছেড়ে দিচ্ছেন এবং শহরাঞ্চলে অবস্থান করছেন। কিন্তু অধিকাংশই বেদুঈন হিসেবে তাদের পরিচিতিকে ভুলে যাননি এবং তারা উত্তরাধিকারী হিসেবে গর্বিত।


title: বেদুঈন

text: ১৯৩৫ সালে জন্মগ্রহণকারী জর্দান বংশোদ্ভূত ইংরেজ অভিনেতা নাদিম সয়ালহা তাঁর প্রকৃত জন্ম তারিখ জানতে না পেরে গর্বিত কেননা তিনি যাযাবর বেদুঈন পরিবারে জন্মেছেন।


title: বেদুঈন

text: বেদুঈন শব্দের উৎপত্তি ঘটেছে আরবীতে প্রচলিত চলিত উপভাষা "বদয়ি" (بدوي) থেকে। বদয়ি এসেছে "বাদিয়া" (بَادِية) থেকে। সুতরাং এর ভাবগত অর্থ দাঁড়ায় "যারা বাদিয়া" বা "মরুভূমিতে অবস্থান করছে"।


title: বেদুঈন

text: ঊনবিংশ শতকের শেষদিকে অনেক বেদুঈন স্থানান্তরিত হয়ে অর্ধ-যাযাবর জীবনযাপন করতে শুরু করে। ১৯৫০ ও ১৯৬০-এর দশকে ব্যাপকসংখ্যক বেদুঈন জনগোষ্ঠীর জনসংখ্যাজনিত কারণে এশিয়ার মধ্যপ্রাতীচ্যে তাদের সনাতন ধারা ও যাযাবর জীবন পরিত্যাজ্য করে শহরগুলোতে বসবাস করতে শুরু করে। ১৯৫৮ থেকে ১৯৬১ সাল পর্যন্ত অনাবৃষ্টি, শুষ্কতার দরুণ সিরিয়ায় ইচ্ছার বিরুদ্ধে তারা যোগ্যতাসম্পন্ন চাকুরীতে যোগদান করে।


title: ক্ষেপণাস্ত্র

text: আধুনিক সমরাস্ত্রে ক্ষেপণাস্ত্র () গুরুত্বপুর্ণ ভূমিকা পালন করে। ক্ষেপণাস্ত্র হচ্ছে স্ব-প্রণোদিত (সেলফ প্রপেলড) সিস্টেম। ক্ষেপণাস্ত্র চারটি অংশ নিয়ে গঠিত: টার্গেটিং অথবা গাইডেন্স, ফ্লাইট সিস্টেম, ইঞ্জিন এবং ওআর হেড। ক্ষেত্রবিশেষে নানারকম কাজের জন্য বিশেষভাবে তৈরিকৃত ক্ষেপণাস্ত্র ব্যবহার করা হয়, যেমন: ভুমি থেকে ভুমি এবং আকাশ থেকে ভুমি, আকাশ থেকে আকাশ, আকাশ থেকে ভূমি অথবা অ্যান্টি-স্যাটেলাইট ক্ষেপণাস্ত্র।


title: ক্ষেপণাস্ত্র

text: ক্ষেপণাস্ত্র শব্দটি এসেছে ল্যাটিন ক্রিয়াপদ "মিটের" অর্থাৎ "কিছু পাঠানো" থেকে। সমরাস্ত্রে কোনো কিছু নির্দিষ্ট লক্ষ্যে প্রক্ষেপন করাকে কয়েকভাবে সংজ্ঞায়িত করা যায়:রাশিয়া নতুন এক ধরণের হাইপারসনিক ক্ষেপণাস্ত্র উদ্ভাবন করার দাবি করেছে যার নাম আভনগার্ড হাইপারসনিক ক্ষেপণাস্ত্র। এটি চলে শব্দের চেয়ে বিশগুণ বেশি গতিতে। ২৬ ডিসেম্বর ২০১৮ তে রাশিয়া পরীক্ষামূলকভাবে এই নতুন ক্ষেপণাস্ত্রের সফল পরীক্ষা চালায়। এই পরীক্ষায় ক্ষেপনাস্ত্রটি উরাল পর্বতমালা থেকে উৎক্ষেপিত হয়ে ছয় হাজার কিলোমিটার দূরে দূরপ্রাচ্যের কানচাকায় গিয়ে আঘাত হানে। হাইপারসনিক ক্ষেপণাস্ত্র উৎক্ষেপনের পর খুব দ্রুত উপরে উঠে আবার দ্রুত নেমে আসে। এরপর আনুভূমিকভাবে বায়ুমন্ডলের মধ্যেই চলতে থাকে এবং চলমান অবস্থাতেও গতিপথ পরিবর্তন করা যায়, যা ব্যালিস্টিক মিসাইল থেকে ভিন্ন।


title: হরিশচন্দ্রের পাঠ

text: হরিশচন্দ্র পাঠ বাংলাদেশের নীলফামারী জেলার জলঢাকা উপজেলার খুটামারা ইউনিয়নের একটি গ্রাম। একে সেখানকার রাজা হরিশচন্দ্রের নাম অনুসারে গ্রামটির নামকরণ করা হয়। রাজা হরিশচন্দ্র দানবীর হিসেবে পরিচিত ছিলেন। এ অঞ্চলে তাকে নিয়ে অনেক পালাগান, যাত্রাপালা রচিত হয়েছে। কথিত আছে রাজা হরিশ্চন্দ্রের কন্যা অধুনা’র সাথে রাজা গোপী চন্দ্রের বিয়ে হয়। তৎকালীন প্রথা অনুসারে গোপী চন্দ্র দান হিসেবে তার ছোট শ্যালিকা পদুনাকেও পান। এ নিয়েও অনেক গল্প প্রচলিত আছে। হরিশচন্দ্র পাঠ গ্রামে অনেক প্রাচীন ধ্বংসাবশেষ আজও তার স্মৃতি বহন করছে। হরিশচন্দ্রের শিবমন্দিরে বছরে ৩টি উৎসব এই মন্দিরকে ঘিরে বেশ ধুমধাম করে পালিত হয়।


title: হরিশচন্দ্রের পাঠ

text: হরিশচন্দ্র পাঠ গ্রামে একটি পত্নতত্ত্ব নিদর্শন স্থান রয়েছে। এই নির্মাণাধীন জায়গাটি সংস্কারের অভাবে অনাদর অবহেলায় নুইয়ে পড়ে আছে। জায়গাটি দেখলে একটি মাটির স্তর বলে মনে হয়। প্রাথমিক অবস্থায় এ মাটির স্তরটি ৫০-৬০ ফুট উপরে ছিল, কিন্তু ধীরে ধীরে এর উচ্চতা কমে বর্তমানে ১০ ফুট এসেছে। এই স্থানটিতে রাজা হরিশচন্দ্র একটি শিবমন্দির নির্মাণ করছিলেন, কিন্তু তার মৃত্যুতে মন্দিরের কাজ তিনি সমাপ্ত করতে পারেননি। তার এই অসমাপ্ত কাজকে সমাপ্ত করার লক্ষ্যে স্থানীয় হিন্দু সম্প্রদায় প্রাণপণ চেষ্টা করে যাচ্ছেন। কথিত আছে, মন্দির কিংবা তার আশপাশে এক টুকরো মাটি, ইট বা পাথর স্পর্শ করতে পারে না। এ জায়গাতে ছড়িয়ে ছিটিয়ে রয়েছে অসংখ্য ইট বা পাথর। কিন্ত এক টুকরো ইট নিয়ে যাওয়ার ক্ষমতা কারও শক্তি নেই। কারণ কোন ব্যক্তি ইট বা পাথর নিয়ে গেলে, তার নাক মুখ দিয়ে রক্তপাত হয়ে মৃত্যুর কোলে ঢলে পড়ে। প্রাথমিক অবস্থায় বেশ বিষ্ণুমূর্তিসহ অসংখ্য মূতি ছিল বলে জানা যায়।


title: হরিশচন্দ্রের পাঠ

text: ব্রিটিশ সরকারের আমলে এখানে খননের জন্য ১২৫ জনকে নিয়োগও দেওয়া হয়। এদের মধ্যে ছিলেন দেশি- বিদেশি বৈজ্ঞানিক, সেনাবাহিনী ও পুলিশ। দীর্ঘ সময় খনন কাজের পরে তৃতীয় দিন তারা একটি দরজার মুখ দেখতে পান। খুঁজে পাওয়া মন্দিরের দরজা দিয়ে কর্মরত ৮ ব্যক্তি ভিতরে প্রবেশ করে। কিন্তু তারা ভিতরে ঢুকতেই মন্দিরের দরজা বন্ধ হয়ে যায়। এতে খননকারী দল ঘাবড়ে যায় এবং পরের দিন খননে কাজ বন্ধ করে চলে যায়। সেই ৮ জন ব্যক্তির ভাগ্যে কি ঘটে ছিল, তা আজও জানা যায়নি। তারপর থেকে এ মন্দিরের আর কোন সংস্কার কাজ করা হয়নি।


title: শিকারী পাখি

text: যে সমস্ত পাখি খাদ্য সংগ্রহের জন্য তাদের প্রখর ইন্দ্রিয়শক্তির (বিশেষত দৃষ্টিশক্তি) সাহায্যে শিকার ধরে, তাদের শিকারী পাখি () বলে। এরা প্রধানত মেরুদণ্ডী প্রাণী শিকার করে। এমনকি অন্যান্য পাখিও এরা শিকার করে খায়। এদের শারীরিক গঠন অন্যসব পাখির তুলনায় একদম অন্যরকম। এদের মজবুত শক্তিশালী নখর ও ঠোঁট শিকারের চামড়া ও মাংস ছেঁড়ার উপযোগী। বেশিরভাগ ক্ষেত্রে স্ত্রী পাখি পুরুষ পাখির তুলনায় আকারে বড় হয়। শিকারী জীবন-যাপনের কারণে বেশিরভাগ সময়ে এরা বাস্তুতন্ত্রে সর্বোচ্চ খাদক হিসেবে আসীন থাকে।


title: শিকারী পাখি

text: পক্ষীজগতে বহু পাখিই আংশিক বা পুরোপুরি শিকারী। কিন্তু পক্ষীবিজ্ঞানে কেবলমাত্র নির্দিষ্ট বর্গ ও গোত্রের অন্তর্গত পাখিদেরই শিকারী পাখি বলা হয়।


title: শিকারী পাখি

text: সাধারণভাবে যেসব পাখি খাবারের জন্য শিকার করে, তাদের শিকারী পাখি বলে। এমনকি পোকামাকড় শিকার করে এমন পাখিদেরও শিকারী পাখি বলা হয়। প্রকৃতপক্ষে এ ধরণের পাখি, যারা ছোট প্রাণী, মাছ বা পোকামাকড় খেয়ে জীবনধারণ করে, তারা শিকারী পাখি নয়। পক্ষীবিজ্ঞানে যেসব পাখির শিকার শনাক্ত করার জন্য প্রখর দৃষ্টিশক্তি, শিকার ধরার জন্য নখরযুক্ত শক্তিশালী পা ও মাংস ছেঁড়ার জন্য বাঁকানো ঠোঁট থাকে, তাদের শিকারী পাখি বলে। এদের বাঁকানো নখগুলো শিকার ধরা ও মারার উপযোগী। শিকারী পাখিরা তুলনায় বড় আকারের মেরুদণ্ডী প্রাণী শিকার করে। কিছু শিকারী পাখি অনিয়মিত শবভোজী, অর্থাৎ জীবনধারণের জন্য আংশিকভাবে মৃত পশু-পাখির উপর নির্ভরশীল। আবার কোন কোন শিকারী পাখি সম্পূর্ণ শবভোজী; যেমন- শকুন ও কনডর। শিকারী পাখির তালিকা থেকে গঙ্গা কবুতর, গাঙচিল ও সারসজাতীয় পাখিরা বাদ পড়েছে। এর প্রধান কারণ হচ্ছে, এসব পাখি শিকার ধরার জন্য কেবল ঠোঁট ব্যবহার করে, নখর ব্যবহার করে না। একই কারণে পাখিখেকো জলদস্যূ পাখি বা জেগার, মৎস্যভোজী পেঙ্গুইন এবং মাংসাশী কুকাবুরা শিকারী পাখি নয়।


title: শিকারী পাখি

text: ইংরেজী raptor শব্দটির উদ্ভব হয়েছে ল্যাটিন "rapere" থেকে, যার অর্থ "জোর করে ছিনিয়ে নেওয়া"। দিবাচর শিকারী পাখিদেরই প্রধানত raptor বলা হয়।


title: শিকারী পাখি

text: পক্ষীজগতের মোট ছয়টি গোত্রের সদস্যরা শিকারী পাখি হিসেবে চিন্হিত। এই ছয়টি গোত্রগুলো আবার দিবাচর ও নিশাচর এই দুই ভাগে বিভক্ত।


title: শিকারী পাখি

text: দিবাচর শিকারী পাখির চারটি গোত্রই সিকোনিফর্মিস (মতান্তরে, ফ্যালকনিফর্মিস বা অ্যাক্সিপিট্রিফর্মিস) বর্গের অন্তর্গত। গোত্র চারটি হল:নিশাচর শিকারী পাখির দু'টি গোত্রই স্ট্রিগিফর্মিস বর্গের অন্তর্গত। এরা সবাই প্যাঁচা। গোত্র দু'টি হল:


title: বিনোদ খোসলা

text: বিনোদ খোসলা (; গুরুমুখী- ਵਿਨੋਦ ਖੋਸਲਾ) (জন্ম: ২৮শে জানুয়ারি, ১৯৫৫) একজন ভারতীয় ভারতীয়-মার্কিন ব্যবসায়ী ও উদ্যোক্তা। তিনি সান মাইক্রোসিস্টেম্‌স এর অন্যতম প্রতিষ্ঠাতা।


title: বিনোদ খোসলা

text: বিনোদ ১৪ বছর বয়সে ইন্টেল সম্পর্কে জানতে পারেন এবং এ থেকে তিনি প্রযুক্তিকে পেশা হিসেবে গ্রহণের অনুপ্রেরণা পান। তিনি দিল্লিতে অবস্থিত ইন্ডিয়ান ইনস্টিটিউট অব টেকনোলজি থেকে তড়িৎ প্রকৌসলে ব্যাচেলর অব টেকনোলজি, কার্নেগী মেলন ইউনিভার্সিটি এ বায়োমেডিকেল ইঞ্জিনিয়ারিং এ মাস্টার্স এবং ১৯৭৯ সালে স্ট্যানফোর্ড বিশ্ববিদ্যালয় থেকে মাস্টার অব বিজনেস অ্যাডমিনিস্ট্রেশন ডিগ্রি অর্জন করেন।


title: বিনোদ খোসলা

text: স্ট্যানফোর্ড বিশ্ববিদ্যালয় থেকে পাস করার পর খোসলা ডেইজি সিস্টেমস কাজ শুরু করেন। ১৯৮২ সালে তিনি স্ট্যানফোর্ড বিশ্ববিদ্যালয়ের দুজন ক্লাসমেটের ও ইউনিভার্সিটি অব ক্যালিফোর্নিয়া অ্যাট বার্কলের কম্পিউটার বিজ্ঞানের একজন গ্র্যাজুয়েট এর সাথে সান মাইক্রোসিস্টেম্‌স গড়ে তোলেন। তিনি ১৯৮২ থেকে ১৯৮৪ সাল পর্যন্ত এর প্রথম সিইও এবং চেয়ারম্যানের দায়িত্ব পালন করেন।


title: আন্ড্রেয়াস বেখটোল্‌সহাইম

text: আন্ড্রেয়াস (অ্যান্ডি) ফন বেখটোল্‌সহাইম () একজন তড়িৎ প্রকৌশলী এবং সান মাইক্রোসিস্টেম্‌স এর সহ-প্রতিষ্ঠাতা এবং প্রধান হার্ডওয়্যার ডিজাইনার।


title: আন্ড্রেয়াস বেখটোল্‌সহাইম

text: বেখটোল্‌সহাইম জার্মানির বায়ার্ন রাজ্যে জন্মগ্রহণ করেন। চার সন্তানের মধ্যে তিনি ছিলেন দ্বিতীয়। তিনি মাত্র ১৬ বছর বয়সে ইন্টেল ৮০০৮ প্রসেসরের জন্য কন্ট্রোলার তৈরি করেন। তিনি ১৯৭৬ সালে কার্নেগী মেলন ইউনিভার্সিটি থেকে কম্পিউটার প্রকৌশলে মাস্টার্স ডিগ্রি অর্জন করেন। এরপর তিনি স্ট্যানফোর্ড বিশ্ববিদ্যালয় এর তড়িৎ প্রকৌশলের ডক্টরেট প্রোগ্রামে ভর্তি হন।


title: আন্ড্রেয়াস বেখটোল্‌সহাইম

text: স্ট্যানফোর্ডে তিনি একটি ওয়ার্কস্টেশন তৈরি করেন। ১৯৯৫ সালে তিনি সান মাইক্রোসিস্টেম্‌স ত্যাগ করেন। এরপর তিনি প্রতিষ্ঠা করেন গ্রানাইট সিস্টেমস। ১৯৯৬ সালে সিসকো সিস্টেমস গ্রানাইট সিস্টেমস্কে কিনে নেয়। ২০০৩ সালে তিনি সিসকো সিস্টেমস ত্যাগ করেন। ২০০৪ সালে তিনি আবার সান মাইক্রোসিস্টেম্‌স এ ফিরে আসেন এবং সিনিয়র ভাইস প্রেসিডেন্ট এবং প্রধান স্থপতি হন।


title: প্লাটিপাস

text: হংসচঞ্চু বা প্লাটিপাস (; বৈজ্ঞানিক নাম:"Ornithorhynchus anatinus") মনোট্রিমাটা বর্গের অন্তর্ভুক্ত ছোট্ট স্তন্যপায়ী প্রাণী। তাসমানিয়া এবং দক্ষিণ ও পূর্ব অস্ট্রেলিয়ায় এরা বসবাস করে।


title: প্লাটিপাস

text: নদী ও নদী তীরবর্তী এলাকাগুলো এদের আবাসস্থল হিসেবে বিবেচিত। দু'টি স্তন্যপায়ী প্রাণী গোত্রের (অন্যটি একিদনা) একটি হিসেবে প্লাটিপাস ডিম পাড়ে। ঊনবিংশ শতকে প্লাটিপাস সম্বন্ধে ইংল্যান্ডের জীববিজ্ঞানীরা সর্বপ্রথম বিস্তারিত বিবরণ প্রকাশ করেন।


title: প্লাটিপাস

text: প্লাটিপাস দেখতে বীভারের ন্যায় একই রকম। এর দেহের রঙ বাদামী প্রকৃতির, লোমশ দেহ এবং প্রশস্ত ও সমান্তরাল লেজ রয়েছে। পায়ের আঙ্গুলের মাঝখানে চামড়া থাকার ফলে এটি ভাল সাঁতার কাটতে পারে। নাক বেশ বড় এবং রবারের ন্যায়। এ ধরনের নাকের বৈশিষ্ট্যের কারণে এটি হংসচঞ্চু নামে পরিচিত। হাঁসের চঞ্চু বা ঠোঁটের ন্যায় দেখতে। প্লাটিপাস বড় কিংবা ছোট উভয় ধরনের হতে পারে। বৃহৎ আকৃতির প্লাটিপাস তাসমানিয়া এবং ছোটটি কুইন্সল্যান্ডে দেখা যায়। প্রাপ্তবয়স্ক প্লাটিপাস থেকে


title: প্লাটিপাস

text: প্লাটিপাস দিনের বেলায় ঘুমায়। সাধারণতঃ রাতের বেলায় এরা চলাফেরা করে। সাঁতারে দক্ষতা থাকায় অধিকাংশ সময়ই এরা জলের মধ্যে অতিক্রমণ করে। পায়ের সাথে সংযুক্ত রয়েছে পায়ের পাতা। যখন এটি সাঁতার কাটে তখন সম্মুখের দু'টো পা নড়াচড়া করে। লেজ এবং পিছনের পায়ের সাহায্যে ডানে অথবা বামে ঘুরতে পারে কিন্তু দ্রুত চলাফেরায় সহায়তা করে না।


title: প্লাটিপাস

text: অন্য প্রাণী খেয়ে প্লাটিপাস নিজেদের জীবন বাঁচায়। কেঁচো, পোকামাকড়ের ডিম, স্বাদু জলের চিংড়ি, ইয়াবি প্লাটিপাসের প্রধান খাদ্য হিসেবে বিবেচিত।


title: প্লাটিপাস

text: চঞ্চুর সাহায্যে নদীর তলা খনন করে অথবা সাঁতারকালীন কোন প্রাণীকে ধরে খাদ্য সংগ্রহ করে। এর নাক অনেক বিশেষ অনুভূতিসম্পন্ন যা অন্য প্রাণীর তুলনায় বেশী। সাঁতারের সময় এরা চোখ বন্ধ রাখে। তখন তারা অন্যান্য ইন্দ্রিয় দিয়ে শ্রবণ, স্পর্শ কিংবা বিদ্যুতায়িত তরঙ্গ ব্যবহার করে।


title: প্লাটিপাস

text: ভূমিতে অবস্থানকালীন সময়ে প্লাটিপাস খরগোশের গর্তের ন্যায় ছোট, সোজা, ডিম্বাকৃতি গর্তে থাকে। গর্তগুলো থেকে এর মধ্যে হয়ে থাকে। পানিস্তরের অল্প উঁচুতে গর্তগুলো গাছের শিকড়ের আড়ালে তৈরী করে। শাবক প্রসবের পূর্বে অর্থাৎ গর্ভবতী অবস্থায় স্ত্রী প্লাটিপাস গর্তটিকে আরো প্রায় বড় করে। গর্তের বিভিন্ন ছিদ্র পথগুলো বন্ধ করে ডিম রাখার উপযোগী করে নলখাগড়া দিয়ে বাসা বাঁধে।


title: প্লাটিপাস

text: প্রায় দশ দিন পর ডিম ফুঁটে বাচ্চা বের হয়। বাচ্চাগুলোকে স্ত্রী প্লাটিপাস দেখাশোনা করে। নতুন শাবকের জন্যে মা দুগ্ধস্থান তৈরী করে। প্লাটিপাসের কোন স্তনবৃন্ত না থাকলেও চামড়া ফুঁড়ে স্বল্পপরিমাণে দুধ বের হয়। ছোট্ট শাবকগুলো মায়ের চামড়ায় সৃষ্ট স্থান থেকে দুগ্ধ পান করে। ছয় সপ্তাহের মধ্যে শাবকগুলোর লোম জন্মে এবং অল্প জায়গায় চলাফেরা করে। চার মাস অতিক্রান্ত হলে বাচ্চাগুলো মায়ের দুধ পান করা থেকে বিরত হয়।


title: রব গন্টলেট

text: রব গন্টলেট (১০ মে ১৯৮৭ – ৯ জানুয়ারি ২০০৯) একজন ইংরেজ অভিযাত্রিক এবং উৎসাহ প্রদানকারী বক্তা। ২০০৬ সালে তিনি সর্বকনিষ্ঠ ব্রিটিশ হিসেবে মাউন্ট এভারেস্ট জয়ের কৃতিত্ব অর্জন করেন।


title: রব গন্টলেট

text: ২০০৩ সালে কোনরকম পর্বতারোহণের অভিজ্ঞতা ছাড়াই গন্টলেট এবং তাঁর এক স্কুল সহপাঠীজেমস হুপার মাউন্ট এভারেস্টে উঠার সিদ্ধান্ত গ্রহণ করেন।এরপর স্কটল্যান্ড, ফ্রেঞ্চ আল্পসে, পাকিস্তানে এবং নেপালের আমা দাবলামে প্রিশিক্ষণ গ্রহণের পর, ২০০৬ এর ১৭ মে তাঁরা এভারস্ট চূড়ায় সফলভাবে আরোহণ করেন। এর ফলে গন্টলেট সর্বকনিষ্ঠ ব্রিটিশ হিসেবে এভারেস্ট জয়ের গৌরব অর্জন করেন।


title: রব গন্টলেট

text:
৮ এপ্রিল ২০০৭ থেকে ৯ অক্টোবর ২০০৮ পর্যন্ত গন্টলেট এবং হুপার পৃথিবীর উত্তর মেরু থেকে দক্ষিণ মেরু পর্যন্ত ১৮০ ডিগ্রী অভিযান করেন। এ অভিযানে তাঁরা কেবল মনুষ্য ও প্রাকৃতিক শক্তি ব্যবহার করেন। এর উদ্দেশ্য ছিল জলবায়ু পরিবর্তনের জন্য সচেতনতা জাগ্রত করা। তাঁরা প্রথমে নিউ ইয়র্কে যান, এরপরে বাইসাইকেলে করে পানামা সিটিতে যান। এরপর ইকুয়েডর থেকে চিলিতে যান। এই অভিযানে তাঁরা ২২,০০০ মেইল অতিক্রম করেন। পরিশেষে তাঁরা ১,৮০০ নটিক্যাল মেইল অত্রিক্রম করে অস্ট্রেলিয়া পৌছেন।
এই অভিযান দ্য প্রিন্স ট্রাস্টের জন্য অর্থ সংগ্রহের ব্যাপারে সাহায্য ক্রএ। ২০০৮ এর নভেম্বরে গন্টলেট এবং হুপার ন্যাশনাল জিওগ্রাফিক সোসাইটির অ্যাডভেঞ্চারার অফ দ্য ইয়ার পুরস্কারে ভূষিত হন। ওয়াশিংটন ডি.সির ন্যাশনাল জিওগ্রাফিক সোসাইটির সদর দপ্তরে তাঁরা এই পুরস্কার গ্রহণ করেন।


title: রব গন্টলেট

text: ২০০৯ এর ১০ জানুয়ারি সকালে আল্পস পর্বতমালার চ্যামোনিক্স অঞ্চল থেকে রব গন্টলেট এবং তাঁর সহযোগী জেমস অ্যাটকিনসনের মৃতদেহ উদ্ধার করা হয়। পর্বতারোহণ করতে গিয়ে তারা মৃত্যুমুখে পতিত হন। তাঁরা ফ্রান্সে অবকাশ যাপন করছিলেন।


title: হিন্দু দেবদেবী

text: হিন্দু উপাস্যগণ বলতে হিন্দুধর্মের দেব-দেবীদেরকে বোঝানো যায়।বৈচিত্রপূ্র্ণ এই ধর্মে  উপাস্য বোঝাতে দেব,দেবী,ঈশ্বর,ভগবান,ভগবতী শব্দগুলি ব্যবহার করা যেতে পারে।


title: হিন্দু দেবদেবী

text: হিন্দুদের দেব-দেবীগণ বৈদিক যুগ(খ্রীষ্টপূর্ব দ্বিতীয় শতক) ও মধ্যযুগে(খ্রীষ্টীয় প্রথম শতক) নেপাল ভারত ও দক্ষিণ-পূর্ব এশিয়ায় বহু বিবর্তনের মধ্য দিয়ে বর্তমান অবস্থায় পৌঁছেছে। হিন্দু দেবতা বলতে যোগশাস্ত্রের ইষ্টদেবতা,তেত্রিশ বৈদিক দেবতা বা শতাধিক পৌরাণিক দেবতাদের কথা বোঝানো যায় । এদের মধ্যে মুখ্য দেবতারা হলেন বিষ্ণু,শিব ,শ্রী বা লক্ষী,পার্বতী বা দুর্গা,ব্রম্ভা এবং সরস্বতী। প্রত্যেক দেবতার আলাদা আলাদা জটিল জটিল চরিত্রাবলী বিদ্যমান হলেও তাঁদেরকে অনেকসময়ই ব্রাম্ভণ নামে এক নিরাকার পরম সত্তার অংশবিশেষ বলে ধরা হয়। প্রাচীন কাল  থেকেই এই একত্বের ধারনা হিন্দুধর্মের অন্যতম এক বৈশিষ্ট্য,যা ধর্মশাস্ত্র এবং হরিহর(শিব ও বিষ্ণু), অর্ধনারীশ্বর(অর্ধেক শিব অর্ধেক পার্বতী) -এর মতো মূর্তিগুলির ক্ষেত্রে দেখা যায়।


title: হিন্দু দেবদেবী

text: মুখ্য দেবতার উপাসকরা হিন্দুধর্মের ভিন্ন শাখাগুলির জন্ম দিয়েছেন যেমন শৈবমত,বৈষ্ণবমত ও শাক্তমত। কিন্তু শাখাগুলির মধ্যে বহু মিলও আবার রয়েছে।


title: হিন্দু দেবদেবী

text: হিন্দু দেবতাদেরকে বিভিন্ন প্রতীকের দ্বারা চেনানো যেতে  পারে,যেমন  ছবি  বা প্রতিমা। কিছু  হিন্দুদর্শন যেমন  চার্বাকরা আবার নাস্তিক্যবাদী মনোভাব পোষণ করেছেন এবং দেবতা বা ঈশ্বরের ধারণাকে অস্বীকার করেছেন।আর্য সমাজ বা ব্রাহ্ম সমাজের মতো  ঊনবিংশ শতাব্দীর ধর্মমতগুলি একাধিক দেবতার ধারণাকে বাতিল করে  অাব্রাহামীয় ধর্মগুলির মতই নিরাকার একেশ্বর-বিশ্বাসের পথে হেঁটেছেন। জৈনধর্ম বা বহির্ভারতীয় থাইল্যান্ড বা জাপানিজ বৌদ্ধবিশ্বাসে হিন্দু দেবতাদের  আপন করে নেওয়া হয়েছে। এখনও এঁদেরকে সেইসব ধর্মীয়  মন্দিরে বা শিল্পে দেখানো হয়।


title: হিন্দু দেবদেবী

text: প্রাচীন ও মধ্যযুগীয় শাস্ত্রে মানবশরীরকে এক মন্দির বলে বর্ণনা করা হয়েছে। বলা হয়েছে যে ভগবান মানবমন্দিরেই বসবাস করেন। একইরকমভাবে ব্রাম্ভণ বা পরমতম সত্তাকে আত্মা বলে বর্ণনা করা হয়েছে। হিন্দুরা বিশ্বাস করেন যে এই আত্মা শ্বাশ্বত ও প্রত্যেক প্রাণীশরীরে বাস করেন। হিন্দুধর্মের উপাস্যগণ বৈচিত্র্যময় কেননা হিন্দুধর্মাবলম্বীগণ বহুঈশ্বরবাদী,একেশ্বরবাদী নাস্তিক্যবাদী বা মানবতাবাদী হতে পারেন।


title: হিন্দু দেবদেবী

text: হিন্দুধর্মে দেবতা(পুংলিঙ্গ) ও দেবী(স্ত্রীলিঙ্গ) বলতে উপাস্য বোঝানো হয়। এই শব্দগুলির বূৎ্যপত্তিগত অর্থ হল পবিত্র স্বর্গীয় বা অসাধারণ যেকোনো কিছু। ডগলাস হারপারের মতে দেব শব্দের বূৎ্যপত্তিগত অর্থ হল “উজ্জ্বল যিনি” যেটি এসছে দিব্য বা উজ্জ্বল  শব্দ থেকে।


title: হিন্দু দেবদেবী

text: আদি বৈদিক ধারণায় সমস্ত অমানবীয়রাই অসুর। বৈদিক যুগের শেষের দিকে ভালো অতিমানবীয় ব্যক্তিত্বদের দেবাসুর নামে অভিহিত করা হয়।বেদোত্তর যুগের শাস্ত্রে, যেমন পুরাণে ও ইতিহাসে দেবতারা সাধু ও অসুররা দুর্বৃত্ত। কিছু মধ্যযুগীয় ভারতীয় সাহিত্যে দেবতাদের  সুর বলেও বর্ণনা করা হয়েছে এবং তাদের মতই শক্তিশালী কিন্তু দুষ্ট অসুরদের কথা বলা হয়েছে। এই অসুররা দেবতাদের বৈমাত্রেয় ভ্রাতা।


title: হিন্দু দেবদেবী

text: বৈদিক সাহিত্যে দেব-দেবীরা প্রাকৃতিক  শক্তির প্রতীক। কয়েকজন যেমন আদিত্যগণ,মিত্র নৈতিক গুণাবলীর সঙ্গে সম্পর্কীত। একেকজন একেকটি করে বিশেষ জ্ঞান বা অতীন্দ্রিয় শক্তি(সিদ্ধি)-র অধিকারী।


title: হিন্দু দেবদেবী

text: ঋগ্বেদে সবচেয়ে বেশি উল্লেখিত দেবতারা হলেন ইন্দ্র,অগ্নি,এবং সোম। অগ্নিদেবকে সমগ্র মানবজাতির মিত্র বলে উল্লেখ করা হয়েছে। সোমাগ্নি যজ্ঞকালে উপাসিত দেবতাদ্বয়।অন্যান্য দেবতারা হলেন সাবিত্রী,বিষ্ণু,রুদ্র(পরবর্তীকালে শিবের সাথে সমার্থক) এবং প্রজাপতি( পরবর্তীতে  ব্রহ্মা)।


title: হিন্দু দেবদেবী

text: বৈদিক দেবীদের সংখ্যা উল্লেখযোগ্য। এঁদের মধ্যে ঊষা,পৃথিবী,অদিতি,সরস্বতী,বাক,রাত্রি, অরণ্যানী ইত্যাদি ঋগ্বেদে বর্ণিত।. শ্রী বা লক্ষীও পরবর্তী বৈদিক সাহিত্যে আছেন। বৈদিক যুগে সমস্ত দেব-দেবীরা পৃথক। কিন্তু পরবর্তী  শাস্ত্রে(অাঃ ৫০০ খ্রীষ্টপূর্বাব্দ—২০০ খ্রীষ্টাব্দ),বিশেষ করে প্রথম দিকের মধ্যযুগীয় শাস্ত্রে তাঁরা এক নিরাকার পরম ব্রহ্মের বিভিন্ন রূপ ।


title: হিন্দু দেবদেবী

text:
হিন্দুশাস্ত্রের পুরাণ ও ইতিহাসে দেবতারা নায়ক এবং অসুরেরা খলনায়ক হিসাবে বর্ণিত । শ্রীমদ্ভাগবতগীতার মতে জীবজগতের সকল প্রাণীর মধ্যেই সাত্ত্বিক প্রবৃত্তি ও আসুরিক প্রবৃত্তি বিদ্যমান। গীতার ষোড়শ পরিচ্ছেদে বলা হয়েছে যে সম্পূর্ণ সাত্ত্বিক ও সম্পূর্ণ তামসিক এই দুই চরিত্রই বিরল। অধিকাংশ মানুষই আসলে বহু গুণাদোষের সন্নিবেশ।. জিনি ফাউলারের মতে কামনা বাসনা লোভ আবেগকে গীতায় সাধারণ জীবনের অঙ্গ বলেই ধরা হয়েছে। কিন্তু যখন তারা কাম ক্রোধ  হিংসা মাৎসর্য ইত্যাদি ধ্বংসাত্মক প্রবৃত্তিতে বদলে যায় তখন সাধারণ মানবিক প্রবৃত্তিগুলির আসুরিকতায় উত্তরণ ঘটে।
মহাকাব্য ও মধ্যযুগীয় পুরাণ গুলির একটি অনন্য বৈশিষ্ট্য হল যে হিন্দু দেবতাদের সঙ্গে নানারকম উপাখ্যান সংযুক্ত করা ।


title: হিন্দু দেবদেবী

text: অনেক পুরাণ  মুখ্য দেবতাদের নামানুসারে নামাঙ্কিত যেমন বিষ্ণুপুরাণ,শিবপুরাণ ও দেবী-মাহাত্ম্য। অন্যান্য  টীকাকারেরা যেমন আদি-শঙ্কর এই মত পোষণ করেন যে,হিন্দু দেবদেবীগণ একাধারে ব্রহ্মাণ্ড ও মানবমন্দির এ দুয়েই অবস্থান করেন। তাঁদের মতে সূর্যদেব দৃষ্টিশক্তি,বায়ুদেব নাসিকা,প্রজাপতি যৌনাঙ্গে, লোকপালগণ কর্ণে ও চন্দ্রদেব মনে অবস্থান করেন। বরুণ নিশ্বাসে, মিত্র প্রশ্বাসে ,ইন্দ্রদেব বাহুদ্বয়ে ও বৃহস্পতি বাকে অবস্থান করেন। বিষ্ণু পদদ্বয়ে ও মায়া হাস্যে অবস্থান করেন।


title: হিন্দু দেবদেবী

text: ভারতের প্রথম প্রামাণ্য ভাষাবিদ যক্ষ() উল্লেখ করেছেন যে বেদে তিন দেবতা আছেন,যথা “মর্ত্যবাসী অগ্নি,শূণ্যবাসী বায়ু ও আকাশবাসী সূর্য)। এই ত্রিলোকের ধারণা এরপর বহু প্রাচীন শাস্ত্রেই আাসে। বেদের প্রাচীনতম অংশ সংহিতায় "৩৩ দেব"-এর কথা বলা রয়েছে, হয় ত্রিলোকের একাদশ দেবতা বা দ্বাদশ আদিত্য,একাদশ রুদ্র,অষ্টবসু এবং বেদের ব্রাহ্মণ অংশে অশ্বিনীকুমারদ্বয়।


title: হিন্দু দেবদেবী

text:
O ye eleven gods whose home is heaven, O ye eleven who make earth your dwelling,
Ye who with might, eleven, live in waters, accept this sacrifice, O gods, with pleasure.
– Translated by Ralph T. H. Griffith


title: হিন্দু দেবদেবী

text:
Gods who are eleven in heaven; who are eleven on earth;
and who are eleven dwelling with glory in mid-air; may ye be pleased with this our sacrifice.
– Translated by HH Wilson


title: হিন্দু দেবদেবী

text: যজুর্বেদে তেত্রিশ কোটি জন দেবতার কথা বলা রয়েছে। তবে হিন্দুধর্মে কোনও নির্দিষ্ট-সংখ্যক দেবতার ধারণা নেই,বরং একই দেবতার একাধিক রূপ প্রচলিত। তবে সাধারণভাবে তেত্রিশ কোটি দেবতার একটা ধারণা বেশ জনপ্রিয়। ফাওলস্টোন ও এ্যাবট দেখিয়েছেন যে এঁদের মধ্যে অধিকাংশ দেবী। তেত্রিশ কোটি দেবতার কোনও তালিকা অনুপস্থিত তবে সকল দেবতাকেই এক নিরাকার পরম ব্রহ্মের ভিন্ন ভিন্ন স্বরুপ হিসাবে দেখা হয়।


title: হিন্দু দেবদেবী

text: ব্রহ্মের ধারণা আব্রাহামীয় গড এর সঙ্গে সম্পূর্ণ এক নয়। ব্রড বলেন যে আব্রাহামীয় ধর্মে গড “স্রষ্টা ও মানব অস্তিত্বের থেকে পৃথক”। কিন্তু হিন্দুমতে ঈশ্বর,ব্রহ্মাণ্ড,মানুষ ও অন্যান্য জীবজগৎ আসলে একই সূত্রে গ্রথিত । ইশ্বর আত্মারূপে সকলের মধ্যেই অবস্থান করেন। এই আত্মা শাশ্বত ও পরম সত্তা।


title: হিন্দু দেবদেবী

text: হিন্দুধর্মের মুখ্য দেবতাদের নিয়ে পুরাণ অগমের মতো বহু সাহিত্য রচিত হয়েছে। বিষ্ণু এবং তাঁর অবতারেরা বৈষ্ণব-সাহিত্যের মূল বিষয়। ঠিক তেমনই শৈব- সাহিত্যে মহাদেব এবং শাক্তদের ক্ষেত্রে দেবী মুখ্য। স্মার্তদের মতো কেউ কেউ পরম ব্রহ্মের  বিভিন্ন  অংশ হিসাবে মুখ্য দেবতাদের উপাসনা করেছেন।


title: হিন্দু দেবদেবী

text: লরেন্স বলেছেন যে এই ধর্মশাখাগুলি শুধুমাত্র তাদের দেবতাকেই একমাত্র পরম সত্য বলে প্রচার করেনি। দেখিয়েছেন যে এই বহুবাদিতা,যেখানে অন্য শাখার মুখ্য দেবতাকেও যথেষ্ট সম্মান জানানো হয়,হিন্দুধর্মের এক প্রধান বৈশিষ্ট্য।.


title: হিন্দু দেবদেবী

text: ত্রিনাথের ধারণা হিন্দু সাহিত্যে বেশ কিছুটা পরের দিকেই এসছে। আনুমানিক  প্রথম খ্রীষ্টপূর্বাব্দ শতকে এর আত্মপ্রকাশ। ত্রিনাথের ধারণা এই যে ব্রহ্মা বিষ্ণু ও মহেশ্বর এই তিন দেবতা সৃষ্টির তিন কর্মে নিয়োজিত থাকেন। ব্রহ্মা জগৎ সৃষ্টি করেন,বিষ্ণু তা পালন করেন ও মহেশ্বর সৃষ্টির বিনাশ সাধন করেন। তবে এই তিন জন হিন্দু  সাহিত্যের একমাত্র ত্রিনাথ নন। ত্রিদেবী হিসাবে লক্ষ্মী সরস্বতী ও দুর্গারও উল্লেখ আছে দেবী-মাহাত্ম্য গ্রন্থে। শাক্তরা কেউ কেউ আবার এও বিশ্বাস করে থাকেন যে দেবীই হলেন পরম ব্রহ্ম এবং তাঁরই শক্তি ব্রহ্মা-বিষ্ণু-মহেশ্বর-কে পরিচালিত করে। প্রাচীন শাস্ত্রে উল্লেখিত অন্য ত্রিনাথরা হলেন সূর্য(স্রষ্টা),বায়ু(পালক) ও অগ্নি(প্রলয়কারী) ; প্রাণ (স্রষ্টা),খাদ্য(পালক) ও  কাল(প্রলয়কারী)।   দেখান যে বিভিন্ন সময়ে তিন দেবতাদেরকে ত্রিস্তর না বানিয়েই একত্রিত করা হয়েছে,আবার কখনও তাদেরকে এক সচ্চিদান্দ পরম ব্রহ্মেরই অংশবিশেষ বলে বর্ণনা করা হয়েছে। পুরাণে ধারণাটি এভাবে বর্ণিত হয়েছে


title: হিন্দু দেবদেবী

text: আধুনিক ত্রিদেবের ধারণা মৈত্রেনীয় উপনিষদে প্রথম বর্ণিত হয়। এই ধারণাই বর্তমান কাল পর্যন্ত চলে আসছে। এই ত্রিদেবকে তিন গুণের দ্বারা বর্ণনা করা হয়ে থাকে।প্রকৃতি ও জীব প্রত্যেকেই সত্ত্ব,রজ ও তম এই তিন গুণের সমাহারে গঠিত। এই ত্রিগুণের সঠিক অনুপাতই ব্যক্তি ও পৃথিবীকে সচল রাখে। মধ্যযুগীয় পুরাণে আচার থেকে আধ্যাত্মিক বিভিন্ন ব্যাপারেই ত্রিমূর্তির উল্লেখ আছে।তবে বেলির মতে পৌরাণিক  কাহিনী হিন্দু ঐতিহ্যে প্রধান নয়,বরং তার আধ্যাত্মিক বার্তাটিই বড় কথা।


title: হিন্দু দেবদেবী

text: হিন্দু দেবতাদের অবতারের ধারণাটি বহু প্রাচীন।দেবতারা যখন মানবজন্ম ধারণ করে পৃথিবীতে আবির্ভূত হন,তখন তাদের অবতার বলা হয়। অবতারের অর্থ দেবতাদের মানবরূপে পৃথিবীতে প্রকট হওয়া।


title: হিন্দু দেবদেবী

text: অবতারের ধারণাটি বৈষ্ণবধর্মে সবচেয়ে পরিপুষ্ট । পুরাণে বিষ্ণুর বহু অবতারের কথা বলা আঠে। সমুদ্রমন্থনের সময় তিনি মোহিনী রূপ ধারণ করে দেবাসুরের বিবাদ মেটান। বিষ্ণুর দশাবতাররা হলেন মৎস্য,কূর্ম,বরাহ,নৃসিংহ,বামন,পরশুরাম,রাম,কৃষ্ণ,বুদ্ধ ও কল্কি। ভগবতগীতায় বলা আছে যে যখনই ভারতভূমিতে অধর্মের অভুত্থান ঘটবে,তখন সাধুদিগের পরিত্রাণ ও অধর্মাচারীর বিনাশের উদ্দেশ্যে ভগবান বিষ্ণু স্বয়ং দেহধারণ করে পৃথিবীতে আবির্ভূত হবেন।


title: হিন্দু দেবদেবী

text: শাক্তধারাতেও দেবীর বিভিন্ন রূপে প্রকাশ হবার কথা বলা আছে। দেবী মহামায়ার বিভিন্ন রূপ হল দু্র্গা কালী ও জগদ্ধাত্রী। এদেঁরকে পূ্র্ব ভারতে বেশি করে পূজা করা হয়। তন্ত্রধর্মে এঁদের বিশেষ স্থান রয়েছে। শৈবসাহিত্যে শিবের একবিংশ অবতারের কথা বলা থাকলেও শৈবধারা অবতারদের চেয়ে স্বয়ং শিবকেই বেশি প্রাধান্য দেয়।


title: তিথি

text:
বৈদিক পঞ্জিকা অনুযায়ী, একটি চান্দ্র দিনকে তিথি বলে। চাঁদ ও সূর্যের মধ্যে ১২ ডিগ্রি দ্রাঘিমাকোণ বৃদ্ধির সময়কে একটি তিথির সময়কাল ধরা হয়। তিথির সূচনার সময় দিন অনুযায়ী বদল হয় এবং তিথির মোট সময়কাল ১৯ ঘণ্টা থেকে ২৬ ঘণ্টার মধ্যে থাকে।
প্রতিপদ বা প্রথমা হল পক্ষের প্রথম তিথি। শুক্লপক্ষের প্রতিপদ শুক্লা প্রতিপদ এবং কৃষ্ণপক্ষের প্রতিপদ কৃষ্ণা প্রতিপদ নামে পরিচিত। কার্তিক মাসের শুক্লা প্রতিপদ তিথিতে উত্তর ভারতে গোবর্ধন পূজা ও দক্ষিণ ভারতে বালী প্রতিপদ পালিত হয়। এই তিথিতে পশ্চিমবঙ্গে অন্নকূট উৎসব হয়।


title: তিথি

text: দ্বিতীয়া হল পক্ষের দ্বিতীয়া তিথি। শুক্লপক্ষের দ্বিতীয়া শুক্লাদ্বিতীয়া এবং কৃষ্ণপক্ষের দ্বিতীয়া কৃষ্ণাদ্বিতীয়া নামে পরিচিত। কার্তিক মাসের শুক্লা দ্বিতীয়া তিথিতে সারা ভারতে ভ্রাতৃদ্বিতীয়া বা ভাইফোঁটা উৎসব হয়।


title: জলচর পাখি

text: জলচর পাখি (), জলজ পাখি বা জলার পাখি বলতে সেসব পাখিকেই বোঝায় যারা পানিতে বা পানির আশেপাশে বসবাস করে। জলে চরে বেড়ায় বলে এরা জলচর পাখি। এ সকল পাখি তাদের জীবনধারণের জন্য আংশিক বা পুরোপুরি পানির উপর নির্ভরশীল। পানি ছাড়া আসলে কোন প্রাণীই বাঁচতে পারে না; কিন্তু জলচর পাখিদের জীবনচক্রে পানি একটি গুরুত্বপূর্ণ ভূমিকা পালন করে। বেশিরভাগ জলচর পাখিরা স্বাদুপানির জলাশয়ে বা তার আশেপাশে বিচরণ করে। লোনা , অর্থাৎ sohel mridha, মোহনা, খাঁড়ি ও সামুদ্রিক দ্বীপে বসবাসকারী পাখির পরিমাণ কম নয়। জলচর পাখিদের পা


title: ছুঁচো

text: ছুঁচো বা ছুঁচা বা ছুছুন্দর বা গন্ধমূষিক () নলাকৃতি ইঁদুরজাতীয় স্তন্যপায়ী প্রাণীবিশেষ। অপূর্ণাঙ্গ ও ক্ষুদ্রাকৃতি চোখ; নরম, পুরু, কোমল পশম; লম্বাটে মুখের গড়ন এর প্রধান বৈশিষ্ট্য। এছাড়াও এটি ছোট পা; প্রশস্ত পায়ের পাতা, লম্বা ও শক্তিশালী থাবার অধিকারী। ইউরোপ, এশিয়া এবং উত্তর আমেরিকার দেশসমূহের মাটির গর্তে এদের প্রধান আবাসস্থল।


title: ছুঁচো

text: ভূ-গর্ভস্থ মাটি খননের মাধ্যমে কেঁচো এবং পোকামাকড়ের ডিম সংগ্রহ করে এ প্রাণী জীবনধারণ করে। চতুষ্পদী প্রাণী হিসেবে গন্ধমূষিক তার সামনের শক্তিশালী পা জোড়ার থাবা দিয়ে খুব দ্রুত মাটিকে পেছনে ধাক্কা দিয়ে বের করার মাধ্যমে খনন করতে পারে। চলাফেরার সুবিধার্থে মাটির অভ্যন্তরে অনেকগুলো প্রকোষ্ঠসহ ভূমি সংযোগকারী গর্ত তৈরী করে।


title: ছুঁচো

text: "ট্রু মোল" বা প্রকৃত গন্ধমূষিক হিসেবে এটি সোরিকোমোরফা বর্গের তালপিডে গোত্রের আওতাধীন। অস্ট্রেলিয়া এবং আফ্রিকার দক্ষিণে শারীরিক গড়নে একই হলেও পুরোটাই সম্পৃক্তবিহীন স্তন্যপায়ী রয়েছে যা গন্ধমূষিকের সংজ্ঞার আওতায় পড়ে না।


title: ছুঁচো

text: শুরুর দিককার আধুনিক ইংরেজিতে গন্ধমূষিক বা মোল-কে মুল্ডিওয়ার্প নামে অভিহিত করা হতো যা জার্মান ("Maulwurf"), ড্যানিশ, নরওয়েজিয়ান, সুইডিশ এবং আইসল্যান্ডীয় "মুল্ডভার্প", "মুলভাড", "মোল্ডভার্পা" থেকে উদ্ভূত। অর্থগতভাবে মুল্ড/মুল/মোল্ড শব্দের অর্থ হচ্ছে "মাটি" এবং ভার্প/ভাড/ভার্পার শব্দের অর্থ "নিক্ষেপ করা"; সুতরাং, মোল বা গন্ধমূষিকের ভাবগত অর্থ দাঁড়ায় "যে মাটি নিক্ষেপ করে" বা "নোংরা নিক্ষেপণকারী"। পুরুষ গন্ধমূষিক "বোর" এবং স্ত্রী গন্ধমূষিককে "সো" নামে ডাকা হয়। অন্যদিকে একপাল গন্ধমূষিককে "লেবার" বা "শ্রমিক" নামে ডাকা হয়।


title: ছুঁচো

text: গন্ধমূষিকের গণের সংখ্যা ১২টি। তন্মধ্যে, মার্কিন যুক্তরাষ্ট্রে ৫টি গণ দেখা যায়। মাঝারি আকারের "ইস্টার্ন মোল" (বৈজ্ঞানিক নাম: "Scalopus aquaticus") ধূসর আকৃতির। এটি লম্বায় প্রায় ১২ থেকে ২১ সে.মি লম্বা। এর নগ্নাকৃতির লেজের দৈর্ঘ্য ২ থেকে ৪ সেন্টিমিটার। "ওয়েস্টার্ন মোল" ("Scapanus townsendii") আমেরিকান প্রজাতির মধ্যে তুলনামূলকভাবে বড় এবং লম্বায় ২৪ বা ততোধিক সেন্টিমিটারবিশিষ্ট। "লোমশ লেজবিশিষ্ট গন্ধমূষিকের" ("Parascalops breweri") বক্র-চাঁদের ন্যায় নাসারন্ধ্র রয়েছে। "তারা-নাকের অধিকারী গন্ধমূষিকের" ("Condylura cristata") ২২টি শুঁড় রয়েছে। এগুলোর ইন্দ্রিয়শক্তি হিসেবে কাজ করে পরিবেশে অভিযোজিত হতে সাহায্য করে। নীচু-মাত্রার বিদ্যুৎ তরঙ্গ প্রয়োগ করে কেঁচোর আবাসস্থল নির্দিষ্ট করতে পারে। প্রাণীটি চমৎকারভাবে সাঁতারও কাটতে জানে। "ধূর্ত প্রকৃতির গন্ধমূষিক" ("Neurotrichus gibbsii") আমেরিকার অন্যান্য গন্ধমূষিকের তুলনায় সবচেয়ে ছোট। এগুলো দৈর্ঘ্যে মাত্র ১০ থেকে ১৩ সে.মি হয়ে থাকে। তন্মধ্যে লেজের দৈর্ঘ্য ৩ থেকে ৪ সে.মি।


title: ছুঁচো

text: গন্ধমূষিক অন্যান্য স্তন্যপায়ী প্রাণীর তুলনায় উচ্চমাত্রার কার্বন ডাই অক্সাইডযুক্ত পরিবেশে বসবাস করে থাকে। তাদের রক্তকোষে বিশেষ ধরনের একীভূত হিমোগ্লোবিন প্রোটিনের কারণেই এ সক্ষমতা অর্জন। এছাড়াও এরা অক্সিজেনকে পুণরায় ব্যবহার উপযোগী করে ব্যবহার করে। যখন পরিবেশে বিশেষ করে ভূ-অভ্যন্তরের গর্তে নিম্নমাত্রায় অক্সিজেন বিদ্যমান থাকে, তখনই আত্মরক্ষার্থে তারা এভাবে শ্বাসকার্য পরিচালনা করে।


title: ছুঁচো

text: সাধারণতঃ কেঁচো তাদের প্রিয় খাবার। এছাড়াও, ভূমিতে অন্যান্য মেরুদণ্ডহীন প্রাণী ও বিভিন্ন ধরনের বাদামজাতীয় খাদ্য খেয়ে থাকে। কেঁচোর সন্ধানে তারা বিশেষ ধরনের ইন্দ্রিয়ের সাহায্য নেয় এবং গর্তে পড়ে গেলে দ্রুত এটিকে মেরে খেয়ে ফেলে। লালাগ্রন্থীতে বিশেষ ধরনের টক্সিন রয়েছে যা কেঁচোকে অবশ করে। পরবর্তীতে খাবার হিসেবে ব্যবহার করার উদ্দেশ্যে এটিকে সঞ্চিত রাখে। খাবার পূর্বে গন্ধমূষিক তাদের থাবা প্রয়োগের মাধ্যমে নিষ্পেষণ করে এবং কেঁচোর অন্ত্র ছিড়ে ফেলে।


title: ছুঁচো

text: তারা-নাকের অধিকারী গন্ধমূষিক মানুষের পলক ফেলার পূর্বেই .৩ সেকেন্ডের মধ্যে খাদ্য সনাক্তকরণ, ধরা এবং খাদ্যগ্রহণ করতে পারে।


title: ছুঁচো

text: গন্ধমূষিকের থাবায় বহু আঙ্গুল রয়েছে। অতিরিক্ত বৃদ্ধাঙ্গুল "প্রিপোলেক্স" নামে পরিচিত যা মূল বৃদ্ধাঙ্গলের পাশে রয়েছে। অন্যান্য আঙ্গুলে অনেকগুলো সংযোগ থাকলেও এটিতে কোন সংযোগ নেই।


title: ২০১৫ ক্রিকেট বিশ্বকাপ

text: ক্রিকেট বিশ্বকাপ ২০১৫ () আইসিসি কর্তৃক পরিচালিত ক্রিকেট বিশ্বকাপ প্রতিযোগিতার একাদশ আসর। ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অনুষ্ঠিত এই বিশ্বকাপ অস্ট্রেলিয়া ও নিউজিল্যান্ড - যৌথভাবে আয়োজন করে। সর্বমোট ৪৯টি খেলা অনুষ্ঠিত হবার কথা থাকলেও বাংলাদেশ বনাম অস্ট্রেলিয়ার মধ্যকার খেলাটি বৃষ্টির কারণে পরিত্যক্ত ঘোষিত হয়। তন্মধ্যে অস্ট্রেলিয়ার অ্যাডিলেড, ব্রিসবেন, ক্যানবেরা, হোবার্ট, মেলবোর্ন, পার্থ ও সিডনির ১৪ মাঠে ২৬টি এবং নিউজিল্যান্ডের ৭ শহর - অকল্যান্ড, ক্রাইস্টচার্চ, ডুনেডিন, হ্যামিল্টন, নেপিয়ার, ওয়েলিংটন ও নেলসনে ২৩টি খেলা আয়োজনের সিদ্ধান্ত নেয়া হয়।


title: ২০১৫ ক্রিকেট বিশ্বকাপ

text: ১৯৯২ সালের ক্রিকেট বিশ্বকাপের পর দেশ দু’টি দ্বিতীয়বারের মতো এ প্রতিযোগিতা যৌথভাবে আয়োজন করেছে। প্রতিযোগিতার চূড়ান্ত খেলা মেলবোর্ন ক্রিকেট গ্রাউন্ডে অনুষ্ঠিত হয়। বিশ্বের অন্যতম বৃহৎ আন্তর্জাতিক ক্রীড়া হিসেবে ১৪ দলের অংশগ্রহণে চার শতাধিক স্বীকৃত ক্রিকেটার ও কর্মকর্তা এতে অংশগ্রহণ করেছেন।


title: ২০১৫ ক্রিকেট বিশ্বকাপ

text: পূর্বতন চ্যাম্পিয়ন ও ২০১১ বিশ্বকাপের সহঃ-স্বাগতিক দেশ ভারত চূড়ান্ত খেলায় শ্রীলঙ্কাকে ৬ উইকেটের ব্যবধানে পরাভূত করে। বি-গ্রুপে অংশগ্রহণকারী দল ভারত বনাম পাকিস্তানের মধ্যকার খেলা ১৫ ফেব্রুয়ারি, ২০১৫ তারিখে অনুষ্ঠিত হয়। এক প্রতিবেদনে প্রকাশ পায় যে, মাত্র ১২ মিনিটের মধ্যে ঐ খেলার সমস্ত টিকেট বিক্রি হয়ে যায়।


title: ২০১৫ ক্রিকেট বিশ্বকাপ

text: শচীন তেন্ডুলকর এ প্রতিযোগিতার জন্য আইসিসি কর্তৃক দূতের মর্যাদা পেয়েছেন। উল্লেখ্য যে, ২০১১ সালের ক্রিকেট বিশ্বকাপেও তিনি দূত হিসেবে মনোনীত হয়েছিলেন।


title: ২০১৫ ক্রিকেট বিশ্বকাপ

text: চূড়ান্ত খেলায় নিউজিল্যান্ড ও অস্ট্রেলিয়া মেলবোর্ন ক্রিকেট গ্রাউন্ডে প্রতিদ্বন্দ্বিতা করে। খেলায় অস্ট্রেলিয়া ৭ উইকেটে জয়ী হয়ে পঞ্চমবারের মতো শিরোপা লাভ করে।


title: ২০১৫ ক্রিকেট বিশ্বকাপ

text: ৩০ এপ্রিল, ২০০৬ তারিখে আইসিসি ২০১১ সালের আইসিসি ক্রিকেট বিশ্বকাপ চলাকালীন সময়ে স্বাগতিক দেশ নির্ধারণ করে। প্রকৃতপক্ষে অস্ট্রেলিয়া ও নিউজিল্যান্ড ২০১১ সালের আইসিসি ক্রিকেট বিশ্বকাপে প্রতিযোগিতা আয়োজনের আগ্রহ প্রকাশ করলে তা দ্বিধাবিভক্ত হয়ে যায় যা নির্ধারণে সমঝোতার প্রয়োজন পড়ে। ২০১৯ সালের প্রতিযোগিতা পরবর্তীতে ইংল্যান্ডকে স্বাগতিক হিসেবে ঘোষণা করা হয়। চারটি এশীয় টেস্টভূক্ত দেশ - বাংলাদেশ, ভারত, পাকিস্তান ও শ্রীলঙ্কায় যৌথভাবে আয়োজনে ১০-৩ ভোটে সিদ্ধান্ত গৃহীত হয়। কিন্তু ২০০৯ সালে শ্রীলঙ্কা দলের উপর সন্ত্রাসী আক্রমণের ফলে পাকিস্তান এ মর্যাদা থেকে বঞ্চিত হয়।


title: ২০১৫ ক্রিকেট বিশ্বকাপ

text: দুবাইয়ে অবস্থিত আইসিসি’র সদর দফতরে ১ মার্চের পূর্বদিন ট্রান্স-তাসমান দরপত্র জমা পড়ে। ক্রিকেট অস্ট্রেলিয়ার প্রধান নির্বাহী জেমস সাদারল্যান্ডের মতে, উন্নততর মাঠ ও অবকাঠামো, অস্ট্রেলীয় ও নিউজিল্যান্ড সরকারের প্রতিযোগিতা চলাকালীন সময়ে ট্যাক্স ও কাস্টম সংক্রান্ত সহায়তা এ দরপত্রের অন্যতম বিবেচ্য বিষয় ছিল। এ প্রেক্ষিতে ২০১৫ সালের ক্রিকেট বিশ্বকাপ আয়োজনে অস্ট্রেলিয়া ও নিউজিল্যান্ডকে যৌথ আয়োজকের মর্যাদা দেয়া হয়। এছাড়াও, নিউজিল্যান্ড সরকার জিম্বাবুয়ের রাজনৈতিক আলোচনায় জিম্বাবুয়ে ক্রিকেট দলের প্রতিযোগিতায় অংশগ্রহণের বিষয়েও ২০০৫ সালের সফরে নিশ্চিত করা হয়।


title: ২০১৫ ক্রিকেট বিশ্বকাপ

text: আইসিসি প্রেসিডেন্ট এহসান মানি বলেছিলেন চার-দেশীয় এশীয় দলের জন্য অতিরিক্ত সময়ের প্রয়োজন পড়ায় তাদের দরপত্র ক্ষতিগ্রস্ত হয়। ভোটের ফলাফলে এশীয় দেশগুলো জয়ী হয়। পাকিস্তান ক্রিকেট বোর্ড (পিসিবি) জানায় যে, ওয়েস্ট ইন্ডিজ ক্রিকেট বোর্ডের ভোটই এ বিষয়ে সহায়তা করে। পাকিস্তানি সংবাদপত্র ডন এক প্রতিবেদনে ২০০৭ সালের ক্রিকেট বিশ্বকাপে ওয়েস্ট ইন্ডিজের ক্রিকেটে তহবিল সংগ্রহের বিষয়ে এশীয় দেশগুলো প্রতিশ্রুতিবদ্ধ ছিল যা ভোটে প্রভাববিস্তার করে। কিন্তু, এশীয় দরপত্রের মনিটরিং কমিটির সভাপতি আই.এস. বিন্দ্রা তা অস্বীকার করেন। অতিরিক্ত $৪০০ মিলিয়ন মার্কিন ডলার মুনাফা লাভের প্রস্তাবনাই ভোট সংখ্যা বৃদ্ধিতে সহায়ক ভূমিকা পালন করেছে।


title: ২০১৫ ক্রিকেট বিশ্বকাপ

text: ফলশ্রুতিতে আইসিসি ট্রান্স-ট্রান্সমান দরপত্রের সার্বিক দিক বিবেচনান্তে ২০১৫ সালের পরবর্তী বিশ্বকাপ অস্ট্রেলিয়া ও নিউজিল্যান্ডে আয়োজনের সিদ্ধান্ত নেয়। এরপূর্বে সর্বশেষ দেশ দুইটি ১৯৯২ সালে ক্রিকেট বিশ্বকাপ খেলার আয়োজন করেছিল। ২০১৫ সালের বিশ্বকাপে উভয় দেশের সর্ববৃহৎ ক্রীড়া বিষয় হিসেবে আখ্যায়িত হবে বলে ধারণা করা হয়।


title: ২০১৫ ক্রিকেট বিশ্বকাপ

text: ২০১১ সালের ক্রিকেট বিশ্বকাপের ন্যায় এ আসরেও ১৪-দল অংশগ্রহণ করে। তন্মধ্যে টেস্টভূক্ত দলসহ সহযোগী ও অনুমোদনলাভকারী সদস্য দলগুলোও ক্রিকেটের এ বৈশ্বিক প্রতিযোগিতায় অংশগ্রহণের সুযোগ পেয়েছে।


title: ২০১৫ ক্রিকেট বিশ্বকাপ

text: প্রতিযোগিতার ধরনও ২০১১ সালের ন্যায়। ১৪-দলকে নিয়ে প্রারম্ভিক পর্যায়ে দুই গ্রুপে বিভক্ত হয়ে প্রত্যেক গ্রুপে ৭-দল থাকে। সাতটি দল একে-অপরের বিপক্ষে একবার করে খেলবে। প্রত্যেক গ্রুপের শীর্ষ চার দল কোয়ার্টার-ফাইনালে প্রতিদ্বন্দ্বিতায় অবতীর্ণ হবে। এরফলে গ্রুপ পর্ব থেকে বিদায় নিলেও প্রত্যেক দলই কমপক্ষে ছয়টি খেলায় অংশ নিতে পারবে।


title: ২০১৫ ক্রিকেট বিশ্বকাপ

text: ২৯ জানুয়ারি, ২০১৫ তারিখে আইসিসি কর্তৃপক্ষ সুপার ওভার ব্যবস্থা পুণর্বহাল রাখে। নক-আউট পর্যায়ের কোন খেলা টাই হলে এ ব্যবস্থা প্রযোগ করবে। তবে, চূড়ান্ত খেলা যদি টাই হয় তাহলে উভয় দলকে যৌথভাবে বিজয়ী ঘোষণা করা হবে। এ সিদ্ধান্ত ২০১৫ সালের ক্রিকেট বিশ্বকাপে প্রয়োগ ঘটবে।


title: ২০১৫ ক্রিকেট বিশ্বকাপ

text: মূল খেলা আয়োজনের দুইদিন পূর্বে ১২ ফেব্রুয়ারি, ২০১৫ তারিখে নিউজিল্যান্ডের ক্রাইস্টচার্চ ও অস্ট্রেলিয়ার মেলবোর্নে পৃথকভাবে ক্রিকেট বিশ্বকাপের উদ্বোধনী অনুষ্ঠান অনুষ্ঠিত হয়।


title: ২০১৫ ক্রিকেট বিশ্বকাপ

text: আন্তর্জাতিক ক্রিকেট কাউন্সিল প্রতিযোগিতায় $১০ মিলিয়ন মার্কিন ডলার পুরস্কার প্রদানের ঘোষণা করে। অর্থ পুরস্কারের এ সংখ্যাটি ২০১১ সালের ক্রিকেট বিশ্বকাপের তুলনায় ২০ শতাংশ বেশী। দলের সাফল্যের উপর ভিত্তি করে নিম্নরূপ অর্থ পুরস্কার প্রদান করা হবে:-


title: ২০১৫ ক্রিকেট বিশ্বকাপ

text: কোন দল যদি অপরাজিত অবস্থায় গ্রুপ-পর্ব থেকে চ্যাম্পিয়ন হয় তাহলে তারা গ্রুপ-পর্বের $৪৫,০০০ অর্থসহ সর্বমোট $৪,২৪৫,০০০ অর্থ পাবে। অন্যদিকে গ্রুপ-পর্ব থেকে জয়বিহীন অবস্থায় বিদায়ী দল কেবলমাত্র $৩৫,০০০ ডলার পাবে।


title: ২০১৫ ক্রিকেট বিশ্বকাপ

text: আইসিসি’র নিয়ম অনুযায়ী ১০-পূর্ণাঙ্গ সদস্য স্বয়ংক্রিয়ভাবে প্রতিযোগিতায় অংশগ্রহণের সুযোগ পাবে। ২০১১ সালের বিশ্বকাপের পরপরই সিদ্ধান্ত নেয়া হয় যে, কেবলমাত্র পূর্ণাঙ্গ সদস্যদের মধ্যেই এ সুযোগ সীমাবদ্ধ থাকবে। এরফলে সহযোগী সদস্য দেশগুলো তীব্রভাবে আপত্তি জানায়। বিশেষ করে ২০০৭ ও ২০১১ সালের বিশ্বকাপে ভাল ফলাফল অর্জনকারী আয়ারল্যান্ড বেশ সোচ্চার হয়। আইসিসি ক্রিকেট কমিটির যোগ্যতা মানদণ্ড বিভাগ এ বিষয়ে তাদের সমর্থন ব্যক্ত করে। জুন, ২০১১ সালে আইসিসি তাদের পরিকল্পনা পূর্বাবস্থায় নিয়ে যায় ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হবে বলে জানায়। তন্মধ্যে ৪টি সহযোগী অথবা অনুমোদন লাভকারী সদস্য দেশ অংশ নিতে পারবে।


title: ২০১৫ ক্রিকেট বিশ্বকাপ

text: সেপ্টেম্বর, ২০১১ সালে আইসিসি প্রধান নির্বাহী কমিটির সভায় নতুন ধরণের যোগ্যতা নির্ধারণী মানদণ্ড প্রণয়ন করা হয়। ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপের শীর্ষ দুই দল সরাসরি অংশ নিবে। বাদ-বাকী ছয় দল থেকে তৃতীয় ও চতুর্থ স্থান নির্ধারণে ২০১১ আইসিসি বিশ্ব ক্রিকেট লীগ দ্বিতীয় বিভাগ ও ২০১৩ আইসিসি বিশ্ব ক্রিকেট লীগ তৃতীয় বিভাগ থেকে শীর্ষ দুই দল বিশ্বকাপে খেলার সুযোগ পাবে।


title: ২০১৫ ক্রিকেট বিশ্বকাপ

text: ৯ জুলাই, ২০১৩ তারিখে নেদারল্যান্ডসের বিপক্ষে অনুষ্ঠিত টাই খেলার ফলাফলে আয়ারল্যান্ড প্রথম দল হিসেবে বিশ্বকাপে নাম লেখায়। ৪ অক্টোবর, ২০১৩ তারিখে কেনিয়াকে হারিয়ে আফগানিস্তান দ্বিতীয় দল হিসেবে বিশ্বকাপে সুযোগ পায়। ২০১৪ সালের ক্রিকেট বিশ্বকাপ বাছাইপর্বে সংযুক্ত আরব আমিরাতকে পরাজিত করে স্কটল্যান্ড ও পরাজিত দল সংযুক্ত আরব আমিরাত চতুর্থ দল হিসেবে বিশ্বকাপে অংশ নেয়।


title: ২০১৫ ক্রিকেট বিশ্বকাপ

text: প্রতিযোগিতা শুরুর পূর্বে আইসিসি ওডিআই চ্যাম্পিয়নশীপে নিম্নবর্ণিত র‌্যাঙ্কিং ছিল:


title: ২০১৫ ক্রিকেট বিশ্বকাপ

text: ২০১৫ বিশ্বকাপ সফলভাবে পরিচালনার জন্য প্রতিযোগিতার পরিচালনা কমিটি গঠন করা হয়েছে। জন হার্নডেনকে প্রধান নির্বাহী, জেমস স্ট্রং সভাপতি ও রাল্ফ ওয়াল্টার্সকে উপ-সভাপতি হিসেবে ঘোষণা করা হয়।


title: ২০১৫ ক্রিকেট বিশ্বকাপ

text: পূর্বেই ঘোষণা করা হয়েছে যে, ২০১৫ সালের ক্রিকেট বিশ্বকাপ উপলক্ষে নিউজিল্যান্ডে আগত দর্শকগণ ট্রান্স-তাসমান চুক্তির আওতায় অস্ট্রেলিয়া গমন করতে পারবেন যা অস্ট্রেলিয়ার ক্ষেত্রেও একইভাবে প্রযোজ্য হবে।


title: ২০১৫ ক্রিকেট বিশ্বকাপ

text: প্রতিটি বিশ্বকাপ প্রতিযোগিতায় প্রচারমাধ্যম ব্যবহৃত হয়ে আসছে। আন্তর্জাতিক ক্রিকেট কাউন্সিল ২০১৫ বিশ্বকাপের সম্প্রচারস্বত্ত্ব ২ বিলিয়ন মার্কিন ডলারের বিনিময়ে ইএসপিএন স্টার স্পোর্টস ও স্টার ক্রিকেটের সাথে চুক্তিতে আবদ্ধ হয়। স্ট্রংয়ের ভাষ্য মোতাবেক স্থানীয় পরিচালনা কমিটি প্রতিযোগিতাটিকে আরও সমর্থক-বান্ধব ক্রীড়া পরিবেশ নিশ্চিতকরণে ও ক্রিকেট সম্প্রসারণে অস্ট্রেলিয়া এবং নিউজিল্যান্ডের মাধ্যমে বিস্তৃত করতে চায়।


title: ২০১৫ ক্রিকেট বিশ্বকাপ

text: শচীন তেন্ডুলকরকে ২০১৫ সালের ক্রিকেট বিশ্বকাপের জন্য দ্বিতীয়বারের মতো দূত হিসেবে মনোনীত করা হয়। এরপূর্বে ২০১১ সালে তিনি দূতের মর্যাদা পেয়েছিলেন।


title: ২০১৫ ক্রিকেট বিশ্বকাপ

text: ২০০৬ সালে বিশ্বকাপের দরপত্র দাখিলের সময় অস্ট্রেলিয়া ও নিউজিল্যান্ড খেলা বন্টনে প্রত্যেকেই অর্ধেক পাবে বলে ঘোষণা করে। ৩০ জুলাই, ২০১৩ তারিখে অস্ট্রেলিয়ায় ২৬টি ও নিউজিল্যান্ড ২৩টি খেলা আয়োজনের দায়িত্ব পাবে বলে জানানো হয়। বিশ্বকাপের ফাইনাল খেলা আয়োজনে মেলবোর্ন ও সিডনি আগ্রহ প্রকাশ করে। কিন্তু ৩০ জুলাই তারিখে মেলবোর্নকে ফাইনালের দায়িত্বভার অর্পণ করা হয়। এছাড়াও, সিডনি ও অকল্যান্ডকে সেমি-ফাইনাল খেলা আয়োজনের দায়িত্ব দেয়া হয়।


title: ২০১৫ ক্রিকেট বিশ্বকাপ

text: আম্পায়ার নির্বাচক পরিষদ ২০জন আম্পায়ারকে বিশ্বকাপ পরিচালনার জন্য মনোনীত করে। তন্মধ্যে - অস্ট্রেলিয়া ও ইংল্যান্ড থেকে ৫, এশিয়া থেকে ৫, নিউজিল্যান্ড ও দক্ষিণ আফ্রিকা থেকে ২জন করে এবং ওয়েস্ট ইন্ডিজ থেকে ১জন আম্পায়ার খেলা পরিচালনা করবেন।


title: ২০১৫ ক্রিকেট বিশ্বকাপ

text: অংশগ্রহণকারী দলগুলো তাদের ৩০-সদস্যের তালিকা প্রকাশ করে। এরপর প্রতিযোগিতায় অংশগ্রহণের লক্ষ্যে ৭ জানুয়ারি, ২০১৫ তারিখে বা এর পূর্বে দলের ১৫-সদস্যের চূড়ান্ত তালিকা প্রকাশ করে।


title: ২০১৫ ক্রিকেট বিশ্বকাপ

text: ৮ থেকে ১৩ ফেব্রুয়ারি পর্যন্ত ১৪টি একদিনের আন্তর্জাতিকবিহীন খেলা আয়োজনের ব্যবস্থা নেয়া হয়।


title: ২০১৫ ক্রিকেট বিশ্বকাপ

text: প্রতিযোগিতার গ্রুপ-পর্বে রাউন্ড-রবিন পদ্ধতিতে সর্বমোট ৪২টি খেলা অনুষ্ঠিত হবে। প্রত্যেক গ্রুপের শীর্ষস্থানীয় চারদল কোয়ার্টার-ফাইনালে উত্তীর্ণ হবে।


title: ২০১৫ ক্রিকেট বিশ্বকাপ

text: তারিখ ও মাঠ নির্ধারণ করা স্বত্ত্বেও স্বাগতিক দলের যোগ্যতা অর্জনের উপর অনেকাংশে নির্ভরশীল। স্বাগতিক দেশ দুটো কোয়ার্টার ফাইনাল খেলায় সুযোগ পেয়েছে; অস্ট্রেলিয়া কোয়ার্টার-ফাইনালে উন্নীত হওয়ায় ২০ মার্চ অ্যাডিলেডে খেলে। অন্যদিকে নিউজিল্যান্ড কোয়ার্টার-ফাইনালে উন্নীত হওয়ায় ২১ মার্চ ওয়েলিংটনে অংশগ্রহণ করে।


title: ২০১৫ ক্রিকেট বিশ্বকাপ

text: আইসিসি র‌্যাঙ্কিংয়ের পরবর্তী শীর্ষ দল শ্রীলঙ্কা কোয়ার্টার-ফাইনালে প্রবেশ করায় সিডনিতে খেলে। অন্যদিক তৃতীয় সর্বোচ্চ র‌্যাঙ্কিংধারী ইংল্যান্ড কোয়ার্টার-ফাইনালে খেলার যোগ্যতা লাভ করলে মেলবোর্নে খেলার কথা ছিল। কিন্তু ইংল্যান্ড কোয়ার্টার-ফাইনাল খেলতে ব্যর্থ হওয়ায় বাংলাদেশ দল ঐ স্থান দখল করে। বি-গ্রুপের দলগুলো এ-গ্রুপের সাথে প্রতিদ্বন্দ্বিতা করে। খেলার ধারাটি হচ্ছে: এ১ ব বি৪, এ২ ব বি৩, এ৩ ব বি২, এ৪ ব বি১।


title: ২০১৫ ক্রিকেট বিশ্বকাপ

text: অস্ট্রেলিয়া সেমি-ফাইনালে খেলার সুযোগ লাভ করায় সিডনিতে ২৬ মার্চ খেলে। নিউজিল্যান্ড সেমি-ফাইনাল খেলার সুযোগ পাওয়ায় ২৪ মার্চ অকল্যান্ডে খেলে। অস্ট্রেলিয়া-নিউজিল্যান্ড সেমি-ফাইনালে মুখোমুখি হলে এ-গ্রুপের শীর্ষস্থানীয় দল হিসেবে নিউজিল্যান্ড খেলা আয়োজনের সুযোগ পাবে।বিশ্বকাপ শেষে নিম্নবর্ণিত আন্তর্জাতিক ক্রিকেটারগণ একদিনের আন্তর্জাতিক থেকে তাদের অবসরের কথা ঘোষণা করেন।


title: তায়কোয়ান্দো

text:
তায়কোয়ান্দো (태권도; 跆拳道) একটি মার্শাল আর্ট ও দক্ষিণ কোরিয়ার জাতীয় খেলা। এটা যুদ্ধ কৌশল, আত্মরক্ষা, খেলাধুলা, ব্যায়াম, এবং কিছু কিছু ক্ষেত্রে ধ্যান এবং দর্শনের সম্মিলন। অনুশীলনকারীদের সংখ্যার দিক থেকে ১৯৮৯ সালে তায়কোয়ান্দো বিশ্বের সবচেয়ে জনপ্রিয় মার্শাল আর্ট হিসেবে বিবেচিত হয়েছিল।
জিওরজি একটি ধরন, ২০০০ সাল থেকে যেটি একটি অলিম্পিক ইভেন্ট।


title: ক্যাপুয়েরা

text:
ক্যাপুয়েরা হল এমন একটি ব্রাজিলীয় মার্শাল আর্ট যেটি নাচ ও সঙ্গীতের উপাদান সম্মিলন। এটি ব্রাজিলে সৃষ্ট একটি মার্শাল আর্ট যেটি ১৬শ শতাব্দীর ব্রাজিলীয় স্থানীয়দের প্রভাবে আফ্রিকান ক্রীতদাসদের বংশধরেরা সৃষ্টি করেছিল। এটি দ্রুত এবং জটিল ঘূর্ণন, পায়ের কাজ, ক্ষমতা, গতির জন্য পরিচিত।
ক্যাপুয়েরা শব্দটি সম্ভবত তুপি থেকে এসেছে, যা ব্রাজিলীয় অভ্যন্তরে কম গাছপালা এলাকা বুঝায়।


title: ক্যাপুয়েরা

text: ১৬শ শতাব্দীতে পর্তুগাল ছিল বিশ্বের বৃহত্তম ঔপনিবেশিক সাম্রাজ্যগুলির একটি, কিন্তু পর্তুগিজদের মানুষের ঘাটতি ছিল। ব্রাজিলীয় উপনিবেশে অনেক ইউরোপীয় ঔপনিবেশিকদের মত পর্তুগিজরা দাস দিয়ে কর্মীদের এই ঘাটতি সরবরাহ করে। ঔপনিবেশিকরা শুরু থেকে ব্রাজিলীয় স্থানীয়দের অভিভূত করার চেষ্টা করে, কিন্তু স্থানীয়দের জমির সঙ্গে ছিল ঘনিষ্ঠতা যে কারণে প্রমানিত হয় তা করা খুব কঠিন। সমাধান হিসেবে আফ্রিকা থেকে ক্রীতদাসদের আমদানি করে।


title: জিউ জিৎসু (দ্ব্যর্থতা নিরসন)

text: জিউ জিৎসু অথবা জিউ-জিৎসু উল্লেখ করে:


title: অন্ধত্ব

text: অন্ধ বা অন্ধত্ব কোন কিছুকে দেখার সক্ষমতাহীনতা বা অক্ষমতাকে বুঝায়। যিনি অন্ধত্ব বরণ করেছেনে, সমাজে তিনি অন্ধ নামে পরিচিত। এছাড়া কিঞ্চিৎ দেখার অধিকারী ব্যক্তিও অন্ধ হিসেবে পরিচিত হয়ে থাকেন। কারণ তিনি অস্পষ্ট আকার অথবা রঙ ভিন্ন অন্য কোন কিছুই স্পষ্ট ও সঠিকভাবে দেখতে পান না। ট্রাকোমা রোগে আক্রান্ত হয়ে যাবার ফলে পলকগুলো অন্তর্মুখী হয়ে যায় ও কর্নিয়ার ক্ষতি বা অন্ধত্ব ঘটতে পারে।


title: অন্ধত্ব

text: বিখ্যাত অন্ধ ব্যক্তিত্বদের মধ্যে রয়েছেন - গ্রিক মহাকাব্য রচয়িতা হোমার, লুই ব্রেল, স্টিভ ওন্ডার, রে চার্লস, হেলেন কিলার প্রমূখ।


title: অন্ধত্ব

text: আধুনিক তথা উন্নত দেশসমূহে স্বল্প সংখ্যায় তরুণ জনগোষ্ঠীকে অন্ধত্ব বরণ করতে দেখা যায়। সমগ্র বিশ্বে পুষ্টিহীনতা এবং বিভিন্ন রোগে আক্রান্ত হয়ে বয়স্ক ব্যক্তিরা ট্রাকোমা এবং চোখের ছানিজনিত সমস্যায় ভোগেন। বিভিন্ন ধরনের রোগ কিংবা দূর্ঘটনাজনিত কারণে বিভিন্ন বয়সের মানুষও অন্ধত্বে আক্রান্ত হন। কখনও কখনও নবজাতক শিশু অন্ধ হয়েই পৃথিবীর রূপ দর্শন থেকে বঞ্চিত হয়ে থাকে।


title: অন্ধত্ব

text: কিছু লোক পদার্থের রংজনিত সমস্যায় ভোগেন যা বর্ণান্ধতা নামে পরিচিত। অর্থাৎ, ব্যক্তি জিনিসকে দেখেন ঠিকই কিন্তু সঠিকভাবে রঙের নাম বলতে পারেন না বা রঙের পার্থক্য বুঝতে অক্ষম বা তারা কোন রঙই দেখতে পান না। চিকিৎসাবিজ্ঞানে বর্ণান্ধতা একটি পারিভাষিক শব্দ এবং বিশেষজ্ঞ ডাক্তারগণ বর্ণান্ধতাকে রঙ দর্শনজনিত পার্থক্য নামে অভিহিত করে থাকেন।


title: অন্ধত্ব

text: যখন কোন ব্যক্তি অন্ধ হয়ে পড়েন, তখন তিনি ব্রেইল পদ্ধতির ন্যায় পুস্তিকাদি পড়া ও লেখার কাজে ব্যবহার করে থাকেন। ফরাসী ব্যক্তিত্ব লুইস ব্রেইল কর্তৃক ব্রেইল পদ্ধতি আবিস্কারের ফলে এ নামকরণ হয়েছে। এতে অক্ষর, বর্ণের সংমিশ্রণ ঘটেছে। প্রত্যেকটি বর্ণ একগুচ্ছ বিন্দু দিয়ে তৈরী যা কাগজে বিশেষ বৈশিষ্ট্যের অধিকারী। অন্ধজন তাদের আঙ্গুল দিয়ে অক্ষরের ফোঁটাগুলোকে অনুভবপূর্বক মর্ম উপলদ্ধি করে এর ভাবার্থ বুঝে নেন বা দেন।


title: অন্ধত্ব

text: গুরুতরভাবে দৃষ্টিশক্তিহীন অনেক অন্ধ ব্যক্তি স্বাধীনভাবে চলাফেরার জন্যে সহায়ক সামগ্রী হিসেবে সাদা ছড়ি ব্যবহার করেন। সাদা ছড়ি অন্ধদের জন্যে আন্তর্জাতিক প্রতীকরূপে বিবেচ্য। লম্বা এ ছড়ি দিয়ে ব্যবহারকারী দূরের বস্তু স্পর্শের মাধ্যমে অবগত হন। লম্বাজাতিয় সাদা ছড়ি হুভার ছড়ি নামে পরিচিত যা ড. রিচার্ড হুভার কর্তৃক আবিস্কৃত। এর দৈর্ঘ্য ব্যবহারকারীর উচ্চতার উপর নির্ভর করে। কিছু কিছু সংগঠক এর চেয়েও লম্বা মাপের ছড়ি ব্যবহারের পক্ষপাতি।


title: অন্ধত্ব

text: পথ নির্দেশকের ভূমিকায় প্রশিক্ষিত কুকুরও তাকে দৈনন্দিন কাজে সহায়তা করে থাকে।


title: দেশি কানিবক

text: দেশি কানিবক (বৈজ্ঞানিক নাম: "Ardeola grayii") () Ardeidae (আর্ডেইডি) গোত্র বা পরিবারের অন্তর্গত "Ardeola" (আর্ডেওলা) গণের এক প্রজাতির সুলভ জলচর পাখি। বাংলায় এদের অনেকগুলো নাম: "কানাবক", "কোঁচবক", "ধানপাখি", "কানাবগি" বা শুধুই "কানিবক"। দেশি কানিবকের বৈজ্ঞানিক নামের অর্থ "গ্রের ছোটবক" (লাতিন "ardeola" = ছোট বক, "grayii" = জন অ্যাডওয়ার্ড গ্রে, ইংরেজ পক্ষীবিদ ও লেখক, ১৮০০-১৮৭৫)। প্রায় ৩৪ লক্ষ বর্গকিলোমিটার এলাকা জুড়ে এদের বিস্তৃতি। বিগত কয়েক বছরে এদের সংখ্যা কি হারে বেড়েছে বা কমেছে সে সম্পর্কে তেমন কিছু জানা যায় নি, তবে বর্তমানে এরা সন্তোষজনক অবস্থায় রয়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। ভারতীয় উপমহাদেশে এরা একটি অতি পরিচিত পাখি।


title: দেশি কানিবক

text: মূলত ভারতীয় উপমহাদেশই দেশি কানিবকের প্রধান আবাস। বাংলাদেশ, ভারত, পাকিস্তান, শ্রীলঙ্কা, নেপাল, ভুটান, মালদ্বীপ ও মায়ানমারে এদের সচরাচর দেখা যায়। এছাড়া ইরান, ওমান ও সংযুক্ত আরব আমিরাতেও এদের দেখা মেলে। থাইল্যান্ড, সিশেলেস ও ইয়েমেনে এরা অনিয়মিত। ভিয়েতনামে এদের খুব কম দেখা যায়। কুয়েত থেকে এরা বিলুপ্ত হয়ে গিয়েছে।


title: দেশি কানিবক

text: দেশি কানিবক সাদা ডানা ও বাদামি পিঠের মাঝারি আকারের জলচর পাখি। এর দৈর্ঘ্য কমবেশি ৪৬ সেন্টিমিটার, ডানা ২১.৫ সেন্টিমিটার, ঠোঁট ৬.৩ সেন্টিমিটার, পা ৬.২ সেন্টিমিটার ও লেজ ৭.৮ সেন্টিমিটার। ওজন গড়ে ২১৫ গ্রাম। অন্যসব বকের মতই পুরুষও স্ত্রী পাখি দেখতে অভিন্ন। অপ্রজননকালীন সময়ে অপ্রাপ্তবয়স্ক পাখির মাথা কালচে বাদামি রঙের হয়। ঘাড়ে ও কাঁধে হলদে-পীতাভ লম্বালম্বি দাগ থাকে। দেহের পেছন দিক, কাঁধ-ঢাকনি ও ডানা ঢাকনি তুলনামূলক হালকা বাদামি।থুতনি ও গলা সাদা। সাদা বুকে লম্বালম্বি বাদামি দাগ থাকে। দেহতলের বাকি অংশ সাদা। নিচের ঠোঁট হলুদ; উপরের ঠোঁট কালচে ও ঠোঁটের আগা কালচে রঙের। ঠোঁট বেশ ধারালো। পা ও পায়ের পাতা অনুজ্জ্বল হলদে-সবুজ। চোখ সবসময়ই কালো, বৃত্ত হলুদ। প্রজননঋতুতে এর মাথা হলদে-পীতাভ রঙ ধারণ করে। পিঠ ও ঘাড় মেরুন-বাদামি এবং অসংখ্য ঝালরের মত পালক দিয়ে দেহ সজ্জিত থাকে। মাথায় দু'টি বা তিনটি ফিতার মত সাদা ঝুঁটি থাকে। সতর্ক বা উত্তেজিত হলে এই ঝুঁটি কিছুটা জেগে ওঠে। ঠোঁট সবজে-হলুদ ও ঠোঁটের গোড়া থাকে নীল। ঠোঁটের আগা কালচে রঙেরই থাকে। পা ও পায়ের পাতা সবুজ রঙ ধারণ করে। অপ্রাপ্তবয়স্ক পাখির বুকে ফিকে বাদামি রঙের তিলা দেখা যায়। কাঁধ-ঢাকনিতে কিছুটা পীতাভ লম্বালম্বি দাগ থাকে। ডানার পালক উপরি-ঢাকনিতে ধূসর আভা রয়েছে। লেজ বৈচিত্র্যপূর্ণ বাদামি রঙে রাঙানো।


title: দেশি কানিবক

text: দেশি কানিবক হাওর, বিল, জলা, খাল, নদী, ধানক্ষেত ও প্যারাবনে বিচরণ করে। ময়লার স্তুপেও এদের দেখা যায়, তবে কম। শহরাঞ্চলে এদের কম দেখা যায়, গ্রামাঞ্চলে বেশি থাকে। নিম্নভূমি এদের প্রিয় এলাকা হলেও সমুদ্রসমতল থেকে ২,১৫০ মিটার উচ্চতায় এদের দেখা গেছে। সচরাচর একা কিংবা ছোট বিচ্ছিন্ন দলে থাকে। অগভীর পানিতে মূর্তির মত ঠায় দাঁড়িয়ে শিকার করে। হঠাৎ করে ঠোঁট পানিতে ছুঁড়ে মেরে শিকার করে। কখনও কখনও পানির উপর হেঁটে হেঁটেও শিকার করে। মাটিতে বা গাছে থাকলে পরিবেশের সাথে খুব মিশে যায়, হঠাৎ করে সনাক্ত করা যায় না। ওড়ার সময় ঘাড় কিছুটা গোটানো থাকে। লেজের তলা দিয়ে পা দু'টি টান টান হয়ে বেরিয়ে থাকে। উড়লে ডানার সাদা রঙ স্পষ্টভাবে নজরে পড়ে। সারাদিন বিভিন্ন জায়গায় বিভিন্নভাবে চরলেও সন্ধ্যায় অনেকগুলো বক একই গাছে আশ্রয় নেয়। মানুষের হাতে বা অন্য কোন প্রাণীর কাছে ধরা পড়লে কিংবা বিপদে পড়লে চোখের মণিতে এরা ঠোকর মারে।


title: দেশি কানিবক

text: এদের খাদ্যতালিকায় রয়েছে মাছ, জলজ পোকামাকড়, চিংড়ি, ব্যাঙ, ব্যাঙাচি, ফড়িং, কচ্ছপের ছোট বাচ্চা, কেঁচো, সাপের ছানা ইত্যাদি। ঘাসের বীজ খায়। প্রয়োজন অনুসারে শাক-সবজি ও ঘাস খায়। মাটিতে বেশি শিকার করলেও উড়ন্ত অবস্থায় শিকার করার নজির রয়েছে। দিনে রাতে সবসময়ই এরা শিকার করতে পারে। শীতে সাধারণত এরা নিরব থাকে। গ্রীষ্মে এদের ডাকাডাকি বেড়ে যায়। উচ্চস্বরে বার বার ডাকে: "ওয়া-কু...ওয়া-কু..."।


title: দেশি কানিবক

text: জানুয়ারি থেকে আগস্ট দেশি কানিবকের প্রধান প্রজনন ঋতু। স্ত্রী ও পুরুষ বক দু'জনে মিলেই বাসা বানায়। গাছের সরু ডাল, কঞ্চি, পালক ইত্যাদি দিয়ে কোনরকমে বাসা সাজায়। বাসা দেখতে অনেকটা পাতিকাকের বাসার মত। তবে বাসার উপকরণ ও গভীরতা কম। বাসা বাঁধার জায়গা নির্ধারণ করতে ৩-৪ দিন ব্যয় করে। কখনও কখনও যেসব গাছে তারা রাতে আশ্রয় নেয় বা বসবাস করে, সেসব গাছেই বাসা বাঁধে। মিশ্র কলোনিতে বাসা করে, কলোনিতে গয়ার, পানকৌড়ি ও নিশি বক থাকতে পারে । বাসায় ৩-৫ টি ডিম পাড়ে। ডিমের বর্ণ সমুদ্রের জলের মত নীল, তাতে ফিকে-সবুজ আভা থাকে। ডিমের মাপ ৩.৮ × ২.৯ সেন্টিমিটার। স্ত্রী-পুরুষউভয়েই পালা করে ডিমে তা দেয়। ২৪ দিনে ডিম ফুটে ছানা বের হয়। সদ্যোজাত ছানারা বাদামি রঙের হয়। পিঠের উপর হলুদাভ বাদামি রঙের চওড়া চওড়া ৩-৪টি টান থাকে। ডানায় কালচে-বাদামি মোটা দাগ থাকে।


title: অলিম্পিকে বাংলাদেশ

text: বাংলাদেশ সাতটি গ্রীষ্মকালীন অলিম্পিক গেমস-এ অংশগ্রহণ করেছে। শীতকালীন অলিম্পিক গেমসে কখনো অংশগ্রহণ করেনি।


title: অলিম্পিকে বাংলাদেশ

text: কোন বাংলাদেশী প্রতিযোগী কখনো অলিম্পিকের জন্য যোগ্যতা অর্জন করেনি; ওয়াইল্ড কার্ড প্রক্রিয়ায় দেশটি গেমসে প্রতিনিধি পাঠায়। বাংলাদেশ বিশ্বের সবচেয়ে জনবহুল দেশ যারা একটিও অলিম্পিক পদক জয় করেনি।


title: অলিম্পিকে বাংলাদেশ

text: বাংলাদেশ অলিম্পিক অ্যাসোসিয়েশনের প্রধান ওয়ালী উল্লাহ বলেন যে, বাংলাদেশের দুর্বল অর্থনীতি গেমসে তার খারাপ ফলাফলের জন্য দায়ী।


title: জুজুৎসু

text: জুজুৎসু (জাপানি: 柔 术) একটি জাপানি মার্শাল আর্ট এবং নিকট যুদ্ধের পদ্ধতি যেখানে কোন অস্ত্র ব্যবহার না করেই বা ছোট অস্ত্র ব্যবহার করে অস্ত্রধারী এবং ঢাল ব্যবহারকারী বিপক্ষকে পরাস্ত করতে ব্যবহিত হয়। জুজুৎসু শব্দটি প্রায়শই জুজিৎসু, জু-জিৎসু, জিউ-জুৎসু, জিউ-জিৎসু হিসেবে বানান করা হয়।


title: নিনজুৎসু

text: নিনজুৎসু (忍术) কখনও কখনও শব্দটি নিনপোর (忍 法) সঙ্গে অদলবদল একটি মার্শাল আর্ট, কৌশল, এবং লৌকিকতাবর্জিত যুদ্ধবিগ্রহ এবং গেরিলা কৌশল যা গুপ্তচরবৃত্তির শিল্প যেটি শিনবিরা (জাপানের বাইরে সাধারণভাবে নিনজা হিসাবে পরিচিত) অনুশীলন করে।


title: নিনজুৎসু

text: যদিও "আধুনিক নিনজুৎসুর" বিভিন্ন শৈলী আছে, এই শৈলী ঐতিহাসিক বিতর্কিত। কোন কোন স্কুল এবং মাস্টার দাবী করে "শুধুমাত্র সত্য এবং বৈধ উত্তরাধিকার" বলে কিন্তু নিনজুৎসু আধুনিক মার্শাল আর্ট যেমন জুডো, কারাতে বা তায়কোয়ান্দোর মত সম্পূর্ণভাবে কেন্দ্রীভূত না। তগাকুরে-রিউ কে ১৫০০শ শতকের নিনজুৎসুর প্রাচীনতম নথিবদ্ধ ফর্ম হিসেবে বলা হয়।


title: নিনজুৎসু

text: নিনজাদের বেশির ভাগ কর্মকাণ্ড ছিল গোপন। ছদ্মবেশে শত্রুর ডেরায় হানা দিয়ে তারা নিঃশব্দে গুপ্তহত্যার মতো গুরুতর ঘটনা ঘটিয়ে আসত। কথিত আছে, সামুরাই বীরেরা গুপ্তচরবৃত্তির জন্য নিনজাদের ভাড়া করতেন। নিনজাদের বেশভূষা আর চালচলন ছিল রহস্যময়। চোখ দুটো বাদ দিয়ে তাদের প্রায় পুরো শরীর বিশেষ পোশাকে ঢাকা থাকত। তারা বিশেষ মার্শাল আর্ট জানত, যা শারীরিকভাবে প্রতিপক্ষকে কুপোকাত করতে খুব কার্যকর। এ ছাড়া নিনজারা ধারাল ও তীক্ষ্ন কিছু ধাতব অস্ত্র বয়ে বেড়াত, যেগুলো ব্যবহারে বিশেষ দক্ষতার প্রয়োজন। নীরবে-নিভৃতে অনেকটা ছায়ার মতো বিচরণ করত তারা। সুযোগ বুঝে অতর্কিতে ঝাঁপিয়ে পড়ত শত্রুর ওপর।


title: নিনজুৎসু

text: "শুরিকেন" বলে তারকা আকৃতির একটা ধারালো অস্ত্র ব্যবহার করত নিনজারা। এটি ছুড়ে মারা হতো। আরও ছিল "ফুকিয়া" বলে পরিচিত ব্লোপাইপ। ফুঁ দিয়ে ব্যবহার করা হতো এই অস্ত্র। এটি শব্দহীন হলেও খুব মারাত্মক। এ ছাড়া আরও কিছু নিজস্ব অস্ত্র ছিল তাদের। এসব অস্ত্র ব্যবহারে বিশেষ প্রশিক্ষণের প্রয়োজন হতো। ঝানু তলোয়ারবাজ হিসেবেও নিনজাদের খ্যাতি রয়েছে। বিশেষভাবে তৈরি তাদের এই তলোয়ার কেবল প্রতিপক্ষকে ঘায়েল করতে নয়, পাথুরে দেয়াল বেয়ে লুকিয়ে শত্রুর প্রাসাদে প্রবেশের ক্ষেত্রেও এটি কাজে লেগেছে।


title: নিনজুৎসু

text: নিনজারা এমন পোশাক পরত, যা অন্ধকারে পুরোপুরি আড়াল করে রাখত তাদের। এ জন্য গাঢ় নেভি-ব্লু পোশাক বেশি পরত তারা। একই সঙ্গে কালো পোশাকও পরত। নিনজাদের অদৃশ্য হয়ে যাওয়ার কোন তথ্য পাওয়া যায়নি। তবে কিছু বিশেষজ্ঞের মতে, শত্রুকে বিভ্রান্ত করতে হঠাৎ করে ধোঁয়ার বোমা মেরে ঘোলাটে পরিবেশে তৈরি করে তারা পালিয়ে যেতে পারত।


title: লুই ব্রেল

text: লুই ব্রেল (; , ; জন্ম: ৪ জানুয়ারি, ১৮০৯ - মৃত্যু: ৬ জানুয়ারি, ১৮৫২) একজন ফরাসী আবিষ্কারক ও পূজনীয় শিক্ষক। ফ্রান্সের কুপভ্রে এলাকায় তিনি জন্মগ্রহণ করেন। তিন বছর বয়সে অন্ধ হয়ে যাবার পর বিশ বছর বয়সে তিনি অন্যান্য অন্ধ ব্যক্তিদেরকে শিক্ষা দিতে অগ্রসর হন। এরপর এক বছরের মধ্যে অন্ধ ও দৃষ্টি প্রতিবন্ধী ব্যক্তিদের সহায়তা ও কল্যাণার্থে তিনি ব্রেইল পদ্ধতি আবিষ্কারের মাধ্যমে বৈপ্লবিক পরিবর্তন আনয়ণ করেছেন। দৃষ্টি নিবদ্ধ হওয়া ছাড়াই এক থেকে ছয়টি বিন্দুতে অঙ্গুলী নির্দেশনা ও স্পর্শের মাধ্যমে বিশ্বের লাখো লাখো অন্ধ ব্যক্তিগণ শিক্ষণ প্রক্রিয়ায় অংশগ্রহণপূর্বক তাদের লেখনী কিংবা পড়ার কাজ সম্পন্নপূর্বক যোগাযোগ প্রক্রিয়া সম্পাদন করে থাকেন। অদ্যাবধি এ পদ্ধতিটি বিশ্বের সর্বত্র পরিচিতি পেয়েছে ও প্রচলিত সকল ভাষায় গ্রহণ করা হয়েছে।


title: লুই ব্রেল

text: ব্রেল একজন চামড়া ব্যবসায়ীর সন্তান ছিলেন। চার সন্তানের মধ্যে তিনি ছিলেন সর্বকনিষ্ঠ। তিন বছর বয়সে অন্ধ হয়ে যান তিনি। আকস্মিকভাবে এক চোখে সুঁইয়ের গুঁতো লেগে যায়। ঐ সময় এন্টিবায়োটিকের প্রচলন না থাকায় ক্ষতিগ্রস্ত চোখ সংক্রমিত হয়। এটি বিস্তৃত হয়ে অপর চোখকেও আক্রান্ত করে। ফলশ্রুতিতে তিনি অন্ধ হয়ে যান চীরকালের জন্যে। দশ বছর বয়সে অন্ধদের উপযোগী রাজকীয় শিক্ষাপ্রতিষ্ঠানে ভর্তি হন। ব্রেল মেধাবী ছাত্র হিসেবে পরিচিত ছিলেন। বিজ্ঞান এবং সঙ্গীতে দক্ষতা দেখান। পরবর্তীতে চার্চের অর্গ্যান যন্ত্রবাদক হিসেবে যোগদান করেন। যুবকদের অন্ধ প্রতিষ্ঠানের শিক্ষকও ছিলেন তিনি।


title: লুই ব্রেল

text: ব্রেল শৈশব থেকে সর্বদাই অসুস্থ অবস্থায় দিনাতিপাত করেন যা প্রাপ্তবয়স্ক হওয়া পর্যন্তও একই অবস্থায় ছিলেন। চল্লিশ বছর বয়সে যক্ষা রোগ ধরা পড়লে তিনি অবসর গ্রহণ করেন। শারীরিক অবস্থার গুরুতর অবনতি হতে থাকলে কুপভ্রে এলাকায় তাঁর পারিবারিক বাসভবনে নিয়ে আসা হয়। জন্মদিন অতিক্রান্ত হবার দুই দিন পর ১৮৫৩ সালে লুই ব্রেল ৪৩ বছর বয়সে যক্ষা রোগে আক্রান্ত হয়ে প্যারিসে মৃত্যুবরণ করেন।


title: লুই ব্রেল

text: কুপভ্রে এলাকায় অবস্থিত ব্রেলের শৈশবকালীন বাড়ীটিকে ঐতিহাসিক ভবন তালিকায় অন্তর্ভুক্তিসহ লুইস ব্রেল যাদুঘররূপে গড়ে তোলা হয়েছে। শহরের চত্ত্বরে বৃহৎ আকৃতির স্মৃতিস্তম্ভ রয়েছে। এ স্মৃতিস্তম্ভটি ব্রেল স্কয়ার নামে পরিচিত। ১৯৫২ সালে তাঁর মৃত্যুর শতবার্ষিকীতে তাঁর দেহাবশেষ প্যারিসের প্যানথিওনে স্থানান্তর করা হয়েছে। শ্রদ্ধার্ঘ্য জানাতে তাঁর প্রতীকি অঙ্গস্বরূপ ব্রেলের একটি হাত কুপভ্রেতে নিজ বাড়ীর সম্মুখে সমাহিত করা হয়েছে।


title: লুই ব্রেল

text: ২০০৯ সালে তাঁর দ্বি-শতবর্ষ জন্মদিন উদযাপন উপলক্ষে বিশ্বের সর্বত্র যথাযোগ্য মর্যাদার মাধ্যমে বিভিন্ন প্রদর্শনী ও সিম্পোজিয়ামের আয়োজন করা হয়। এতে তাঁর জীবন, কর্ম ও ভূমিকা সম্পর্কে আলোকপাত করা হয়। বেলজিয়াম এবং ইতালিতে দুই ইউরো, ভারতে দুই রূপী এবং মার্কিন যুক্তরাষ্ট্রে এক ডলার মূল্যমানের মুদ্রা প্রকাশ করা হয়।


title: উড়ুক্কু ডুবোজাহাজ

text: উড়ুক্কু ডুবোজাহাজ () এমন এক ধরনের যান যেটা আকাশেও উড়তে পারে আবার পানির নিচে সহজে চলাচল করতে পারে।


title: উড়ুক্কু ডুবোজাহাজ

text: দ্বিতীয় বিশ্বযুদ্ধের সময় সোভিয়েত ইউনিয়ন একটি উড়ুক্কু ডুবোজাহাজ তৈরির উদ্যোগ। দেশটির নেভাল ইঞ্জিনিয়ারিং ইন্সটিটিউটে প্রকৌশলী বরিস উশাকভকে প্রধান করে একটি উড়ুক্কু ডুবোজাহাজ তৈরির প্রকল্প হাতে নেওয়া হয়। নকশা অণুযায়ী যানটা পানিতে ৩ নট ও আকাশে ১৫০ নট গতিতে চলাচলে সক্ষম। ১৯৩৯ খ্রিস্টাব্দে প্রকল্পটি সীমিত সময়ের জন্য বন্ধ ঘোষণা করা হয় এবং এর সকল নথি-পত্র সংরক্ষণ করা হয়। ১৯৪৩ খ্রিস্টাব্দে নেভাল ইঞ্জিনিয়ারিং ইন্সটিটিউটের প্রধান লাভরেন্তি বেরিয়ার আদেশক্রমে পুনরায় প্রকল্পটি চালু করা হয়। ১৯৪৭ খ্রিস্টাব্দে উড়ুক্কু ডুবোজাহাজ প্রথম পরীক্ষা করা হয়। কিন্তু ১৯৫৩ সালে কমিউনিস্ট পার্টির প্রথম সচিব নিকিতা খ্রুশ্চেভের আদেশে প্রকল্পটি বন্ধ করে দেওয়া হয়। প্রকল্পটি আর কখনো আলোর মুখ দেখে নি।


title: উড়ুক্কু ডুবোজাহাজ

text: ১৯৬১ সালে মার্কিন সাবমেরিন বিশেষজ্ঞ ডোনাল্ড রিড একক আসনের একটি যান তৈরি করেন যেটা পানির নিচে চলতে সক্ষম আবার আকাশেও উড়তে সক্ষম। যানটার নাম দেওয়া হয় রিড ফ্লাইং সাবমেরিন-১ (আরএফএস-১)। উড়ুক্কু ডুবোজাহাজটির দৈর্ঘ্য ছিল ৩২.৮৩ ফুট। যানটির ওড়ার জন্য একটি ৬৫ অশ্বশক্তির (৪৮ কিলোওয়াট) ইঞ্জিন এর পাইলনের সাথে যুক্ত করা ছিল। আর পানিতে চলার জন্য একটি ১ অশ্বশক্তির বৈদ্যুতিক মোটর এর লেজের দিকে যুক্ত ছিল। এর চালক পানির নিচে শ্বাস-প্রশ্বাসের জন্য অ্যাকুয়ালাঙ ব্যবহার করতেন। ১৯৬৪ সালের ৯ জুন যানটির কার্যক্রম প্রথম পুরোপুরিভাবে পরীক্ষা করে দেখা হয়। পরীক্ষাকালে যানটি আকাশে সর্বোচ্চ ৩৩ ফুট (১০ মিটার) উপরে ওঠে আর পানিতে ৬.৫ ফুট (২ মিটার) গভীরে যায়।


title: শিনাই গ্রিমস

text: শিনাই গ্রিমস (জন্ম অক্টোবর ২৪, ১৯৮৯), একজন কানাডিয়ান অভিনেত্রী। বর্তমানে ৯০২১০ টিভি সিরিয়ালে এ্যানি উইলসনের চরিত্রে অভিনয় করছেন। দিগ্রেসি দ্যা নেক্সট জেনারেশন নাট্যকে তিনি দ্রেসি এডওয়ার্ডসের ভূমিকা পালন করে ছিলেন। ন্যাচারালি সাডি নাট্যকেও তিনি একজন গেস্ট সটার হিশাবে অভিনয় করেছিলেন এবং ভৌতিক ছবি স্ক্রিম ৪, শেখানেও তার একটি ভূমিকা ছিল।


title: শিনাই গ্রিমস

text: গ্রিমস টরোন্টো শহরে জন্ম গ্রহণ করেছিলেন। প্রথমিক শিক্ষার জন্য তিনি ফরেস্ট হীল পাবলিক স্কুলে গিয়েছিলেন। তিনি তার উচ্চ মাধ্যমিক শিক্ষার জন্য টরন্ত ফ্যাশান টেলিভিশানে অভ্যন্তরীণ করেন। গ্রিমস তার উচ্চ মাধ্যমিকের শেষ দুই বচর সিটি অ্যাকাডেমি থেকে করেন। ২০০৪ সালে দিগ্রেসি দ্যা নেক্সট জেনারেশন নাট্যকে খুদ্র একটি ভূমিকায় তিনি অভিনয় শুরু করেছিলেন এবং ২০০৬ সালে তিনি প্রধান একটি ভূমিকায় তিনি অভিনয় করেন। ২০০৮ সালে ৯০২১০ নাট্যকে সুযোগ পাওয়ার পরে তিনি কানাডা এবং দিগ্রেসি দ্যা নেক্সট জেনারেশন নাটকের ভূমিকা ত্যাগ করেন।


title: শিনাই গ্রিমস

text: ২০০৯ সালের দিকে তিনি তার সহকর্মী লারেন্স কল্লিন্স আবং আশ্লে তিসদালের সাথে পিকচার ডিস ছবিতে অভিনয় করেছেন। এরপর উনি গায়িকা জোজো সাথে ট্রু কনফেসশন অফ এ হলীওয়ুদ স্কারলেটে অভিনয় করেছিলেন। ২০০৯ সালে পিপল ম্যাগাজিন তাকে মাকে উপ ছারা সব ছেয়ে সুন্দর মানুষ হিশাবে বাছাই করেছেন। গ্রিমসকে "ওল ইয়উ ডিড ওয়াস সেভ মাই লাইভ" মিউজিক ভিডিওতেও দেখা গিয়েছে।


title: শিনাই গ্রিমস

text: ২০১০ সালে গ্রিমসকে আঞ্জিপদ নামে একটি চলচিত্রে অভিনয় করেছেন। ২০১০ সালে তিনি "মাইসেলফ অ্যান্ড ই" নামে একটি গান লিখেছেন এবং পরিচালিতও করেছেন। তিনি ইউ টিউবার ফ্রেদ্দি ওয়ংসের ভিডিও "গান সাইজ ম্যাটাড়সেও" অভিনয় করেছিলেন। ২০১০ সালে স্ক্রিম ৪, ভৌতিক ছবিতেও তিনি অভিনয় করেছিলেন। যেটি মুক্তি পেয়েছিলো এপ্রিলের ২০১১ সালে।


title: শিনাই গ্রিমস

text: ২০১১ সালে ৯০২১০ নাট্যকের তৃতীয় ছিজন শেষ করার পর তিনি তার সহ কর্মী আন্না লাইনে ম্যাককর্ড এবং জেশিকা শটড়ূপেড় সাথে টোকয়োতে এশিয়া গার্লস এক্সপলোশিনে অংশগ্রহণ করেন। গ্রিমস সেখানে ভূমিকম্প এবং সুনামির কারণে যান। অভিনেত্রীরা জানান সেখানে যখন প্রথম ভূমিকম্প হয় তিনি তখন বুদ্ধাদের মন্দিরে ছিলেন। পরে তিনি "স্প্রেড দ্যা হার্ট" নামে একটি অভিযান শুরু করেন যেটার মুল উদ্দেশ ছিল ভূমিকম্প এবং সুনামির ক্ষতি দ্রস্তদের পাশে আগিয়ে আসার। পরে আরও অনেক খ্যাতিবান মানুষেরা যোগ দেন এবং বিশাল বড় চলন হয়ে উঠে।


title: শিনাই গ্রিমস

text:
২০১১ সালের মে মাসে তিনি নিউ ইয়র্ক শহরে টিন ভোগ নমে একটি পত্রিকায় ইনটার্নশিপ করেন। তিনি সেখানে তার স্বপ্নের চাকরি একজন ফ্যাশান সম্পাদক হিশাবে কাজ করেন।
২০১১ শালের শেষের দিকে তিনি "আর ইয়উ হাঁপি নাও?" নামে একটি গান পরিচালনা করেন। ভিডিওটি প্রথম দেখানো হয় ১৭ অক্টোবর, ২০১১ সালে। অ্যান্ড ইয়উ টিউবেও উপলোড করা হয়। এবং সেই ভিডিওটি ৩ লক্ষ কোটির বেশি মানুষ পছন্দ করেছেন।


title: শিনাই গ্রিমস

text: গ্রিমস আকজন নাস্তিক। তিনি জনি দেপ্পকে অনেক পছন্দ করেন।


title: শিনাই গ্রিমস

text:
! colspan=4 style="background:#B0C4DE;" | টেলিভিশন
! style="background: #CCCCCC;" | বছর
! style="background: #CCCCCC;" | নাটক
! style="background: #CCCCCC;" | Role
! style="background: #CCCCCC;" | Notes
২০০৪-২০০৬, Seasons ৪-৫ (Recurring)


title: শিনাই গ্রিমস

text: ২০০৬-২০০৮, Seasons ৬-৭ (Series regular)


title: শিনাই গ্রিমস

text: ২০০৮, Season ৮ (Guest star)


title: শবে কদর

text:
শবে কদর () আরবিতে লাইলাতুল কদর। এর অর্থ অতিশয় সম্মানিত ও মহিমান্বিত রাত বা পবিত্র রজনী। আরবি ভাষায় ‘লাইলাতুন’ অর্থ হলো রাত্রি বা রজনী এবং ‘কদর’ শব্দের অর্থ সম্মান, মর্যাদা, মহাসম্মান। এ ছাড়া এর অন্য অর্থ হলো—ভাগ্য, পরিমাণ ও তাকদির নির্ধারণ করা। ইসলাম ধর্ম অনুসারে, এ রাতে ইসলামের মহানবী, মুহাম্মদের অনুসারীদের সম্মান বৃদ্ধি করা হয় এবং মানবজাতির ভাগ্য পুনর্নির্ধারণ করা হয়। তাই মুসলমানদের কাছে এই রাত অত্যন্ত পুণ্যময় ও মহাসম্মানিত হিসেবে পরিগণিত। কুরানের বর্ননা অনুসারে, আল্লাহ এই রাত্রিকে অনন্য মর্যাদা দিয়েছেন এবং এই একটি মাত্র রজনীর উপাসনা হাজার মাসের ইবাদতের চেয়েও অধিক সওয়াব অর্জিত হওয়ার প্রতিশ্রুতি দেওয়া হয়েছে। প্রতিবছর মাহে রমজানে এই মহিমান্বিত রজনী "লাইলাতুল কদর" মুসলিমদের জন্য সৌভাগ্য বয়ে আনে বলে তারা বিশ্বাস করে।
৬১০ সালে শবে কদরের রাতে মক্কার নূর পর্বতের হেরা গুহায় ধ্যানরত ইসলামের ধর্মের মহানবী, হযরত মুহাম্মদের সঃ নিকট সর্বপ্রথম কোরআন নাজিল হয়। কোন কোন মুসলমানের ধারণা তার নিকট প্রথম সূরা আলাক্বের প্রথম পাঁচটি আয়াত নাজিল হয়। অনেকের মতে এ রাতে ফেরেশতা জীবরাইল এর নিকট সম্পূর্ন কোরআন অবতীর্ন হয় যা পরবর্তিতে ২৩ বছর ধরে ইসলামের নবী মুহাম্মদের নিকট তার বিভিন্ন প্রয়োজনীয়তা এবং ঘটনার পরিপ্রেক্ষিতে নির্দিষ্ট আয়াত আকারে নাজিল করা হয়।


title: শবে কদর

text: মুসলমানদের জন্য অত্যন্ত গুরুত্বপূর্ন এই রাত সর্ম্পকে হাদিস শরীফে অসংখ্য বর্ণনা রয়েছে। এমনকি মুসলমানদের প্রধান ধর্মী গ্রন্থ আল কোরআনে সূরা ক্বদর নামে স্বতন্ত্র একটি পূর্ণ সুরা নাজিল হয়েছে। এই সুরায় শবে কদরের রাত্রিকে হাজার মাসের চেয়ে উত্তম বলে উল্লেখ করা হয়েছে।


title: শবে কদর

text: ইসলাম ধর্ম মতে, মুহাম্মদ এর পূর্ববর্তী নবী এবং তাদের উম্মতগণ দীর্ঘায়ু লাভ করার কারনে বহু বছর আল্লাহর ইবাদাত করার সুযোগ পেতেন। কোরান ও হাদীসের বর্ননায় জানা যায়, ইসলামের চার জন নবী যথা আইয়ুব, জাকরিয়া , হিযকীল ও ইউশা ইবনে নূন প্রত্যেকেই আশি বছর স্রষ্টার উপাসনা করেন এবং তারা তাদের জীবনে কোন প্রকার পাপ কাজ করেননি। কিন্তু মুহাম্মদ থেকে শুরু করে তার পরবর্তী অনুসারীগণের আয়ু অনেক কম হওয়ায় তাদের পক্ষে স্রষ্টার আরাধনা করে পূর্ববর্তীতের সমকক্ষ হওয়া কিছুতেই সম্ভপর নয় বলে তাদের মাঝে আক্ষেপের সৃষ্টি হয়। তাদের এই আক্ষেপের প্রেক্ষিতে তাদের চিন্তা দুর করার জন্য সুরা ক্বদর নাজিল করা হয় বলে হাদিসের বর্ননায় জানা যায়।


title: শবে কদর

text:
মুসলমানদের কাছে শবে কদর এমন মহিমান্বিত বরকতময় এবং বৈশিষ্ট্যমণ্ডিত এ জন্য যে, এ রজনীতে মুসলমানদের পবিত্র গ্রন্থ ‘আল-কোরআন’ অবতীর্ণ হয়েছে। আল্লাহ কোরআনে ঘোষণা করেছেন,
কদরের রাত্রের যাবতীয় কাজের ইঙ্গিত দিয়ে এ রজনীর অপার বৈশিষ্ট্য সম্পর্কে আল্লাহ তাআলা পবিত্র কোরআনের অন্যত্র ঘোষণা করেছেন,


title: শবে কদর

text: ইসলাম ধর্ম মতে শবে কদরের রাতে ফেরেশতারা ও তাঁদের নেতা জিবরাঈল পৃথিবীতে অবতরণ করে উপাসনারত সব মানুষের জন্য বিশেষভাবে দোয়া করতে থাকেন। হাদিস শরিফে বর্ণিত আছে, "শবে কদরে হজরত জিবরাঈল (আ.) ফেরেশতাদের বিরাট একদল নিয়ে পৃথিবীতে অবতরণ করেন এবং যত নারী-পুরুষ নামাজরত অথবা জিকিরে মশগুল থাকে তাঁদের জন্য রহমতের দোয়া করেন।" (মাযহারি)


title: শবে কদর

text: লাইলাতুল কদরে পরবর্তী এক বছরের অবধারিত বিধিলিপি ব্যবস্থাপক ও প্রয়োগকারী ফেরেশতাদের কাছে হস্তান্তর করা হয়। এতে প্রত্যেক মানুষের বয়স, মৃত্যু, রিজিক, সবকিছুর পরিমাণ নির্দিষ্ট ফেরেশতাদেরকে লিখে দেওয়া হয়, এমনকি কে হজ্জ করবে, তা-ও লিখে দেওয়া হয়।


title: শবে কদর

text:
মুসলমানদের কাছে কদরের রাতের গুরুত্ব অপরিসীম। কোরআনের সুরা কদরে উল্লেখ আছে, হাজার মাস উপাসনায় যে পূন্য হয়, কদরের এক রাতের উপাসনা তার চেয়ে উত্তম। লাইলাতুল কদরের রাতে সৎ এবং ধার্মিক মুসলমানদের ওপর আল্লাহর অশেষ রহমত ও নিয়ামত বর্ষিত হয়। লাইলাতুল কদরে মুসলিমরা আল্লাহর কাছে মাগফিরাত, নাজাত ও ক্ষমা পাওয়ার পরম সুযোগ লাভ করে। লাইলাতুল কদর সম্পর্কে ইসলামের মহানবী বলেন,
"যে ব্যক্তি এ রাত ইবাদতের মাধ্যমে অতিবাহিত করবে, আল্লাহ তাঁর পূর্বেকৃত সব গুনাহখাতা মাফ করে দেবেন।" (বুখারি)


title: শবে কদর

text:
হাদীসের বর্ননা অনুযায়ী, লাইলাতুল কদরের রজনীতে যে বা যারা আল্লাহর আরাধনায় মুহ্যমান থাকবে, স্রষ্টা তাঁর ওপর থেকে দোজখের আগুন হারাম করে দেবেন। এ সম্পর্কিত হাদীসটি হল, "সমস্ত রজনী আল্লাহ তাআলা লাইলাতুল কদর দ্বারাই সৌন্দর্য ও মোহনীয় করে দিয়েছেন, অতএব তোমরা এ বরকতময় রজনীতে বেশি বেশি তাসবিহ-তাহলিল ও ইবাদত-বন্দেগিতে রত থাকো।"
অন্য হাদিসে তিনি বলেছেন,
"তোমরা তোমাদের কবরকে আলোকিত পেতে চাইলে মহিমান্বিত লাইলাতুল কদর রাতে জেগে রাতব্যাপী ইবাদত-বন্দেগিতে কাটিয়ে দাও।"


title: শবে কদর

text:
হাদিস অনুযায়ী, ২০ রমজানের পর যেকোনো বিজোড় রাতে কদর হতে পারে। তবে ২৬ রমজান দিবাগত রাতেই লাইলাতুল কদর আসে বলে আলেমদের অভিমত।
আয়েশা(রাঃ) থেকে বর্ণিত হাদিসে উল্লেখ আছে, মুহাম্মদ রমজান মাসের শেষ ১০ দিন ইতিকাফ করতেন এবং বলতেন, "তোমরা রমজানের শেষ ১০ রাতে শবে কদর সন্ধান করো।" (বুখারি ও মুসলিম)
আরেকটি হাদিসে মুহাম্মদ বলেছেন, "মাহে রমজানের শেষ দশকের বেজোড় রাতগুলোতে তোমরা শবে কদর সন্ধান করো।" (সহীহ বুখারী)


title: শবে কদর

text:
ইসলামের মহানবীকে তার স্ত্রী আয়েশা শবে কদর সম্বন্ধে জিজ্ঞাসা করেছিলেন, "হে রাসুলুল্লাহ! আমি যদি লাইলাতুল কদর পাই তখন কী করব?" তখন নবী মত দেন, "তুমি বলবে, হে আল্লাহ! নিশ্চয়ই আপনি ক্ষমাশীল, আপনি ক্ষমা করে দিতে ভালোবাসেন—অতএব, আমাকে ক্ষমা করুন।" (তিরমিযি)
মুসলমানদের ধারনায়, লাইলাতুল কদর গোটা মানবজাতির জন্য অত্যন্ত পুণ্যময় রজনী এবং এ রাত বিশ্ববাসীর জন্য স্রষ্টার অশেষ রহমত, বরকত ও ক্ষমা লাভের অপার সুযোগ এনে দেয়। এ রাতে কোরান শরীফ নাজিল হয় যার অনুপম শিক্ষাই ইসলামের অনুসারীদের সার্বিক কল্যাণ ও উত্তরোত্তর সমৃদ্ধি, ইহকালীন শান্তি ও পারলৌকিক মুক্তির পথ দেখায়।


title: সেন্ট জন্স চার্চ, কলকাতা

text: সেন্ট জন্স চার্চ হল কলকাতার একটি গির্জা। এটি একটি ক্যাথিড্রাল হিসেবে প্রতিষ্ঠিত হয়। সেন্ট জন'স চার্চ কলকাতায় ব্রিটিশ ইস্ট ইন্ডিয়া কোম্পানির দ্বারা প্রথম স্থাপিত ভবনগুলির একটি। এটি রাজভবনের উত্তর-পশ্চিম কোণে অবস্থিত। এই গির্জার নির্মাণকাজ শুরু হয়েছিল ১৭৮৪ সালে। পাবলিক লটারির মাধ্যমে নির্মাণব্যয় ৩০,০০০ টাকা তোলা হয়েছিল। কাজ শেষ হয় ১৭৮৭ সালে। সেন্ট জন'স চার্চ কলকাতার তৃতীয় সবচেয়ে পুরনো (আর্মেনিয়ান গির্জা ও ওল্ড মিশন চার্চের পরে) গির্জা। ১৮৪৭ সাল পর্যন্ত সেন্ট জন'স চার্চ ছিল কলকাতার অ্যাংলিকান ক্যাথিড্রাল। তারপর সেন্ট পল'স চার্চে কলকাতার ক্যাথিড্রাল স্থানান্তরিত হয়। সেন্ট জন'স চার্চটি লন্ডনের সেন্ট মার্টিন-ইন-দ্য-ফিল্ডস চার্চের আদলে নির্মিত।


title: সেন্ট জন্স চার্চ, কলকাতা

text: সেন্ট জন্স চার্চের জন্য জমিটি প্রদান করেছিলেন শোভাবাজার রাজাবাড়ির প্রতিষ্ঠাতা নব কিসেন বাহাদুর।


title: হামাস

text:
হামাস ( (আরবি: حماس হামাস, "উদ্দীপনা", حركة المقاومة الاسلامية হারাকাত আল-মুকাওয়ামা আল-ইসলামিয়া, "ইসলামী প্রতিরোধ আন্দোলন" এর একটি সংক্ষিপ্ত রূপ) হল ফিলিস্তিনি সুন্নি ইসলামী বা ইসলামী* "This is particularly the case in view of the scholarly debate on the compatibility of Islam and democracy but even more so in view of Hamas's self-definition as an Islamic national liberation movement." The Palestinian Hamas: vision, violence, and coexistence, by Shaul Mishal & Avraham Sela, 2006, p. xxviii
; *In this way the PA has been able to control the economic activities of its political adversaries, including the Hamas and other Islamic opposition groups. Investment in peace: politics of economic cooperation between Israel, Jordan, and the Palestinian Authority, by Shaul Mishal, Ranan D. Kuperman, David Boas, 2001, p. 85
; * "Hamas is a radical Islamic fundamentalist organization that has stated that its highest priority is a Jihad (holy war) for the liberation of Palestine ..." Peace and war: the Arab-Israeli military balance enters the 21st century, by Anthony H. Cordesman, 2002, p. 243
; * "One of the secrets behind the success of Hamas is that it is an Islamic and national movement at one and the same time ..." 'Hamas: Palestinian Identity, Islam, and National Sovereignty', by Meir Litvak, in Challenges to the cohesion of the Arabic State, by Asher Susser, 2008, p. 153. ; * "Hamas is an Islamic fundamentalist movement founded in 1987..." Understanding Terrorism: Challenges, Perspectives, and Issues, by Gus Martin, 2009, p. 153
; * "Hamas is an Islamic jihadist organization..." Why Israel Can't Wait: The Coming War Between Israel and Iran, by Jerome R. Corsi, 2009, p. 39. ; * "The Islamic Resistance Movement (Harakat al-Muqawama al-Islam- iyya), known by its acronym Hamas, is an Islamic fundamentalist organization which defines itself as the military wing of the Muslim Brethren." Anti-semitic motifs in the ideology of Hizballah and Hamas, by Esther Webman, 1994, p. 17. * "Understanding Islamism", Crisis Group Middle East/North Africa Report N°37, 2 March 2005 * * * The New Hamas: Between Resistance and Participation. Middle East Report. Graham Usher, August 21, 2005 *  রাজনৈতিক দল যে গাজা স্ট্রিপ নিয়ন্ত্রণ করে। হামাসের ইজ্ আদ-দীন আল-কাসসাম ব্রিগেড নামে একটি সামরিক শাখা আছে। জানুয়ারী ২০০৬ সালে ফিলিস্তিনি পার্লামেন্ট সংসদীয় নির্বাচনে অধিকাংশ আসন জিতে,জুন ২০০৭ সাল থেকে হামাস ফিলিস্তিন অঞ্চলের গাজা ভূখণ্ড পরিচালিত করছে এবং তারপর সহিংস সংঘাতের মাধ্যমে ফাতাহ রাজনৈতিক প্রতিষ্ঠানকে পরাজিত করেছে। ইউরোপীয় ইউনিয়ন, মার্কিন যুক্তরাষ্ট্র, কানাডা, ইস্রায়েল এবং জাপান হামাসকে সন্ত্রাসবাদী সংগঠন হিসেবে আখ্যায়িত করেছে,


title: হামাস

text: ফিলিস্তিনে দুটি দল বেশ সক্রিয়। একটি হামাস, অন্যটি ফাতাহ। এর মধ্যে হামাসের দখলে রয়েছে গাজা এলাকা। ২০০৪ সালে আরাফাতের মৃত্যুর পর হামাস ও ফাতাহ'র মধ্যে সম্পর্কের অবনতি হয় এবং সেটা চরম আকার ধারণ করে ২০০৬ এর নির্বাচনের পর। ঐ নির্বাচনে হামাস জয়ী হয় এবং এর প্রতিক্রিয়ায় যুক্তরাষ্ট্র, ইউরোপীয় ইউনিয়ন ও আরব রাষ্ট্রসমূহ ফিলিস্তিনে সাহায্য বন্ধ করে দেয়। এরপর ২০০৭ সালে হামাস ফাতাহ সরকারের নিরাপত্তা বাহিনীকে পরাজিত করে গাজার দখল নিয়ে নেয়। সেই থেকে গাজা শাসন করছে হামাস।


title: গৃহযুদ্ধ

text: গৃহযুদ্ধ () এক ধরনের যুদ্ধ যা নির্দিষ্ট কোন রাষ্ট্র বা দেশের অভ্যন্তরে সাংগঠনিকভাবে দুই বা ততোধিক দল সরাসরি যুদ্ধে সম্পৃক্ত হয়ে পড়ে। সাধারণ অর্থে গৃহযুদ্ধের ফলে দু'টি স্বাধীন দেশ সৃষ্ট হয় যা পূর্বে একীভূত দেশের নিয়ন্ত্রণে ছিল। এক পক্ষ কর্তৃক দেশ বা এলাকা নিয়ন্ত্রণ, অঞ্চল বা এলাকার স্বাধীনতা ঘোষণা অথবা সরকারের নীতি-নির্ধারণে পরিবর্তনের জন্য চাপ প্রয়োগ এ যুদ্ধের প্রধান উদ্দেশ্য।


title: গৃহযুদ্ধ

text: ল্যাটিন ভাষায় "বেলাম সিভিল" শব্দ থেকে সিভিল ওয়ার শব্দটির উৎপত্তি ঘটেছে। খ্রীষ্ট-পূর্ব ১ম শতকে রোমান গৃহযুদ্ধে শব্দটি প্রথম ব্যবহৃত হয়। ইংরেজি ভাষায় সিভিল ওয়ার শব্দটি ইংরেজ গৃহযুদ্ধে প্রথম প্রচলন হয় ১৬৫১ সালে।


title: গৃহযুদ্ধ

text: বিভিন্ন কারণে গৃহযুদ্ধ সংঘটিত হলেও মূলতঃ দু'টি প্রধান কারণ রয়েছে।


title: গৃহযুদ্ধ

text: কখনো কখনো দলভূক্ত জনগোষ্ঠী সম্পূর্ণ নতুন দেশ তৈরীতে আগ্রহী নন। কিন্তু তারা তাদের অধিকারবোধ ও দাবী-দাওয়া আদায়ের লক্ষ্যে এ সংক্রান্ত বিষয়ে দেশ পরিচালনা পদ্ধতিতে সম্পৃক্ত হতে চান। এ ধরনের গৃহযুদ্ধ মূলতঃ দেশের অভ্যন্তরে বিভিন্ন আঞ্চলিক দলের মধ্যে সীমাবদ্ধ।


title: গৃহযুদ্ধ

text: গৃহযুদ্ধ উচ্চ পর্যায়ের সংঘর্ষে রূপ নেয় যাতে প্রায়শঃই অনুমোদনকৃত, প্রশিক্ষিত, সংগঠিত, বৃহৎ আকৃতির নিয়মিত সামরিক বাহিনী জড়িয়ে পড়ে।


title: গৃহযুদ্ধ

text: গৃহযুদ্ধে বিপুলসংখ্যক ব্যক্তির প্রাণহানির ন্যায় ক্ষয়ক্ষতিসহ উল্লেখযোগ্য পরিমাণে স্থাবর-অস্থাবর সম্পত্তির বিনাশ ঘটে। দু'দেশের মধ্যেকার সাধারণ যুদ্ধের তুলনায় গৃহযুদ্ধে শুধুই প্রাণনাশ এবং ক্ষয়-ক্ষতি হয়। স্বল্পসময় থেকে শুরু করে দীর্ঘ মেয়াদে অনেক বছর পর্যন্ত গৃহযুদ্ধ চলতে পারে। এর কারণ সম্ভবতঃ গৃহযুদ্ধ খুব দ্রুত জটিলতর হয়ে পড়ে এবং মতভেদজনিত পার্থক্যতা। দুই পক্ষের মধ্যে এ যুদ্ধের সূচনা ঘটলেও পরবর্তীকালে বিভিন্ন দল, উপ-দলের মধ্যেও ছড়িয়ে পড়ে এবং প্রত্যেকটি দল একে-অপরের বিরুদ্ধে আধিপত্য বিস্তারে অগ্রসর হয়। যে-সকল দল গৃহযুদ্ধে সম্পৃক্ত নয়, তারাও উভয় পক্ষ থেকে আক্রান্ত হবার ভয়ে অস্ত্রশস্ত্র মজুত রাখে।


title: গৃহযুদ্ধ

text: দ্বিতীয় বিশ্বযুদ্ধ শেষে সৃষ্ট গৃহযুদ্ধগুলোর গড় মেয়াদ ছিল চার বছরের অধিক। ১৯০০-১৯৪৪ সালের মধ্যে গড়ে দেড় বছরের মধ্যে গৃহযুদ্ধ সংঘটিত হয ও নাটকীয়ভাবে উত্থান ঘটে। ঊনবিংশ শতকের মধ্যবর্তী সময়ে যে-কোন সময়ের তুলনায় বেশী সংঘটিত হয়েছিল। বিংশ শতকের প্রথমার্ধে পাঁচটির বেশি গৃহযুদ্ধ সংঘটিত না হলেও স্নায়ুযুদ্ধ শেষ হবার পূর্ব পর্যন্ত বিশটির বেশি গৃহযুদ্ধ হয়।


title: গৃহযুদ্ধ

text: ১৯৪৫ সাল পর্যন্ত সংঘটিত গৃহযুদ্ধগুলোয় ২৫ মিলিয়নেরও অধিক সাধারণ ব্যক্তির প্রাণহানি ঘটে। এছাড়াও, অনেক ব্যক্তিকে জোরপূর্বক শরণার্থী হিসেবে অন্য দেশে প্রেরণ করা হয়। অন্যান্য ফলাফলের মধ্যে রয়েছে অর্থনৈতিক বিপর্যয় বা ধ্বস যা বার্মা (মায়ানমার), উগান্ডা এবং অ্যাঙ্গোলায় বিরাজমান ছিল।


title: গৃহযুদ্ধ

text: বিভিন্ন দেশ, আন্তর্জাতিক সংস্থা কিংবা সরকার পক্ষ থেকে শান্তি চুক্তির মাধ্যমে কখনো কখনো গৃহযুদ্ধের সমাপ্তি হয়ে থাকে।


title: গৃহযুদ্ধ

text: আধুনিককালে পৃথিবীতে বেশ কিছু গৃহযুদ্ধ সংঘটিত হয়েছে। তন্মধ্যে স্মরণীয় গৃহযুদ্ধ হিসেবে রয়েছে -


title: জাতীয় উদ্ভিদ উদ্যান, বাংলাদেশ

text: জাতীয় উদ্ভিদ উদ্যান বা বাংলাদেশ ন্যাশনাল হার্বেরিয়াম বাংলাদেশে উদ্ভিদ প্রজাতি সংরক্ষণ, গবেষণা ও প্রদর্শনের সবচেয়ে বড় কেন্দ্র হিসেবে বিবেচিত। কেন্দ্রটি ন্যাশনাল বোটানিক্যাল গার্ডেন নামেও পরিচিত। উদ্যানটি ঢাকার মিরপুরে ঢাকা চিড়িয়াখানার পাশে অবস্থিত। ১৯৬১ সালে প্রায় ২০৮ একর (৮৪ হেক্টর) জায়গা জুড়ে উদ্যানটি প্রতিষ্ঠিত হয়। ঢাকার আরেকটি উদ্যান বলধা গার্ডেন প্রশাসনিক দিক দিয়ে এই উদ্যানেরই অংশ। জাতীয় উদ্ভিদ উদ্যান বাংলাদেশের অন্যতম বৃহৎ উদ্ভিদ উদ্যান। প্রতিবছর প্রায় ১৫ লক্ষ দর্শনার্থী উদ্যানটিতে বেড়াতে আসেন।


title: জাতীয় উদ্ভিদ উদ্যান, বাংলাদেশ

text: জাতীয় উদ্ভিদ উদ্যানে বর্তমানে ১১৭টি গোত্রভুক্ত ৯৫২ প্রজাতির গাছপালা রয়েছে। এর মধ্যে ২৫৬টি প্রজাতির ৩৫ হাজার বৃক্ষ, ৩১০ প্রজাতির ১০ হাজার গুল্ম , ৩৭৮ প্রজাতির ১২ হাজার বিরুৎ ও লতা জাতীয় উদ্ভিদ। ২০৮ একর উদ্যানটি মোট ৫৭টি সেকশনে বিভক্ত। এতে আছে বিভিন্ন আকারের মোট ৭টি জলাশয়। জলাশয়গুলোর মোট আয়তন ১১ একর। একটি জলাশয়ের পাশে রয়েছে কৃত্রিম জলপ্রপাত ও ডেক। আরও রয়েছে শাপলা পুকুর ও গোলাকৃতির পদ্মপুকুর। শাপলা পুকুরে বছরের এপ্রিল থেকে সেপ্টেম্বর মাসে শাপলা ফোটে। একসময় শীতকালে বড় জলাশয়গুলোতে হাঁসজাতীয় পরিযায়ী পাখিরা আসত। এখন আর আসে না। জাতীয় উদ্যানের ১.৫ একর জুড়ে রয়েছে মৌসুমি ফুলের বাগান। সালভিয়া, মর্নিংগ্লোরি, মেরিগোল্ড, ডালিয়াসহ প্রায় ৫২ জাতের বিদেশি মৌসুমি ফুলের চাষ করা হয় এ বাগানে। বাগান ঘিরে রয়েছে একটি আঁকাবাঁকা কৃত্রিম লেক। ১৯৮০ সালে প্রায় ৩.৫ একর জায়গার উপর নির্মিত হয় উদ্যানের গোলাপ বাগান। দু'টি পৃথক বাগানে প্রায় ২০০ প্রজাতির গোলাপ সংগ্রহে রয়েছে। একটি গোলাপ বাগানের মাঝে রয়েছে গোলাকৃতির একটি জলাশয়। এই জলাশয়ে সংরক্ষিত রয়েছে ব্রাজিলের আমাজন লিলি। ১৯৮০-৮১ সালে নির্মাণ করা হয় উদ্যানের দেবদারু-ইউক্যালিপ্টাস বাগান। ইউক্যালিপ্টাসগুলো অস্ট্রেলিয়া থেকে সংগ্রহ করা। ১৬ প্রজাতির ইউক্যালিপ্টাস ও আকাশমণি রয়েছে এখানে। বাঁশবাগানে রয়েছে প্রায় ২২ প্রজাতির বাঁশ। গর্জন বাগানের উত্তর পাশে সৃষ্টি করা হয়েছে ভেষজ উদ্ভিদের বাগান। এই বাগানে রয়েছে কালমেঘ, তুলসী, আতমোরা, শতমূলী, পুনর্নভা, থানকুনি, আদা, বোতল ব্রাশ, তেলাকুচা, কুমারি লতা, বাসক, বচসহ হরেক ভেষজ উদ্ভিদের সংগ্রহ।


title: জাতীয় উদ্ভিদ উদ্যান, বাংলাদেশ

text: উদ্যানের ক্যাকটাস গ্রিন হাউজে ৮০ প্রজাতির ক্যাকটাস ও সাকুলেন্ট সংরক্ষিত রয়েছে। গ্রিন হাউজটি ১৯৯৪ সালে নির্মিত হয়। বিভিন্ন প্রজাতির ক্যাকটাসের মধ্যে রয়েছে ওল্ডম্যান, ফিসহুক ক্যাকটাস, ম্যামিলারিয়া, ক্ষেপালিয়া, মেলো ক্যাকটাস, গোল্ডেন ব্যারেল, সিরিয়াম হেক্সোজেনাস, র‌্যাট টেইল, আপাংসিয়া সিডাম, হাওয়ার্থিয়া, পিকটোরিয়া ইত্যাদি। বেশিরভাগ ক্যাকটাস মেক্সিকো থেকে সংগ্রহ করা হয়েছে। অর্কিড গ্রিন হাউজে দেশি-বিদেশি প্রায় ৮৫ প্রজাতির অর্কিড সংরক্ষিত রয়েছে। নেট হাউজে ছায়াতরু সংরক্ষণ করা হয়েছে। প্রায় ১০০ প্রজাতির ছায়াতরু রয়েছে এ হাউজে।


title: জাতীয় উদ্ভিদ উদ্যান, বাংলাদেশ

text: উদ্ভিদ উদ্যানে বিদেশি বিভিন্ন প্রজাতির উদ্ভিদ নিয়ে ১৯৭৩ সালে "আন্তর্জাতিক এলাকা" নামে একটি শাখা সৃষ্টি করা হয়। এই শাখায় রয়েছে অস্ট্রেলিয়ার সিলভার ওক, জ্যাকারান্ডা ও ট্যাবে বুইয়া, জাপানের কর্পূর, মালয়েশিয়ার ওয়েল পাম, থাইল্যান্ডের রামবুতাম।


title: জাতীয় উদ্ভিদ উদ্যান, বাংলাদেশ

text: উদ্ভিদ উদ্যানের প্রায় ৫ একর জায়গা জুড়ে একটি নার্সারি রয়েছে। এ নার্সারিতে ফুল, ফল, লতা, গুল্ম ইত্যাদি উদ্ভিদের চারা চাষ করা হয়। সরকার নির্ধারিত মূল্যে এই নার্সারি থেকে চারা কেনা যায়।


title: জাতীয় উদ্ভিদ উদ্যান, বাংলাদেশ

text: উদ্যানের অন্যসব সংগ্রহের মধ্যে রয়েছে অশোক, বাওবাব, তসবিহ গাছ, ফার্ন কড়ই, তুন, কেশিয়া নড়ুসা, চেরি গাছ, মহুয়া, কৃষ্ণচূড়া, কামিনী, নাগেশ্বর, বহেরা, শ্বেতচন্দন, ম্যাগনোলিয়া, গিলরিসিভিয়া, কুম্ভি, আমলকি, জারবেরা, অ্যানথুরিয়াম, ব্রুন ফেলসিয়া, ক্যামিলিয়া, পারুল, হেলকুনিয়া, হিজল, রক্ত কম্বল, সেগুন, মেহগনি, রাজকড়ই, অ্যামহাসটিয়া অ্যাভোকাডো, বেগুনি এলামান্ডা, থাইল্যান্ডের গন্ধরাজ, অর্জুন প্রভৃতি।


title: ফরমালিন

text: ফরমালডিহাইড বা মিথান্যাল () এক ধরনের রাসায়নিক যৌগ। বর্ণহীন ও দূর্গন্ধযুক্ত গ্যাস হিসেবে এর সবিশেষ পরিচিতি রয়েছে। এটি আগুনে জ্বলে এবং বিষাক্ত পদার্থবিশেষ। এর রাসায়নিক সংকেত হচ্ছে CHO। বাণিজ্যিক উদ্দেশ্যে ফরমালডিহাইড পানিতে দ্রবীভূত অবস্থায় সচরাচর এটি "ফরমালিন" নামে পরিচিত হয়ে থাকে।


title: ফরমালিন

text: প্রকৃতিতে ফরমালিন কার্বন, হাইড্রোজেন এবং অক্সিজেনের সংমিশ্রণে তৈরী হয়। ১৮৫৯ সালে রুশ রসায়নবিদ আলেকজান্দর বুতলারভ ফরমালিনের অস্তিত্ব তাঁর প্রতিবেদনে তুলে ধরেন। পরবর্তীতে ১৮৬৯ সালে অগাস্ট উইলহেম ভন হফমেন স্বার্থকভাবে চিহ্নিত করেন।


title: ফরমালিন

text: ফরমালিনের প্রধান বৈশিষ্ট্য হচ্ছে সংক্রমিত হতে না দেয়া। অধিকাংশ ব্যাকটেরিয়া এবং ছত্রাককে মেরে ফেলতে পারে। রং তৈরী, বস্ত্রখাতে কাপড় কুঞ্চিত হতে না দেয়া, সংরক্ষণ, বিস্ফোরণ এবং পলিমার তৈরীতে এটি ব্যবহৃত হয়। ২০০৫ সালে বিশ্বব্যাপী প্রায় ২৩ মিলিয়ন টন বা ৫০ বিলিয়ন পাউন্ড ফরমালিন প্রস্তুত করা হয়েছে।


title: ফরমালিন

text: ২০০৩ সালে মার্কিন যুক্তরাষ্ট্র এবং কানাডায় $১৪৫ বিলিয়ন ডলার মূল্যমানের ফরমালিন এবং সংশ্লিষ্ট দ্রব্য উৎপাদিত হয় যা জিডিপি'র প্রায় ১.২%। দেশ দু'টির ১১,৯০০ প্ল্যান্ট বা কারখানায় ৪ মিলিয়নেরও অধিক লোক কর্মরত রয়েছেন।


title: ফরমালিন

text: বিষাক্ততা এবং উদ্বায়ী, অপব্যবহারের প্রেক্ষিতে ফরমালিন মানব স্বাস্থ্যের জন্যে অত্যন্ত ক্ষতিকারক পদার্থ হিসেবে বিবেচিত হয়েছে।


title: ফরমালিন

text: ১০ জুন, ২০১১ সালে মার্কিন যুক্তরাষ্ট্রের ন্যাশনাল টক্সিকোলজি প্রোগ্রাম কর্তৃক ফরমালিনকে মানুষের ক্যান্সার রোগ সৃষ্টিতে সরাসরি সম্পৃক্ত বলে জানায়।


title: ফরমালিন

text: বেশ কয়েকটি ইউরোপীয় দেশ ফরমালিন ব্যবহার ও ফরমালিনজাত দ্রব্যাদি আমদানীতে বিধি-নিষেধ আরোপ করেছে। ২০০৭ সালের সেপ্টেম্বর মাসে ইউরোপিয়ান ইউনিয়ন ফরমালিনসম্পৃক্ত জিনিসপত্রে ফরমালিনের ব্যবহারের উপর নিষেধাজ্ঞা আরোপ করে।


title: ফরমালিন

text: ১.ফরমালিন যুক্ত ফলে প্রাকৃতিক সুবাসের পরিবর্তে ঝাঁঝালো এক প্রকার গন্ধ থাকে। ফলের বোটার অংশটি নাকের কাছে ধরুন। যদি প্রাকৃতিক গন্ধ না পান বা ঝাঁঝালো গন্ধ নাকে লাগে তাহলে নিশ্চিতভাবেই এতে ফরমালিন মেশানো হয়েছে।


title: ফরমালিন

text: ২.প্রাকৃতিক ভাবে পাকা ফলের রঙ কিছুটা সবুজ বা কিছুটা হলুদ হয়ে থাকে। কিন্তু কার্বাইড মেশানো ফল আগাগোড়া সম্পূর্ণ হলুদ হয়ে যায় । প্রাকৃতিক ভাবে পাকা ফলের স্বাদ সম্পূর্ণটাই মিষ্টি হবে। কিন্তু রাসায়নিকভাবে পাকানো ফলের কিছু অংশ মিষ্টি এবং কিছূ অংশের স্বাদ টকহবে।


title: ফরমালিন

text: ৩.স্বাভাবিক ফল পেকে যাওয়ার পর ফ্রিজে রাখা না হলে স্বভাবতই পচে যাওয়া শুরু করবে। কিন্তু ফরমালিন যুক্ত ফল ফ্রিজে না রাখলেও পচবে না।লিচুর রঙ কাঁচা অবস্থায় হবে সবুজ,পেকে গেলে ইট রঙের। এখন গাছে থাকা অবস্থায় রাসায়নিক দেয়ার কারনে তার রং হয়ে যায় ম্যাজেন্টা।


title: ফরমালিন

text:
৪.রাসায়নিক দেয়া লিচুতে স্বাভাবিক স্বাদ বা গন্ধ থাকে না। বিশ্রী ঝাঁজালো ভাব থাকবে, আর রসালো হবে না।চেহারা দেখে ফল কিনবেন না। বিশেষ করে আম। অনেকেই দাগহীন মোলায়েম চেহারা দেখলেই আম কিনে ফেলেন।
আমের চেহারা শতভাগ দাগহীন হওয়ার অর্থ যে একে কাঁচা অবস্থায় পাড়া হয়েছে এবং ওষুধ দিয়ে পাকানো হয়েছে।


title: ফরমালিন

text: ৫.ফরমালিন যুক্ত ফলে মাছি, মৌমাছি ইত্যাদি পতঙ্গ বসে না।


title: এক থা টাইগার

text: 'এক থা টাইগার' () ২০১২ সালে মুক্তিপ্রাপ্ত একটি বলিউড চলচ্চিত্র। অ্যাকশনধর্মী এই রোমান্টিক চলচ্চিত্রের মূল ভূমিকায় অভিনয় করেন সালমান খান ও ক্যাটরিনা কাইফ। চলচ্চিত্রটির প্রযোজনা করেছেন আদিত্য চোপড়া ও পরিচালনা করেছেন কবির খান। যশ রাজ ফিল্মস সঙ্গে এটি কবির খানের তৃতীয় চলচ্চিত্র প্রথমটি "কাবুল এক্সপ্রেস" (২০০৬) এবং দ্বিতীয়টি "নিউ ইয়র্ক" (২০০৯)। এছাড়া এটি যশ রাজ ফিল্মস সঙ্গে সালমান খানের প্রথম কাজ। চলচ্চিত্রের মূলগান তৈরী করেছেন সোহাইল সেন এবং অতিথি সুরকার সাজিদ-অয়াজিদ।


title: এক থা টাইগার

text: এক থা টাইগার চলচ্চিত্রের জন্য প্রি প্রডাকশনের কাজ শুরু করে ২০১০ সালের দ্বিতীয়ার্ধ থেকে, পরে স্ক্রিপ্ট সম্পন্ন হয়। এটির মূল চিত্রায়ন শুরু হয় সেপ্টেম্বর ২০১১ এবং জুন ২০১২-এ শেষ হয়ে যায়। চলচ্চিত্রটি তিনটি মহাদেশের পাঁচটি দেশ জুড়ে চিত্রায়ন করা হয়েছে।


title: এক থা টাইগার

text: প্রাথমিকভাবে চলচ্চিত্রটির মুক্তির তারিখ নির্ধারন করা হয়েছিল জুন ২০১২-এ, পরে তা বিলম্বের সম্মুখীন হয় এবং ১৫ আগস্ট, ২০১২ স্বাধীনতা দিবস-এ মুক্তি লাভ করে।


title: এক থা টাইগার

text: মুক্তির পর থেকে, "এক থা টাইগার" ভারতে সমালোচকেদের মিশ্র প্রক্রিয়ার পাশাপাশি সাধারণভাবে বিদেশী অভ্যর্থনা পাচ্ছে যা ইতিবাচক, ততক্ষণ এটি বক্স অফিসে ব্লকবাস্টার এর তালিকায় নাম লেখাতে সক্ষম হয়েছে।


title: এক থা টাইগার

text: একজন এজেন্ট-যার সাঙ্কেতিক নাম "টাইগার"সালমান খান- ভারতের শীর্ষ গুপ্তচর এবং রিসার্চ অ্যান্ড অ্যানালাইসিস উইং (র) এর একজন কর্মকর্তা - যিনি উত্তর ইরাকের একটি মিশন পরিচালনা করছেন। টাইগার তার একজন নিজস্ব লোককে এক হত্যা করতে বাধ্য হয়-গোয়েন্দা সংস্থা ইন্টার সার্ভিসেস ইন্টেলিজেন্স (আইএসআই) এর সঙ্গে হাত মিলিয়ে নেয়। ইরাক থেকে ফিরে আসার পর তাকে খুব শীঘ্রই একটি মিশনে ডাবলিন পাঠানো হয়-ডাবলিনের এক বিজ্ঞানী, যিনি কি না পাকিস্তানে মিসাইল প্রযুক্তির গোপন তথ্য পাচার করছেন, তাঁকে ধরার জন্য সেখানে বিজ্ঞানীর কেয়ারটেকার, ব্যালে ড্যান্সার শিক্ষক জোয়ার সঙ্গে বন্ধুত্ব হয়। গোপী বারবার টাইগারকে জয়ার সঙ্গে প্রেমে পড়া না সতর্ক করে, কিন্তু তিনি. নৃত্য একাডেমী একটি দর্শন সময়, তার তার অনুভূতি বলার আগে, টাইগার আবিষ্কার করে জোয়া একজন আইএসআই এজেন্ট। টাইগার তার কাছে আইএসআই সম্বন্ধে তথ্য চাইলে জোয়া পাকিস্তানের বিশ্বাসঘাতকতা করতে রাজি হয়না। জোয়াকে হত্যার পরিবর্তে টাইগার তাকে যেতে দেয়।


title: এক থা টাইগার

text: কিছু দিন পরে ইস্তানবুল এ জাতিসংঘের পররাষ্ট্রমন্ত্রীর সাক্ষাত অনুষ্ঠান এ টাইগার আর জোয়ার দেখা হয়। তারা তাদের ভালবাসার জন্য সবকিছু ছেড়ে দেওয়ার সিদ্ধান্ত নেয় ও তাদের এজেন্সী কে বোকা বানিয়ে কাজাখস্তান যাবার কথা বলে গোপনে কিউবা চলে যায়। কয়ে বছর পর টাইগার আর জোয়াকে তাদের এজেন্সী খুঁজে বের করে। ভারতে ফিরে আসার পরিবর্তে, তারা এরোপ্লনে বিদেশে পালিয়ে যায়। টাইগার সিনয় কে বলে তারা তখন ফিরে আসবে যখন ভারত আর পাকিস্তানের র আর আইএসআই এর প্রয়োজন থাকবে না।


title: তালা

text: তালা কোন কিছু আবদ্ধ বা বেষ্টনী করে রাখতে বিশেষ ধরনের একটি যান্ত্রিক বা বৈদ্যুতিক ডিভাইস যা কোন ভৌত বস্তু ( যেমন চাবি, চাবিকার্ড, আঙ্গুলের ছাপ বা নিরাপত্তা টোকেন) বা গোপনীয় তথ্যের ( যেমন কীকোড বা শব্দচাবি) দ্বারা খোলা যায়। । ৪০০০ হাজার বছর আগে মিশরীয়দের তালা-চাবি ব্যবহার জানা ছিল।


title: তালা

text: প্রাথমিক ভাবে মিশরীয়দের কাঠের তালা চাবি ব্যবহারের নমুনা পাওয়া যায়।


title: মেটেপা ঝিল্লি

text: মেটেপা ঝিল্লি (বৈজ্ঞানিক নাম: "Rallina eurizonoides") যা রাঙা হালতি নামেও পরিচিত Rallidae (রেলিডি) গোত্র বা পরিবারের অন্তর্গত "Rallina" (রেলিনা) গণের এক প্রজাতির দুর্লভ জলচর পাখি। বাংলায় এদের অনেকগুলো নাম: "ঘুরঘুরি-খায়েরি", "লালচে অম্বকুক্কুট", "শ্লেট-পা কুক্কুট" ইত্যাদি। বাংলাদেশের বাগেরহাট জেলায় পাখিটির নাম "বড় খেনি", "বড় হালতি", "রাঙা হালতি", "হালতি ডাহুক" ইত্যাদি। মেটেপা ঝিল্লির বৈজ্ঞানিক নামের অর্থ "বিছাপড়া ঝিল্লি" (লাতিন "rallus" = ঝিল্লি, "-inus" = সদৃশ; গ্রিক: "eurus" = প্রশস্ত, "zone" = কোমরের বিছা)। প্রায় ২০ লক্ষ ৯০ হাজার বর্গকিলোমিটার এলাকা জুড়ে এদের বিস্তৃতি। বিগত কয়েক বছরে এদের সংখ্যা কমছে, তবে আশঙ্কাজনক হারে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়।


title: মেটেপা ঝিল্লি

text: মেটেপা ঝিল্লির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, শ্রীলঙ্কা, মায়ানমার, চীন, থাইল্যান্ড, কম্বোডিয়া, ফিলিপাইন, তাইওয়ান, সিঙ্গাপুর, জাপান, পালাউ ও ভিয়েতনাম জুড়ে এদের বিস্তৃতি। নেপাল ও লাওসে এরা অনিয়মিত।


title: মেটেপা ঝিল্লি

text: এ পর্যন্ত মেটেপা ঝিল্লির মোট সাতটি উপপ্রজাতি সনাক্ত করা হয়েছে। এরা হচ্ছে-মেটেপা ঝিল্লি ছোট্ট বাদামি লালে মেশানো সুদর্শন দুর্লভ চতুর জলচর পাখি। এর দৈর্ঘ্য কমবেশি ২৫ সেন্টিমিটার, ডানা ১২.৫ সেন্টিমিটার, ঠোঁট ২.৮ সেন্টিমিটার, পা ৪.৩ সেন্টিমিটার ও লেজ ৬ সেন্টিমিটার। এর পিঠ, ডানা ও লেজ সাদামাটা জলপাই-বাদামি। মাথা, ঘাড় ও বুক লালচে। থুতনি ও গলা সাদা। বুকের তলা, পেট ও লেজতল-ঢাকনি সাদাকালো ডোরাকাটা। চোখ গাঢ় লাল, চোখের মণি কালো। লম্বা পা ও পায়ের পাতা স্লেট রঙের। এই স্লেট রঙের পা থেকেই প্রজাতিটির নাম হয়েছে "স্লেটি-লেগড্ ক্রেক"। ঠোঁটও স্লেট রঙের। কেবল ঠোঁটের উপরের অংশের প্রান্তদেশের অর্ধেক এবং নিচের অংশের আগা কালচে। সদ্যোজাত ঝিল্লির রঙ কালো। অপ্রাপ্তবয়স্ক পাখির মাথা, ঘাড় ও বুক কালচে জলপাই-বাদামি।


title: মেটেপা ঝিল্লি

text: মেটেপা ঝিল্লি পাহাড়ি বন ও বৃক্ষপূর্ণ এলাকার জলাশয়ে বিচরণ করে। বদ্ধ জলজ উদ্ভিদসম্বৃদ্ধ জলাশয় এদের প্রিয় এলাকা। এরা খুব চতুর ও সতর্ক পাখি, আত্মগোপনে খুবই পারদর্শী। সচরাচর একা বা জোড়ায় জোড়ায় বিচরণ করে। পানিতে ভাসমান উদ্ভিদে বড় বড় পা ফেলে হেঁটে বেড়ায় ও ঠুকরে জলজ উদ্ভিদ থেকে খাবার সংগ্রহ করে খায়। খাবার সংগ্রহের সময়ে এরা বার বার লেজ দ্রুতলয়ে নাড়ায়। এদের খাদ্যতালিকায় রয়েছে জলজ উদ্ভিদের বীজ, কচি উদ্ভিদের পাতা, শামুক, গুগলি, কেঁচো ও নানা জাতের জলজ পোকা। ভোর ও গোধূলিতে এরা বেশি কর্মতৎপর থাকে। পূর্ণিমা রাতেও এরা কর্মতৎপর থাকে। নাকিসুরে ডাকে: "কেক...কেক, কেক...কেক, কেক...কেক।" একটানা অনেক্ষণ ডাকতে পারে। বাংলাদেশের গ্রামাঞ্চলে পোষা ডাহুক দিয়ে মেটেপা ঝিল্লি ধরা হয়।


title: মেটেপা ঝিল্লি

text: জুন থেকে সেপ্টেম্বর মেটেপা ঝিল্লির প্রধান প্রজনন ঋতু। স্ত্রী ও পুরুষ দু'জনে মিলেই বাসা বানায়। গাছের সরু ডাল, পাতা, ঘাস ইত্যাদি দিয়ে বাসা সাজায়। সচরাচর ঘন বন, খোলা ঝোপ, বাঁশঝাড়, জট পাকানো লতা ও কাটা গাছের গোড়ায় বাসা বাঁধে। বাসা সাধারণত ১ মিটার উঁচুতে হয়। তবে বাংলাদেশের গ্রামাঞ্চলে ধারণা রয়েছে যে বর্ষাকালে এরা বৃষ্টি সম্পর্কে আগাম ধারণা পায় এবং তা ফলেও যায়। বৃষ্টির পানি জমবে কতটুকু, তা বুঝেই ওরা বাসার উচ্চতা নির্ধারণ করে। বাসায় ৪-৮ টি ডিম পাড়ে। ডিমের বর্ণ সাদা। ডিমের মাপ ২.৮ × ২.০ সেন্টিমিটার। স্ত্রী-পুরুষউভয়েই পালা করে ডিমে তা দেয়। মুরগি যেমন ছোট ছানাদের বুক-পেট ও দু'ডানার তলায় রেখে মাটিতে বসে, এরাও ছানাদের নিয়ে ঝোপঝাড় ও মাটিতে বসে। মুরগির ছানার মত এদের ছানারাও কখনও কখনও বিশ্রামরত মায়ের পিঠে চড়ে বসে।


title: এমিলি ডিকিনসন

text: এমিলি এলিজাবেথ ডিকিনসন () (জন্ম: ১০ই ডিসেম্বর, ১৮৩০ - মৃত্যু: ১৫ই মে, ১৮৮৬) বিখ্যাত মার্কিন কবি। তিনি মার্কিন যুক্তরাষ্ট্রের ম্যাসাচুসেটসে জন্ম গ্রহণ করেন। ঊনিশ শতাব্দীর একজন উল্লেখযোগ্য কবি হিসেবে তিনি পরিচিত ।


title: এমিলি ডিকিনসন

text: ডিকিনসন ম্যাসাচুসেটস এর  আমহার্স্টে জন্মগ্রহণ করেন। যদিও সমাজের  সুনামখ্যাত পরিবারে জন্ম হলেও, তাঁর বেশিরভাগ জীবন একাকি নিঃসঙ্গ অবস্থায় কেটেছে। সাত বছর আমহার্স্ট একাডেমি তে পড়ার আগে তিনি মাউন্ট হলিওক মহিলা সেমিনারীতে ভর্তি হন । পরে তাঁর বাড়ি আমহার্স্ট এ চলে আসেন । স্থানীয়দের কাছে তিনি একটু অদ্ভুতস্বভাবের ব্যক্তি ছিলেন । সাদা কাপড়ের প্রতি তাঁর ঝোঁকটা বেশি ছিল । অতিথিদের আপ্যায়ন করতে সামনে আসতেন না, জীবনের শেষ সময় তিনি তাঁর শয়নকক্ষ ছেড়ে দেন। তিনি কোনদিন বিয়ে করেননি, বন্ধুবান্ধবের সংখ্যাও অতি নগণ্য ছিল। জীবনের শেষ সময় তিনি একাকি কাটান ।


title: এমিলি ডিকিনসন

text: ডিকিনসন অনেক কবিতা লিখতেন , কিন্তু সেগুলা খুব কমই প্রকাশ পেতো । প্রায় ১৮০০ কবিতার মধ্যে মাত্র এক ডজনও প্রকাশ হয় নি। কিন্তু তাঁর যে কাজগুলো প্রকাশিত হয় ,তখনকার পদ্যের রীতি প্রচলন অনুযায়ী প্রকাশকেরা অনেক পরিবর্তন এনেছিলো। তাঁর কবিতার ধরণ ব্যতিক্রম ছিল, সেগুলো ছোট ছোট বাক্যের মধ্যে ছিল,টাইটেল ছিল না, অনেক সময় কবিতার মধ্যে তির্যক অর্থ প্রকাশ পেতো, নিজের মতন করে কিছু যতিচিহ্ন ,বর্ণ ব্যবহার করতেন। তাঁর কবিতার মধ্যে মৃত্যু এবং অমরত্ব এই দুটি ভাবের প্রকাশ ঘটতো। এমনকি বন্ধুদেরকে চিঠি লেখার সময়ও সেই দুইটি ভাব লক্ষণীয় ছিলো ।


title: এমিলি ডিকিনসন

text: ডিকিনসনের পরিচিতদের অনেকেই তাঁর লেখালেখি সম্পর্কে জানতো, কিন্তু তাঁর মৃত্যুর পরে ছোট বোন লাভিনিয়া কাজগুলো খুঁজে পান। তাঁর প্রথম কবিতা ১৮৯০ সালে টমাস ওয়েটভর্থ হগিনসন এবং মেবেল লুমিস টডদের দ্বারা ছাপা হয়, কিন্তু সেগুলো অনেক সম্পাদন করা হয়। টমাস এইচ জনসন কোন ধরনের সম্পাদন ছাড়া তাঁর কবিতাগুলো ১৯৫৫ সালে "দ্যা পয়েমস অফ এমিলি ডিকিনসন"  প্রকাশ করেন। উনিশ শতক এবং বিংশ শতাব্দীর আগেও তারা প্রতিভা যত্ন না করা হলেও, তিনি এখন সারা বিশ্বে অন্যতম একজন কবি হিসেবে স্বীকৃত ।


title: ই. সি. স্টুয়ার্ট বাকের

text: অ্যাডওয়ার্ড চার্লস স্টুয়ার্ট বাকের (১৮৬৪ – ১৬ এপ্রিল, ১৯৪৪) একজন বিখ্যাত বৃটিশ পক্ষীবিদ ও পুলিশ কর্মকর্তা। পক্ষীবিজ্ঞানের জগতে তিনি ই. সি. স্টুয়ার্ট বাকের নামে বেশি পরিচিত। তার সৃষ্টিকর্মের মধ্যে "The Fauna of British India, Including Ceylon and Burma"-এর সাত খণ্ড এবং "The Game Birds of India and Ceylon"-এর দুই খণ্ড অন্যতম।


title: ই. সি. স্টুয়ার্ট বাকের

text: অ্যাডওয়ার্ড বাকের যুক্তরাজ্যের স্ট্র্যাটফোর্ড-আপন-আভনে অবস্থিত ট্রিনিটি কলেজ থেকে শিক্ষা লাভ করেন। পরবর্তীতে তার পিতার অনুসরণে ১৮৮৩ সালে ভারতীয় পুলিশ সার্ভিসে যোগদান করেন। তার কর্মজীবনের অধিকাংশ সময় তিনি ভারতে অতিবাহিত করেন। তিনি আসাম পুলিশের ইন্সপেক্টর জেনারেল পদে উন্নীত হন। ১৯১০ খ্রিস্টাব্দে তিনি বিশেষ অপরাধ অনুসন্ধানে নিয়োজিত হন। ১৯১১ সালে তিনি যুক্তরাজ্যে ফেরত আসেন। সেখানে লন্ডন বন্দর পুলিশে প্রধান ইন্সপেক্টর জেনারেল পদে যোগদান করেন। ১৯২৫ সালে অবসর গ্রহণের পূর্ব পর্যন্ত তিনি এই পদে আসীন ছিলেন। অবসর গ্রহণের পর তিনি ক্রয়ডন শহরের মেয়র নির্বাচিত হন। ১৯২০ সালে প্রথম বিশ্বযুদ্ধে তাঁর বীরত্মপূর্ণ অবদানের জন্য তিনি "Officer of the Order of the British Empire" সম্মানে ভূষিত হন।


title: ই. সি. স্টুয়ার্ট বাকের

text: অ্যাডওয়ার্ড বাকের একজন চমৎকার টেনিস খেলোয়াড় ও শিকারী ছিলেন। আসামের শিলচরে এক চিতাবাঘের আক্রমণে তিনি তার বাম হাত হারান। শিকারের সময় তিনি গৌরের গুঁতো খেয়েছেন, ভারতীয় গণ্ডার কর্তৃক পিষ্ট হয়েছেন।


title: ই. সি. স্টুয়ার্ট বাকের

text: ভারতে অবস্থানকালে তিনি বিভিন্ন প্রজাতির ভারতীয় পাখি সম্পর্কে তথ্য সংগ্রহ করে তার অবসর সময় কাটাতেন। তার উল্লেখযোগ্য পুস্তকের মধ্যে The Indian Ducks and their Allies (১৯০৮), The Game Birds of India and Ceylon (১৯২১), The Fauna of British India, Including Ceylon and Burma. Birds. (১৯২২; সাত খণ্ড), Mishmi Man-eater (১৯২৮), The Nidification of the Birds of the Indian Empire (১৯৩২) এবং Cuckoo Problems (১৯৪২; কোকিল তার প্রধান আগ্রহের বিষয় ছিল) প্রধান। বাকের তার সংগ্রহ করা ৫০,০০০ ভারতীয় পাখির ডিমের সিংহভাগ যুক্তরাজ্যের প্রাকৃতিক ইতিহাস জাদুঘরে দান করেন। এই জাদুঘরে তিনি ভারত ও থাইল্যান্ড থেকে সংগ্রহ করা পাখির নমুনা নিয়ে গবেষণা করতেন। তার সংগৃহীত ১৫২ প্রজাতির পাখির নমুনা বুলগেরিয়ার জার ফার্ডিনান্ড প্রথমের ব্যক্তিগত জাদুঘরে বিক্রি করা হয়। তিনি পাখি সংরক্ষণের উদ্দেশ্যে গঠিত সরকারি উপদেষ্টা পরিষদের সদস্য ছিলেন। বাকের ১৯১৩ সাল থেকে ১৯৩৬ সাল পর্যন্ত বৃটিশ অর্নিথোলজিস্ট'স ইন্সটিটিউটের সম্মানসূচক কোষাধ্যক্ষ ছিলেন।


title: ই. সি. স্টুয়ার্ট বাকের

text: বাকেরের ডিমের সংগ্রহ সম্পর্কে বেশ বিতর্ক রয়েছে। অনেকে ধারণা করেন যে বেশিরভাগ ডিমের ভুল নামকরণ করা হয়েছে। তার ডিমের সম্পূর্ণ সংগ্রহ ধ্বংস করে দেয়ার দাবিও উঠেছে।


title: ই. সি. স্টুয়ার্ট বাকের

text: অ্যাডওয়ার্ড বাকেরের নামানুসারে একটি চশমাপাখির নামকরণ করা হয়েছে: ধলাঘাড় চশমাপাখি ("Yuhina bakeri")।


title: ২০১২ আইসিসি বিশ্ব টুয়েন্টি২০

text:
২০১২ আইসিসি বিশ্ব টুয়েন্টি২০ () ৪র্থ আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১৮ সেপ্টেম্বর-৭ অক্টোবর, ২০১২ পর্যন্ত শ্রীলঙ্কায় অনুষ্ঠিত হয়। এতে ওয়েস্ট ইন্ডিজ চ্যাম্পিয়ন হয়।
সময়সূচীটি আইসিসি বা আন্তর্জাতিক ক্রিকেট কাউন্সিল কর্তৃক অনুমোদনকৃত। এর ফলে প্রথমবারের মতো এশিয়ার কোন একটি দেশে আইসিসি বিশ্ব টুয়েন্টি২০ প্রতিযোগিতা অনুষ্ঠিত হয়েছে। পূর্বের তিনটি প্রতিযোগিতা দক্ষিণ আফ্রিকা, ইংল্যান্ড এবং ওয়েস্ট ইন্ডিজে অনুষ্ঠিত হয়েছিল। শ্রীলঙ্কার ফাস্ট বোলার লাসিথ মালিঙ্গা প্রতিযোগিতায় আইসিসি কর্তৃক শুভেচ্ছা দূত মনোনীত হয়েছেন।


title: ২০১২ আইসিসি বিশ্ব টুয়েন্টি২০

text: ২১ সেপ্টেম্বর, ২০১১ তারিখে খেলার সময়সূচী ঘোষণা করা হয়। একই তারিখে আইসিসি প্রতিযোগিতার লোগো উন্মোচন করে। লোগোর নাম নির্ধারণ করা হয়েছে "মডার্ন স্পিন"।


title: ২০১২ আইসিসি বিশ্ব টুয়েন্টি২০

text: গ্রুপ পর্ব এবং সুপার এইটে ফলাফল নির্ধারণের জন্যে নিম্নবর্ণিত পয়েন্ট বরাদ্দ রাখা হয়েছে:


title: ২০১২ আইসিসি বিশ্ব টুয়েন্টি২০

text: যদি টাই হয়, তাহলে সুপার ওভারের মাধ্যমে ফলাফল নির্ধারণ করা হবে। এ প্রক্রিয়াটি প্রতিযোগিতার সবগুলো খেলার জন্যেই প্রযোজ্য হবে।


title: ২০১২ আইসিসি বিশ্ব টুয়েন্টি২০

text: প্রত্যেক গ্রুপ ও সুপার এইট পর্বে দলের শীর্ষস্থান নির্ধারণে নিম্নবর্ণিত শর্তাদি রাখা হয়েছে:


title: ২০১২ আইসিসি বিশ্ব টুয়েন্টি২০

text: আন্তর্জাতিক মানসম্পন্ন ৩টি স্টেডিয়ামে সর্বমোট ২৭টি খেলা অনুষ্ঠিত হয়। গ্রুপ পর্যায়ে ১২টি, সুপার-এইট পর্যায়ে ১২টি, সেমি-ফাইনাল ২টি এবং ফাইনাল বা চূড়ান্ত খেলা ১টি। সকল খেলা শ্রীলঙ্কার স্থানীয় সময় (ইউটিসি+০৫:৩০) অনুযায়ী অনুষ্ঠিত হয়।


title: ২০১২ আইসিসি বিশ্ব টুয়েন্টি২০

text: নিম্নবর্ণিত তিনটি স্টেডিয়ামে প্রতিযোগিতার ২৭টি খেলা অনুষ্ঠিত হয়:


title: ২০১২ আইসিসি বিশ্ব টুয়েন্টি২০

text: ২১ সেপ্টেম্বর, ২০১১ তারিখে গ্রুপ বিন্যাস করা হয়:


title: ২০১২ আইসিসি বিশ্ব টুয়েন্টি২০

text: সুপার এইট পর্বে প্রত্যেক গ্রুপের শীর্ষ দু'টি দল করে সর্বমোট ৮টি দল খেলবে। দলগুলোকে পুণরায় "ই" এবং "এফ" নামে দু'টি গ্রুপে রাখা হয়েছে। ই গ্রুপে "এ" এবং "সি" গ্রুপের শীর্ষস্থান অধিকারী দু'টি দল ও "বি" এবং "ডি" গ্রুপের ২য় শীর্ষস্থান অধিকারী দু'টি দলসহ মোট ৪টি দল খেলবে। একইভাবে এফ গ্রুপে "বি" এবং "ডি" গ্রুপের শীর্ষস্থান অধিকারী দু'টি দল ও "এ" এবং "সি" গ্রুপের ২য় শীর্ষস্থান অধিকারী দু'টি দলসহ মোট ৪টি দল খেলবে।


title: ২০১২ আইসিসি বিশ্ব টুয়েন্টি২০

text: নীচের ছকগুলোয় শীর্ষ-৫ খেলোয়াড়/দলের তালিকা বিভাগওয়ারী দেয়া হয়েছে। যদি কোন কারণে ৫ম স্থানে সমান হয়, তাহলে তাদের তালিকাও উল্লেখ করা হবে। সকল পরিসংখ্যানই ক্রিকইনফো থেকে সংগৃহীত।


title: পুতুল নাচ

text: পুতুল নাচ ভারত বাংলাদেশে প্রচলিত একটি প্রাচীন ঐতিহ্য। গ্রামীণ জনপদে আবালবৃদ্ধ বনিতার বিনোদনে বিশেষ করে শিশুদের বিনোদনে পুতুল নাচ একটি গুরুত্বপূর্ণ ভূমিকা ছিল।


title: পুতুল নাচ

text: ভারতীয় উপ-মহাদেশে বিপন পাল প্রথম পুতুল নাচের প্রচলন করেন বলে জনশ্রুতি রয়েছে। ব্রাহ্মণবাড়িয়া জেলার নবীনগর উপজেলার তিতাস নদীর কূল ঘেঁষে গড়ে ওঠা জনপদে কৃষ্ণ নগর নামে পল্লীতে বিপিন পালের জন্ম। বিপিন পাল তৎসময়ে সামাজিক প্রেক্ষাপট বিবেচনায় পৌরানিক কাহিনী অবলম্বন করে পুতুল নাচ করতেন বলে জানা যায়। ব্রাহ্মণবাড়িয়া জনপদে আরো কয়েকজনের নাম জানা যায়, তারা হলেন জেলার কৃষ্ণ নগর গ্রামের গিরীশ আচার্য্য, মো. তারু মিয়া, ব্রাহ্মণ বাড়িয়া শহরের মেন্ডা বা মেরুড়া এলাকার ধন মিয়া, কালু মিয়া, মো. রাজ হোসেন ও পৌর শহরের কাজীপাড়া এলাকার শরীফ মালদার। ধন মিয়ার পুতুল নাচ দলের নাম ছিলো রয়েল বীনা অপেরা। ধন মিয়া পুতুল নাচ দল দেশে বিদেশে ব্যাপক সুনাম অর্জন করেছে। এ ছাড়াও সুমী বীনা পুতুল নাচ ঝুমুর পুতুল নাচ দল পুতুল নাচ প্রদর্শন করে চলেছে বলে জনশ্রুতি রয়েছে। যতোদূর জানা যায়, পৌরানিক কাহিনী অবলম্বনে পরিচালিত পুতুল নাচ ব্রাহ্মণবাড়িয়ার জনপদের এক ঐতিহ্য। বছরের বিশেষ সময়ে মেলা পল্লীতে পুতুল নাচ প্রদর্শন হয়ে থাকে। শিল্প ও বাণিজ্য মেলায় পুতুল নাচ হয়ে থাকে।


title: বোতল ভূত

text: বোতল ভূত জনপ্রিয় লেখক হুমায়ূন আহমেদ রচিত ফ্যান্টাসি প্রকৃতির বাংলা প্রকাশনা। ১৯৮৯ সালের আগষ্ট মাসে প্রতীক প্রকাশন থেকে ৬৬ পৃষ্টার এই বইটি প্রকাশিত হয়।